މުޖްތަމަޢު އެއް ބިނާކުރުމުގައި ދަރިވަރުންގެ ދައުރު | Meedhoo.com\nHome ކޮލަމް މުޖްތަމަޢު އެއް ބިނާކުރުމުގައި ދަރިވަރުންގެ ދައުރު\nއަޙުމަދު ނާޞިޙު | 25 Aug 2012 | ކޮލަމް | (0) ޚިޔާލު\nމުޖްތަމަޢު އެއް ބިނާކުރުމުގައި ދަރިވަރުންގެ ދައުރު\nއެންމެ ފުރަތަމަ އަޅުގަނޑުމެން އެނގިގަންނާންވީ ކަމަކީ “މުޖްތަމަޢު” އަކީ ކޮބައިކަމެވެ. އާދެ، “މުޖްތަމަޢު” އަކީ ވަކި އިންތަކެއް ކަނޑައެޅިގެންވާ ސަރަޙައްދެއްގައި އެކުލެވިފައިވާ ވަކި ސަރުކާރެއްގެ ވެރިކަމުގެ ދަށުގައި ދިރިއުޅެމުންދާ ޖަމާޢަތަކަށް ނިސްބަތްކުރެވޭ ބައެކެވެ. މުޖުތަމަޢެއް ބިނާކުރުމަކީ އެ މުޖުތަމަޢެއް ތަރައްޤީކޮށް އާރާސްތު ކުރުމެވެ. މުޖްތަމަޢަކީ އެ މުޖުތަމަޢު އެކުލެވިގެންވާ ސަރަޙައްދުގައި ހިމެނޭ ބިމެއް ނޫނެވެ. އެ ސަރަޙައްދުގައި ދިރިއުޅޭ މީހުންނެވެ. އެހެންވީމަ މުޖުތަމަޢެއް ބިނާކުރުމަކީ މީހުން ބިނާކުރުމެވެ. ނުވަތަ މީހުން ތަރައްޤީ ކުރުމެވެ. މުޖުތަމަޢެއް ތަރައްޤީ ކުރަންޖެހެނީ އެމުޖްތަމަޢެއްގައި ދިރިއުޅޭ މީހުން އަމިއްލައަށެވެ. އެމީހުން އެކަމަށްޓަކައި ވަރަށް ބުރަކޮށް މަސައްކަތްކުރާން ޖެހެއެވެ. އިންޑިއާގެ ކުރީގެ ރައީސް އޭ.ޕީ.ޖޭ. ޢަބްދުލް ކަލާމް ވިދާޅުވެފައިވެއެވެ. މުޖްތަމަޢެއްގެ ކުރިއެރުން ބިނާވެފައިވަނީ އެތަނެއްގެ މީހުންގެ ވިސްނުން ހުރިގޮތެއްގެ މައްޗަށެވެ.\nއެހެންވީމާ އަޅުގަނޑުމެންނަށް މިއެގުނީ މުޖުތަމަޢެއްގައި ހިމެނޭ މީހުންގެ ވިސްނުން ބައްޓަން ކުރެވޭގޮތަކުން އެ މުޖްތަމަޢެއް ކިތަންމެހާވެސް މަތިވެރި އެއްޗަކަށް ހެދިދާނެކަމެވެ. ބޮޑެތި މީހުންނަކީ ހެދިބޮޑުވެފައިވާ ގަސްތައް ކަމަށް ވަންޏާ ދަރިވަރުންނަކީ އެގަސްތައް މުޑުވަތްކުރުމަށް ބޭނުންކުރެވޭ އޮށްތަކެވެ. ރަނގަޅު އޮށުން ފަޅާނީ ރަނގަޅު ގަހެވެ. ރަނގަޅު ގަހެއްގައި އަޅާނީ ރަނގަޅު މޭވާ އެވެ. ދަރިވަރަކީ ރަނގަޅު ރަށްވެއްސަކަށް ވެއްޖެނަމަ ރަނގަޅު ރަށްވެއްސެއްގެ ފަރާތުން އުފެދޭނީ ރަނގަޅު މުޖުތަމަޢުއެކެވެ. އެހެންކަމުން ރަނގަޅު މުޖުތަމަޢެއް އުފެދިގެން ދިއުމުގެ ފޯމިއުލާ އަކީ، “ރަނގަޅު ދަރިވަރެއް = ރަނގަޅު ރަށްވެއްސެއް = ރަނގަޅު މުޖުތަމަޢެއް” މިއެވެ.\nރަނގަޅު ދަރިވަރެއްގެ ސަބަބުން ފެންވަރުރަނގަޅު މުޖުތަމަޢެއް ބިނާކުރެވެއޭ ބުނެވޭ ބަހުގެ މުރާދަކީ، ފަސާދަތަކެއްނެތް، ސިޔާސީ ގޮތުން ތިލަފަތްހަމަ، އިޤްތިޞާދީގޮތުން ފެންވަރުރަނގަޅު، އަޚުލާޤީގޮތުން ރަނގަޅު ބިންގަލެއްގެ މަތީގައިވާ ތެދުވެރި މުޖުތަމަޢަކަށް އަބަދުވެސް އެ މުޖަތަމަޢެއް ވާނެކަމެވެ.\nދަރިވަރުންނަކީ ޤަޥްމުގެ މުސްތަޤްބަލުގެ ވާރިޘުންނެވެ. އެހެންވީމާ އެމީހުން ތިބެންޖެހޭނީ އަބަދުވެސް އަޚުލާޤީ، ސިޔާސީ އަދި އިޤްތިޞާދީ ޚިޔާލާތު ތަކުން ހަތިޔާރު އެޅި ތައްޔާރު ކުރެވިފައެވެ. އެމީހުންނަކީ ރީތި ބީނާތަކެއް އެމީހުންގެ މަތީގައި ކުރެވިގެންދާނޭ ތަނބުތަކެކެވެ. ދަރިވަރުންގައި ހުންނަންޖެހޭ ސިފަތަކަކީ (ހ) ކާމިޔާބު ލިބިގަތުމަށް އެދިގެންވުމާއި (ށ) ކަންކަންކުރުމުގެ ކެރުންތެރިކަމާއި ހިތްވަރު ހުރުމާއި (ނ) ކަންކަން އޮޅުންފިލައިފަ ވުމާއެކު އެކިއެކި މައްސްއަލަތަކުގެ އޮޅުންބޮޅުންކަން ފިލުވަން އެނގޭ ވަރުގެ ވިސްނުމެއް ހުރުމެވެ.\nދަރިވަރުންނަކީ ޤަޥްމުގެ ނުވަތަ މުޖުތަމަޢުގެ އެންމެ މުހިއްމު ގުނަވަނެވެ. އެއީ މުސްތަޤުބަލުގެ ރަށްވެހީންނެވެ. އެބައިމީހުން ހިމެނިގެންދާނީ މުޖްތަމަޢުގެ އެންމެ ބޭނުންތެރި ގިންތި ކަމުގައެވެ. އެއީ އުފެއްދުންތެރިންނެވެ. ޤަޥްމު ޙިމާޔަތްކޮށް ބަލަހައްޓާ ސަލާމަތީ މީހުންނެވެ. ފިލޯސަފަރުންނެވެ. އަދިވެސް އެފަދަ އެތައް ކަމެއްކުރާ މީހުންނެވެ. އުފެއްދުންތެރިން ޤަޥްމުގެ އެކިކަންކަމަށް ބޭނުންވާ ތަކެތި އުފައްދާނެއެވެ. އެއީ ކާނާގެ ބާވަތްތަކާއި، އިލެކްޓރޯނިކްސް އަދި އިންޖިނިއަރިން ދާއިރާ އިންނާއި އެހެނިހެން ދާއިރާތަކުންނެވެ. މުޖުތަމަޢުގެ ސަލާމަތް ބެލެހެއްޓުމުގެ މަޤާމުގައި ތިބޭމީހުން ޤަޥްމު ޙިމާޔަތް ކުރާނެއެވެ. ފިޅޯސަފަރުން ޤަޥްމަށް މަގުދައްކާނެއެވެ.\nމީގެ އިތުރުންވެސް، ދަރިވަރުން ޙަޔާތުގެ އެކިއެކި ދާއިރާތަކުގައި ޙަރަކާތްތެރިވެ، ޤަޥްމު ބިނާކުރުމަށްޓަކައި މަސައްކަތް ކުރަމުން ދާންޖެހެއެވެ.\nމުޖުތަމަޢެއް ވުޖޫދުވެ ދެމިއޮތުމަށްޓަކައި އަސާސީގޮތުން ކާނާއާއި، ފޭރާމާއި، ހިޔާވަހިކަން ބޭނުންވެއެވެ. އަދި މިފަހަކަށްއައިސް އަޅުގަނޑުމެނަށް ވިސްނުނުގޮތުން، މިދެންނެވި ކަންތައްތަކުގެ އިތުރުން، އަޅުގަނޑުމެނަށް މާބޮޑަށް އަޅާނުލެވި ދޫކޮށްލެވިފައިވާ، އެހެނަސް މާ މުހިއްމު އެހެން ކަމެއް ބޭނުންވެއެވެ. އެއީ އިންސާނީ ވަޞީލަތެވެ. މުޖުތަމަޢާއި ޤަޥްމު ހަރުދަނާކޮށް ބިނާކުރުމަށްޓަކައި ކޮންމެ ދަރިވަރަކީވެސް ބޭނުންތެރި އިންސާނީ ވަސީލަތެކެވެ. މިގޮތުން އުތުރު އިރުމަތީގެ ޤަޥްމުތަކަށް އަޅުގަނޑުމެން ބަލަމާތޯއެވެ. އެޤަޥްމުތައް ބެލެވެނީ އިންސާނީ ވަސީލަތުގެ ގޮތުން މުއްސަނދި ޤަޥްމުތަކުގެ ގޮތުގައެވެ.\nޖަޕާނަކީ އިންޑިއާގެ ދެ ސްޓޭޓެއް އެއްކޮށްލީމާ ވާވަރުގެ ކުޑަ ޤަޥްމެކެވެ. އެއީ މާޟީގައި ބޮޑުބާރަކާއި ހަނގުރާމަކުރުމުގެ ސަބަބުން ބޮޑެތި ގެއްލުންތަކާއި އަނިޔާތައް ލިބިފައިވާ ޤަޥްމެކެވެ. ހިރޯޝިމާ އާއި ނަގަސަކީ އަށް އެމެރިކާ މީހުން އެޓޮމިކް ބޮން އެޅިއެވެ. މިކަމުގެ ސަބަބުން ދެވަނަ ބޮޑު ހަނގުރާމަ ނިމުނުއިރު، ޖަޕާނުގެ 3.1 މިލިއަން މީހުން ނެތިގެން ދިޔައެވެ. އެތައްބަޔަކު މަރުވެ، ނުވަތަ ހަށިގަނޑުގެ ގުނަވަންތައް އައިބުވެގެން ދިޔައެވެ. އެހެންނަމަވެސް އެޤަޥްމުގެ އިންސާނީ ވަސީލަތުގެ ސަބަބުން އެއީ ތަރައްޤީވެފައިވާ ޤަޥްމެކެވެ. އެބައިމީހުންނަކީ މިހާރު ދުނިޔޭގައި ރޮބޮޓް އުފެއްދުމުގެ މާހިރުން ނެވެ. މިހާރު ޖަޕާނަކީ ދުނިޔޭގެ މީހުން ރޮބޮޓް ގަންނަންދާ ބައިނަލް އަޤްވާމީ ފިހާރައޭ ވެސް ބުނެވިދާނެއެވެ.\nޗައިނާ ވަނީ އިންޖިނިއަރިންގެ ރޮނގުން އެންމެ މައްޗަށް ކުރިއަރާފައެވެ. އެ ޤަޥްމުގެ ފަހުގެ އީޖާދު ތަކުގެ ސަބަބުންނާއި ޢިމާރާތްތައް ކުރުމުގެ ފަންނުވެރިކަން ކުރިއަރާފައިވާ މިންވަރުން މުޅިދުނިޔެ ވަނީ ޙައިރާން ކުރުވާފައެވެ. އެޤަޥްމު ވަނީ މިހާރު “ދުނިޔޭގެ ފެކްޓަރީ” ގެ ގޮތުގައި މަޝްހޫރު ވެފައެވެ. ދުނިޔޭގައި ނަން މަޝްހޫރު ނޮކިއާ ކުންފުންޏާއި، އެޕަލް ކުންފުނީގެ އުފެއްދުންތައް މިހާރު އެންމެގިނައިން އުފައްދަނީ އެ ޤަޥްމުގެ ފެކްޓަރީ ތަކުގައެވެ. މިކަމުގެ ސަބަބަކީ ޗައިނާގެ އާބާދީ އަކީ އިންސާނީ ވަސީލަތުގެ ގޮތުން ކުރިއަރާފައިވާ އާބާދީއަކަށް ވާތީއެވެ.\nދަރިވަރުން އެބައިމީހުން ދިރިއުޅޭ މުޖުތަމަޢުގެ ތިމާވެށި ރައްކާތެރިކޮށް ބެލެހެއްޓުމުގެ ގޮތުން ފާރަވެރިވާން ޖެހެއެވެ. ހުރިހާ ދާއިރާއެއްގައިވެސް އޭބައިމީހުން ވާންޖެހޭނީ ޙަރަކާތްތެރި ބަޔަކަށެވެ. އެބައިމީހުން ސިޔާސީ ކަންކަމުގައިވެސް ހަރަކާތްތެރިވާން ޖެހެއެވެ. ޕްލެޓޯ ވިދާޅުވެފައިވާ ގޮތުން “ދަރިވަރަށް ތަޢުލީމް ދިނުމުގައި އުމުރުން 25 އަހަރު ވަންދެން އެލެމެންޓްރީ ފެންވަރަށް ތަޢުލީމް ދޭންވާނެއެވެ. އަދި އުމުރުން 35 އަހަރު ވަންދެން މަތީ ތަޢުލީމު ދޭންވާނެއެވެ. ތަޢުލީމް ދިނުމަކީ މަޢުނަވީ ބަލިތަކަށް މަޢުނަވީ ބޭހުން ފަރުވާ ދިނުމެވެ”. މުޖުތަމަޢު އެއްގައި ދަރިވަރުން ހުރިހާ ދާއިރާއެއްގެ ހުރިހާ ޙަރަކާތެއްގައި ބައިވެރި ނުވާނަމަ، އެދަރިވަރުން ބަދަލުވެގެންދާނީ ފެންގަނޑު ދައުރު ނުކުރާ ކޯރަކަށެވެ. އޭރުން އެކޯރު ބަދަލުވެގެން ދާނީ ފެހި ޖަހާފައިވާ، އަދި ބޮކާއި ބިރުގަންނަފަދަ އެކިއެކި ޒާތްޒާތުގެ ފަނިފަކުސާތަކުގެ ވެއްޓަކަށެވެ.\nދަރިވަރުން، އެބައިމީހުންގެ މުޖުތަމަޢު ރައްކާތެރިކުރުމަށް ކޮނޑުގައި އެޅިފައިވާ ބުރަ މަސްއޫލިއްޔަތުތައް ވަޒަންކުރަން ޖެހެއެވެ. ގްރީކްގެ ޤަދީމީ ނަމޫނާއަކީ ވަރަށްރަނގަޅު ނަމޫނާއެކެވެ. އެއީ ކޮންމެ ޒުވާނަކުވެސް ސިފައިންގެ ތެރޭ މަސައްކަތް ކުރަން ޖެހުމެވެ. އުމުރުން 35 އަހަރު ވަންދެން ސިފައިންގެތެރޭ ޚިދުމަތް ކުރާންޖެހެއެވެ. ދެން އޭގެފަހުން އޭނާ ވާންޖެހެނީ ސިޔާސީ މީހަކަށެވެ. އެންމެފަހުން އޭނާ ރިޓައަރވުމުން ވަނީ ދީނީކަންކަމުގައި އުޅޭ މީހަކަށެވެ. މިއީ ސީދާ ޑިމޮކްރަސީ އެވެ. ކޮންމެ ދަރިވަރަކަށްވެސް އެ ދަރިވަރަށް ޙާސިލުކުރެވޭނެ ކަންކަމާއި ކުރިއަށް ދާންޖެހޭ މަގު އެނގެންޖެހެއެވެ. އަދި އެ މަޢުލޫމާތުތަކުން އޭނާގެ ޙަޔާތް އާރާސްތުކުރުމަށް ނުފޫޒު ފޯރާފައި ވާންޖެހެއެވެ.\nކޮންމެ ދަރިވަރަކުވެސް ޢިލްމް ޙާޞިލުކުރަންޖެހެނީ ރީތި އަޚުލާޤާއި ސުލޫކުގެ ވެއްޓަކުންނެވެ. ދަރިވަރު ވާންޖެހެނީ ޤަޥްމަށް އެހީތެރިކަން ފޯރުވައިދޭ މީހަކަށެވެ. އޭނާއަކީ ކަންކަން ދަސްކުރާ، ކަންކަމަށް ގޮންޖަހައި އަދި ކަންކަން ޙާޞިލުކުރާ މީހަކަށެވެ. ދަރިވަރު ވާންޖެހޭނީ ހުވަފެންދެކޭ މީހަކަށް ވުމުގެ ބަދަލުގައި ޢަމަލީ އަދި ޙަރަކާތްތެރި މީހަކަށެވެ. ދަރިވަރަކީ އޭނާގެ ޤަވްމު ޙިމާޔަތްކުރާ ޒުވާން ހަނގުރާމަ ވެރިއެކެވެ. ކަންކަމަށް ގޮންޖަހައި ކުރިއެރުންތައް ޙާޞިލުކުރުމުގައި އޭނާއަށް އެންމެ ބޮޑަށް މަގުފަހިވެގެންދާނެ ވަސީލަތަކީ ޢިލްމް ޙާޞިލުކުރުމެވެ.\nބައެއް މުޖުތަމަޢުތައް އެހާބޮޑަށް ފަސާދަ ވެފައިވަނީ އަމިއްލަ އެދުންތައް އިސްކުރެވުމުގެ ސަބަބުންނެވެ. ކަންކަން އިޞްލާހު ނުކުރެވޭނަމަ މުޖުތަމަޢުގައި އިންޞާފު ޤާއިމެއް ނުކުރެވޭނެއެވެ. އާ އީޖާދުތައް ކުރާމީހުންނަށާއި އާ އުފެއްދުންތެރިންނަށް އެމީހުންނަށް ޙައްޤުވެގެންވާ ޝަރަފާއި އިޙްތިރާމް ދެވެންވާނެއެވެ. ދަރިވަރުން ވާންޖެހޭނީ އަމިއްލައެދުން ކުޑަ، އެހެންދަރިވަރުންނަށް ކަންކަން އުނގަންނައިދޭ އަދި އެމީހުންނަށް މަގުދައްކައިދޭ ފަރާތްތަކަށެވެ. މިފަދަ އުސޫލުތަކެއް ޤާއިމްކުރެވިގެން އުފެދޭ އެކިއެކި ޖަމާޢަތްތައް މެދުވެރިކޮށް ރަނގަޅު މުޖުތަމަޢަކާއި ޤަޥްމެއް ބިނާކުރެވިގެންދާނެއެވެ.\nދަރިވަރުން ވާންޖެހޭނީ މާޟީވެ ދިޔަ ޖީލާ މިހާރުގެ ޖީލު ގުޅުވައިދޭ ފާލަމަކަށެވެ. ދަރިވަރުން، ކުރީގެ ޖީލކުތަކުން އިބްރަތްތައް ޙާޞިލުކޮށް، އަންނަން އޮތްޖީލުތަކަށް ފޯރުކޮށްދީ މަގުދައްކައިދޭން ވާނެއެވެ. މިކަމުގެ ސަބަބުން ޢިލްމާއި މުޖުތަމަޢުގެ ދިރުން ރައްކާތެރިކުރެވިގެންދާނެ އެވެ.\nލީޑަރުންނަކީ އެމީހުން ދުނިޔެއަށް އަންނައިރުވެސް އެފަދަ ލީޑަރޝިޕް ސިފަތަކާއެކު އުފަންވާ ބައެއް ނޫނެވެ. އެސިފަތަކަކީ ޙާޞިލުކޮށް އަށަގަނެވޭ ސިފައެކެވެ. ކޮންމެމީހަކު ވެސް މިސިފަ ލިބިގަތުމަށް މަސައްކަތް ކުރުމަށްޓަކައި އެންމެ އެކަށިގެންވާ ދުވަސްވަރަކީ ދަރިވަރެއްގެ ގޮތުގައި އޭނާ ހޭދަކުރާ ދުވަސްތަކެވެ. ހިޓްލަރ، އޭނާ ދަރިވަރެއްގެ ގޮތުގައި ހޭދަކުރި ދުވަސްވަރު ޔަހޫދީންނާއިދޭތެރޭ އޭނާގެ ހިތުގައި ނަފްރަތްތެރިކަން އުފެއްދުމުގެ ސަބަބުން އޭނާ ވެގެންދިޔައީ ނުލަފާ މީހަކަށެވެ. ދަރިވަރުކަމުގެ ދުވަސްވަރު ބުރަކޮށް މަސައްކަތްކުރި ބައެއްމީހުން ބަދަލުވެގެން ގޮސްފައިވަނީ ވަރުގަދަ ޝަޚުޞިއްޔަތްތަކުގެ ގޮތުގައެވެ. ދަރިވަރަކީ މުޖުތަމަޢު އާއި ޤަޥްމު ކުރިއެރުވުމަށްޓަކައި ބޭނުންވާ މުހިއްމު ގުނަވަނެކެވެ. މަތީގައި ބަޔާންކުރެވުނު ހުރިހާ އުޞޫލުތަކަކާއި ސިފަތަކެއް އޭނާގެ ދިރިއުޅުމުގައި އެކުލެވިފައިވާންޖެހެއެވެ.


Hiya flat ge towerehggai ulheune meehunge adhadhu Raees ah olhivadaigenfi!\nހިޔާ ފްލެޓުގެ ޓަވަރެއްގައި އުޅޭނެ މީހުންގެ އަދަދު ރައީސްއަށް އޮޅިވަޑައިގެންފި\n-2weeks ago 12 - ޝަފްރާޒް އހ\nއިއްޔެ ހަވީރު ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް، ނޫސްވެރިންނާއި ބައްދަލުވުމުގައި "ވޮއިސް" އިން ކުރި ސުވާލަކަށް ޖަވާބު ދެއްވަމުން އެމަނިކުފާނު ވިދާޅުވީ ހިޔާ ފްލެޓުގެ ޓަވަރެއްގައި 5000 ވަރަކަށް މީހުން ދިރިއުޅޭނެ ކަމަށެވެ.\nމިއަދަދު މިއީ އަސްލު އަދަދާއި ވަރަށްބޮޑަށްވެސް ތަފާތު އަދަދަކަށްވާތީ ވަރަށް ގިނަ ބަޔަކުވަނީ މީސް މީޑިއާގައި ރައީސް ޖެއްސެވި ހިސާބަށް ފާޑު ކިޔާފައިއެވެ. އެހެންކަމުން ހިޔާ ފްލެޓްގެ ހަޤީގަތަށް ބަލާލަންޖެހެއެވެ.\nހިޔާ ފްލެޓު ތަކުގައިވަނީ މިހެންނެވެ. ޖުމްލަ ހުރީ 16 ޓަވަރެވެ. އޭގެ ތެރޭގައި އުޅެނީ ދެ ޑިޒައިނެކެވެ.\nފުރަތަމަ 10 ޓަވަރުގައި ކޮންމެ ޓަވަރެއްގައި ހުންނާނި ދެ ކޮޓަރީގެ 392 ދެ އެޕާޓުމަންޓެވެ. ކޮންމެ އެޕާޓުމަންޓެއްގައި 6-4 މީހުން އުޅޭނަމަ އެއް ޓަވަރުގައި އުޅޭނީ 2352-1568 މީހުންނެވެ. މި ޓަވަރު ތަކުގައި ހުންނާނީ3ލިފްޓެވެ.\nބާކީ ހުރި6ޓަވަރުގައި ހުންނާނީ2ކޮޓަރީގެ 490 އެޕާޓުމަންޓެވެ. ކޮންމެ އެޕާޓުމަންޓެއްގައި 6-4 ވަރަކަށް މީހުން އުޅޭނަމަ ޓަވަރެއްގައި އުޅޭނީ 2940-1960 މީހުންނެވެ. މި ހަ ޓަވަރުގައި ހުންނާނީ4ލިފްޓެވެ.\nލިފްޓު ތަކުގެ ސައިޒަށް ބަލައިލާއިރު މިއީ އާއްމުކޮށް މާލޭ ގެތަކުން ފެންނަ ލިފްޓާއި ހިލާފަށް އެއްފަހަރާ 14 މީހުންނަށް އެރޭ ވަރުގެ ބޮޑެތި ލިފްޓަތެކެވެ. މިވަރު ލިފްޓު ގިނަ ބަޔަކަށް ފެނިފައި ހުންނާނީ އައި.ޖީ.އެމް.އެޗް ހޮސްޕިޓަލުންނެވެ. މި ލިފްޓުތަކުގެ ސްޕީޑަށް ބަލާއިރު އެންމެ މަތިން ތިރިއަށް އަންނަން ނަގާނީ 35 ސިކުންތެވެ. ޓަވަރެއްގައި ހުންނަން ޖެހެނީ ކިތައް ލިފްޓުކަން ކަނޑައަޅާ އުސޫލުތަކެއް ވެއެވެ. އެއީ މީހުންގެ އަދަދާއި، ލިފްޓުގެ ބޮޑު މިނާއި، އޭގެ ސްޕީޑު އަދި އެ ޕްރޮގްރާމްކޮށްފައި ހުންނަ ގޮތަށް ބަލައި ކަނޑައަޅާ އެއްޗެކެވެ. ހިޔާ ފްލެޓުގެ މަޝްރޫއު ގައި ބޭނުން ކޯށްފައިވަނީ އިނގިރޭސި ވިލާތުގެ ސްޓޭންޑާޑެވެ.\nޓަވަރެއްގައި 5000 މީހުން އުޅޭނެކަމަށް ރައީސް ވިދާޅު ވި އިރު މިހިސާބުތައް އެއްގޮތަކަށްވެސް ދިމަލެއް ނުވެއެވެ. އަދި 5000 މީހުން އުޅޭނެ ކަމަށް ބަލައި ލިފްޓަށް އަރަން2ގަޑިއިރު ކިއު ލައިންގައި ތިބެން ޖެހޭނެ ކަމަށް ރައީސް ވިދާޅުވި ވިދާޅުވުންވެސް ދިމަލެއް ނުވެއެވެ. އެއްބަޔަކު މީސް މީޑިއާގައި ވިދާޅުވަނީ ރައީސް އިތުރުފުޅެއް ނަހައްދަވާނެ ކަމަށެވެ. އެވާނީ އޮޅިވަޑައިގަތީ ކަމަށެވެ.\nނޫސްވެރިން މައުލޫމާތު ސާފުކުރަނީ ނޫސްވެރިންގެ ބައްދަލު ވުމުން ނިމިގެން އައިސް އެހެންވީމަ ނޫސްވެރިންނަށް ސުވާލުކުރާކަށް ނޭގޭނެތާ\nއެއްރޫމް ގެ ފްލެޓްތައް ކޮބައިބާ؟ އެއްރޫމްއަށް ލީމީހުންނައް ލިބޭގޮތައްބާ އޮތީ؟ އެއްރޫމްއަށް ލީމީހުންގެ ވާހަކަ ވެސް ތަފްސީލުކޮށް ނުބުނެވެނީ ކީއްވެބާ؟ ލިބޭނެ ކަމެއްވެސް ނުލިބޭނެކަމެއްވެސް ބުނެލީމަ ދޯ އިނގޭނީ އަހަރުންނަށްވެސް. .ހުރިހާ ހަބަރެއްގަވެސް މި އޮންނަނީ ދެރޫމް ވާހަކަ ..\n4-5 އެކަެ.. ތިތަނައް ވަންނާނެ ރޫމް އަކައް5މީހުން.މިހާރުގެ ހާލަތު މިބުނީ.. އެޕާޓެއްގަ 10 މީހުން އުޅޭނެ.\nހެޔޮނުވާނެ..އަތައަށް ނުގޮވަނިސް ފުލެޓްތައް ދެންވެސް ނިކަން ގަޓުހުރިއްޔާ ޙަވާލު ކޮށްބަލަ\nމައްސަލަ އަކީ މާލޭގެ ޑިމާންޑް ވެއްޓޭނެތީ ، ހެލްމެޓް އެޅުން މަޖުބޫރު ކުރީ ކީއްވެހެން ހީވަނީ ، މުއްސަނދިން ބޭނުމެއް ނުވާނެ އެގޮތެއް\nއިބްރާހީމް މުހައްމަދު ސޯލިހު ފަދަ ސޯލިހު މީހަކު ބުނާ ބަހަކީ ހައްގު ބަސް! އެ ހެޔޮ ދޮގަކަސް. އެއާ ޚިލާފަށް ބުނާ ބަހަކީ ފަސާދަ\nއުޒުރު ނުދައްކާ ތި ދޭން އުޅެބަލަ. ދަތިހާލުގައި އުޅޭ މީހުންގެ ހާލު ބަލާ މީހަކު އުޅޭތަ. ކޮތަރު ކޮއްޓޭ އަހިވަކޭ ނުކިޔާ ހަވާލުކޮށްބަލަ\nކަމެއް ނުވާތާ ފްލެޓް ދީ!!!!\nނޫސްވެރިން ގަނެލާފަތިބީމަތަ ސޯލިހާ މިކަހަލަ ސުވާލު ނުކުރަނީ! އަދިވެސް ފްލެޓް ދޭނެ ތާރީހް އެއް ނުދޭ!!\nލިފްޓަކާ ހެދި އެއްނޫން ގަޑި ޖެހެނީ. ވިލިގިލި ފެރީ ލަސްވެގެން ގަޑި ޖެހެނީ، ޓްރެފިކް ބޮޑު ކަމުން ގަޑި ޖެހެނީ. ޑިސިޕްލިން ނެތިގެން ގަޑި ޖެހެނީ\n5000 ކީއްކުރަން 10000 އުޅޭނެ ކޮންމެ ޓަވަރ އެއްގަ މިހާރުވެސް2ރޫމް ތަނަކުން ވިހި ނެރެވޭނެ...\nމިއަހަރުގެ ދައުލަތުގެ ބަޖެޓަށް އެއް ބިލިޔަން ޑޮލަރުގެ އުނިކަމެއް އަންނާނެކަމަށް ބެލެވޭ: ރައީސް03 weeks ago\nފްލެޓް ކޮމިޓީގެ ބަޔާން: ނުގުޅޭ މީހުންގެ ލިސްޓް އާންމުކޮށްފި!22 days ago\nހިޔާ ފްލެޓަށް ވަދެވޭނީ ލޯކަލް ކައުންސިލް އިންތިހާބަށް އެއްމަހަށް ވުމުން! 152days ago\nމިސަރުކާރަށް، ކުރީ ސަރުކާރުގެ ގެދޮރުވެރިކުރުމުގެ މަޝްރޫޢުގެ ތަފުސީލު ޝިޔާމު ސާފުކޮށްދެއްވައިފި 13days ago\nމިނިސްޓަރ އަސްލަމް ހަދަން ނުފަށާކަމަށް ވިދާޅުވި އެއްކޮޓަރި ގެ ސްޓަރަކްޗަރ ހުރީނިމިފައި!73 days ago\nހިޔާ މަޝްރޫއުގެ ދަށުން ދޫކުރާ އެއް ކޮޓަރި އެޕާޓްމެންޓްތަކުގެ ކުރެހުމެއް ހާމަވެއްޖެ41 week ago\nމީޑިއާއަށް މައުލޫމާތު ހޯދުމަށް ގުޅުމުން ސަރުކާރު ފްލެޓް ކޮމިޓީ މެންބަރު ފޯނު ކަނޑާލައިފި 1 1 week ago\nހިޔާ ފްލެޓްގެ އަދަދު މަދުކޮށްފި: ޝަރުތު ހަމަވިޔަސް 280 ފަރާތަކަށް ފްލެޓް ނުލިބޭނެކަން ކަށަވަރުވެއްޖެ 122weeks ago\nހިޔާ ފްލެޓުގެ ޓަވަރެއްގައި އުޅޭނެ މީހުންގެ އަދަދު ރައީސްއަށް އޮޅިވަޑައިގެންފި 122weeks ago


3 Camera Himeney Varah Chaalu, Reethi Iphone 11 Launch Kohfi - Vaguthu\nތިން ކެމެރާ ހިމެނޭ ވަރަށް ޗާލު، ރީތި އައިފޯން 11 ދައްކާލައިފި\nއެޕަލް އައިފޯން 11 އާއި އައިފޯން ޕްރޯގެ ދެވާޝަނެއް މިރޭ ލޯންޗް ކޮށްފިއެވެ.\nއެޕަލް އައިފޯން 11 ގެ6ކުލައެއް ނެރޭނެއެވެ. އޭގެތެރޭގައި ހުދު، ރީނދޫ، ކަޅު، ރަތް، ފެހި އަދި ދަނބު ކުލަ ހިމެނެއެވެ.\nއެޕަލް އައިފޯން 11 ގެ ކެމެރާއަށް ބޮޑެތި ކުރިއެރުންތައް ގެނެސްފައިވެއެވެ. މި ފޯނުގައި ވެސް ދެ ބެކް ކެމެރާ ހުންނާނެއެވެ. މި ކެމެރާއަކީ މިހާތަނަށް ސްމާޓް ފޯނަކުން އެންމެ ކްއެލިޓީ ރަނގަޅު ވީޑިއޯ ރެކޯޑުކޮށްލެވޭ ކެމެރާއެވެ.\nއެޕަލް އައިފޯން 11 ޕްރޯގެ ދެ ވާޝަނެއް ނެރެއެވެ. މިއީ ތިިން ކެމެރާ ހިމެނޭ ފޯނެކެވެ. މި ފޯނުގެ ފަހަތުގައި ބޭނުންކޮށްފައި ވަނީ މެޝިން ގްލާސްއެވެ. މި ފޯނުގެ ހަތަރު ކުލައެއް ނެރޭނެއެވެ. އޭގެތެރޭގައި ސްޕޭސް ގްރޭ، ސިލްވާ އަދި ގޯލްޑްގެ އިތުރުން މުޅި އަލަށް ނެރޭ ކުލައެއް ކަމަށްވާ "މިޑްނައިޓް ގްރީން" ހިމެނެއެވެ.\nއެޕަލް އައިފޯން 11 ޕްރޯގައި ތިން ބެކް ކެމެރާ ހުންނައިރު އޭގެތެރޭގައި ހިމެނެނީ 12 މެގަޕިކްސަލްގެ ވައިޑް ކެމެރާ އަކާއި، 12 މެގަޕިކްސަލްގެ ޓެލެފޮޓޯ ކެމެރާ އަކާއި، 12 މެގަޕިކްސަލްގެ އަލްޓްރާ ވައިޑް ކެމެރާ އެކެވެ.\nއައިފޯން 11 ޕޮރޯގެ ފަށާ އަގަކީ 999 އެމެރިކާ ޑޮލަރެވެ. އައިފޯން 11 ޕްރޯ މެކްސްގެ ފެށޭ އަގަކީ 1099 އެމެރިކާ ޑޮލަރެވެ. މި ފޯނަށް މިމަހުގެ 20 ވަނަ ދުވަހުން ފަށައިގެން އޯޑަރު ކުރެވޭނެއެވެ.\nއެޕަލް އިން މިރޭ ވަނީ އައިފޯންގެ އިތުރުން ވެސް އެކުންފުނީގެ ބައެއް އުފެއްދުންތައް ދައްކާލާފައެވެ.\nއެޕަލް އިވެންޓްގެ ހާއްސަ ކަވަރޭޖް\n2.6 ބިލިއަން ޑޮލަރު އެޕަލް ކުންފުނި އަތުން ހޯދަން އެސްކޮބާގެ ބޭބެ ދައުވާކޮށްފި


HEYRIYA| Kelaa Ah Madhiri Beyhaa Racket Nulaa Naaraathi! - Vaguthu\n(ހއ. ކެލާ) މަދިރިއަކީ އިންސާނުންގެެ ގައިން ލޭ ބޮއެ އުޅޭ ކުޑަ ސޫތްޕެކެވެ. ހަށިގަނޑުން ކުޑަ ނަމަވެެސް މަދިރިއަކީ އެ ސޮރުމެންގެެ ސަބަބުން އިންްސާނުންނަށް އެތައް ގެއްލުމެއް ލިބޭ އެއްޗެެކެެވެެ. ރޭގަނޑުގެ އަރާމު ނިދިން މަހްރޫމްކޮށްލުމާއި އެއްތަނެެއްގައި ހަމަޖެެހިލައިގެންް ތިބުމަށް މި ކުޑަ ސޫފި ހުރަސް އަޅައެވެ. ކިތަންމެ ވަރަކަށް މެެރިޔަސް ހުސް ނުވާހާ އަދަދު ގިނަ މި ކުޑަކުޑަ މަހްލޫގަކީ އެއްްގޮތުން ބަލާ އިރު އިންސާނުންނަށް ވުރެ ބާރު ގަދަ އެއްޗެކެވެ.\nރާއްޖޭގެެ ރަށްރަށް ގުދުރަތީ ގޮތުން އުފެދިފައި އޮންނަ ގޮތުންް ހާއްސަކޮށް އަތޮޅުތެރޭގެެ ގިނަ ރަށްރަށަކީ ޖަންގަލި ބިޔަ ރަށްރަށެެވެެ. އަދި އެންމެެ އެެދެވޭ ގޮތެެއްގައި ކުނި މެނޭޖްކުރެވެން ވެސް ނުހުންނަ މި ރަށްރަށުގެ އެންމެ ބޮޑު މައްްސަލައަކަށް ވެެފައި ވަނީ މަދިރި ގިނަވުމުގެ މައްސަލައެެވެ. ހާއްސަކޮށް ހިޔާ ބޮޑު ޖަންގަލި ބިޔަ ރަށްރަށަށް ދިމާވަމުން އަންނަ މި މައްސަލަ އިންތިހާއަށް ބޮޑުވެފައިވާ އިރު މި މައްސަލައަށް ދާއިމީ ހައްލެއް ނުލިބި އޮތުމަކީ ގިނަ ބައެއްގެ ޝަކުވާއެކެވެެ.\n"ވަގުތު" ގެ ނޫސްވެރިން މަދިރި މެރުމަށް ރެކެޓް ހިފައިގެން -- ވަގުތު އިމޭޖެސް: އިބްރާހިމް ޝާބިލް\nހއ. ކެލާއަކީ މަދިރީގެ އުނދަގޫ އިންތިހާއަށް ބޮޑު ރަށެކެެވެ. ރަށުގެ ގުދުރަތީ ރީތިކަމުގެ ވާހަކަ ދެއްކުމުގެެ ކުރިން މަދިރީގެެ އުނދަގުލުގެ ވާހަކަތައް އަޑުއިވެެެއެވެ. ހއ. އަތޮޅަށް ކުރި ހޭރިޔާ ދަތުރުގެ ތެރެއިން ކެެލާއަށް ދެވުނީ މެންދުރުގެ ވަގުތެެއްގައެވެ. މަދިރިއަކީ އާންމުކޮށް ހެނދުނާ ހަވީރު އަދި ރޭގަނޑު ފަދަ ފިނި ވަގުތުތަކުގައި އުޅޭ އެއްޗެއްކަމުން އެވަގުތު މަދިރި އުޅެފާނެކަމަށް ކުޑަކޮށްވެސް ވިސްްނާ ނުލެވެއެވެ. ނަމަވެސް ކަންވީ ހީކުރިގޮތާ މުޅިން ހިލާފަށެވެ.\nހއ. ކެލާ މަގެއްމަތި -- ވަގުތު އިމޭޖެސް: އިބްރާހިމް ޝާބިލް\nކެލާގެ ބަނދަރަށް ފޭބި ހިސާބުން ފެށިގެން މަދިރި ހަފަން ފެށިއެވެ. އެރަށަށް އަރާ ކަރު ހިއްކުން ފިލުވުމަށް ފެން ގަތުމުގެ ކުރިން މަދިރި މެރުމަށް ހާއްސަ ކޯލަވާޓަރާއި، ލޯޝަން އަދި ރެކެޓު ގަންނަން ޖެހުނެެވެ. އެންމެ ދުވަހަކަށްް ކެލާއަށް ދިޔަ މީހަކަށް މިހާ އުނދަގުލާ ކުރިމަތިލާން ޖެހުނު އިރު އެރަށު ރައްޔިތުންގެ ހާލަކީ ކޮބައިބާ އެވެ؟\nއެެރަށު ބައެެއް މީހުން ބުނި ގޮތުގައި އަބަދު މަދިރީގެ ވޭޭނުގައި އުޅެން ޖެެހުމުގެެ ސަބަބުން އެެެމީހުން މިހާރު ތިބީ އެކަމަށް ވަރަށް ބޮަޑަށް ހޭނިފައެވެެ.\nކެލާގައި ބަޔަކު މޫދަށް އެރިގެން -- ވަގުތު އިމޭޖެސް: އިބްރާހިމް ޝާބިލް\nއެ ރަށުގައި ދަނޑުވެރިކަން ކުރަމުން އަންނަތާ ގިނަ ދުވަސްތަކެއްވެފައިވާ މީހަކު "ވަގުތު"އަށް ބުނީ މި މައްސަލައާ އެންމެ ބޮޑަށް ކުރިމަތިލާން ޖެހޭ ބަޔަކީ ދަނޑުވެެރިން ކަމަށެެވެެ. އެެގޮތުން ދަނޑުތަކުގައި މަސައްކަތް ކުރަމުން އަންނަ އިރު ގިނަ މީހުން މަދިރީގެ އުނދަގުލުގެެ ސަބަބުން ބޮނބި ދުން ޖަހަންޖެެހޭ ކަަމަށް އޭނާ ބުންޏެެވެ.\nމަދިރިއެއް ޖައްސާފަ. ކެލައަކީ މަދިރި ގިނަ ރަށެއް -- ވަގުތު އިމޭޖެސް: އިބްރާހިމް ޝާބިލް\nމިއީ އެތައް ޒަމާނަކުން ފެށިގެން ކެލާއަށް ދިމާވެފައި އޮންނަ މައްސަލައެކެެވެ. މި މައްސަލަ ކެެލާގައި ބޮޑުވެފައި ވަނީ އެެރަށުގައި އޮންނަ ކަނޑޫފަލުގެެ ސަބަބުން ކަމަށް ގިނަ ބަޔަކު ގަބޫލުކުރެއެވެ. ކަނޑޫފަލުގައި ލޮނު ފެން ނުހުންނަ އިރު އެެތަނަކީ ބޮޑަށް ބަންދުވެެ މީހުންްގެެ މާބޮޑު ހިލަމެއް ނުވާތަނެއް ކަމުން އެެެސޮރުމެންނަށް އެތަނުގައި އާލާވުމަށް ނުހަނު ފަސޭހައެވެ. ކަނޑޫފަލަކީ ކެލާއަށްް އޮންްނަ ބޮޑު ފަހުރަކަށް ވާއިރު، މަދިރީން ރައްކާތެރިވުމަށް ކަމުގައިވިޔަސް އެތަން ނައްތާލުމަށް އެ ރަށުގެެ ގިނަ ބަޔަކު ދެކޮޅުހަދައެވެ.\nކެލާ އަންހެންވެރިން މަގުމަތި ކުނިކެހުމުގައި -- ވަގުތު އިމޭޖެސް: އިބްރާހިމް ޝާބިލް\n"މަދިރިއާ ހެެދި ވަރަށް އުނދަގޫވޭ. އެންމެންނަށްވެެސް އެނގޭ ކަނޑޫފާ ނައްތާލައިފި ނަމަ މިކަމުން ސަލާމަތްވާ ނެކަން. އެކަމަކު އެއީ ކެލާއަށް ލިބިފައިވާ ގުދުރަތީ ހަދިޔާއެެއް. އަހަރުމެންގެެ ފަހުރެެއް" ކެލާއިންް "ވަގުތު"އަށް މައުލޫމާތު ދިން އިސްްމާއިލް މުހައްމަދު 68، ބުންޏެވެެ.\nކެލާއިން ވާހަކަ ދެެއްކި ގިނަ މީހުން ބުނެފައިވާ ގޮތުގައި، މަދިރި މެރުމަށް ޒަމާނީ އާލާތްތައް ނުހުންނަ ޒަމާނުގައި އެރަށު މީހުން މަދިރި މެެރުމަށް ހަމައެކަނި ކުރާ ކަންކަމަކީީ މަދިރިއަށް ދުން ޖެެހުމާ، ދުންދަނޑި ޖެހުމެެވެެ. މަދިރީގެ އުނދަގުލުގެ ސަބަބުން ނުނިދޭތީ ކިރިޔާވެސް ލިބޭ ގެެއެއް ނަަމަ ނިދަނީ މަދިރިގެ ދަމައިގެެން ކަމަށް އެމީޙުން ބުނެއެވެެ. މަދިރިގެެއަކީ ނިދާ އެނދުގެ ވަށައިގެން އޮންނަ ދާ ނުވަތަ އުއި ފޮތިގަނޑެކެވެ. މި ފޮތިގަނޑު ގިނަ ގޭގޭގައި ބޯކޮށް ދަމާފައި ހުންނާތީ ފޮތިގަނޑު ގިރާކޮށް ނިދާފައި ތިބޭ މީހުންނަށް އުނދަގޫ ކުރުމަކީ މަދިރިއަށް ދަތި ކަމެކެވެެ.\nހއ. ކެލާގެ ބައެއް ދަނޑުބިންތައް -- ވަގުތު އިމޭޖެސް: އިބްރާހިމް ޝާބިލް\nމީގެެ އެެތައް އަހަރެއް ކުރިން ކެލާއިން މަދިރި ނައްތާލުމަށް ކަނޑޫފަލަށްް ބޭސް އެެޅިކަމަށް އެރަށުގެ ދުވަސްވީ މީހުން ބުނެއެވެ. އެކަމުގެެ ސަބަބުން ކަނޑޫފަލުގެެ ބައެެއް މަރުވެެގެެން ދާން ފެެށުމުން އެކަންް ހުއްޓާލި ކަމަށާއި، އޭގެ ފަހުން މަދިރި ކޮންޓްރޯލްްކުރުމަށް މާބޮޑުކަމެެއް ކުރެވިފައި ނުވާކަމަށް އޭނާ ބުންޏެވެ.\nހއ. ކެލާގާއި އޮންނަ ކަނޑޫފާ މަތިން ނަގާފައިވާ ފޮޓޯއެއް -- ވަގުތު އިމޭޖެސް: އިބްރާހިމް ޝާބިލް\nކެލާއަކީ ފަތުރުވެރިކަމުގެ ރޮނގުންވެެސް ވަރަށް ކުރިއަރާފައިވާ ރަށެކެވެެ. ކެލާގައި ހިންގާ ގިނަ ގެސްޓު ހައުސްތަކަށްވެެސް މަދިރީގެ އުނދަގުލަކީ ބޮޑު މައްސަލައަކަށް ވަނީ ވެފައެވެެ. ކެލާ ރައްޔިތުންް ތިބީ ކެއުން ބުއިމަށް ކުރަންް ޖެހޭ ހަރަދާ ދާދި އެއްވަރަކަށް މަދިރީގެެ އުނދަގުލުގެ ސަބަބުން ކުރަން ޖެހޭ ހޭދަ ބޮޑުވެ ސަރުކާރުން މިކަމަށް ހައްލެއް ހޯދައިދޭނެެ ކަމުގެ އުންމީދުގައެެވެ.\nއޮކްޓޯބަރ 14, 2021 15:25\nހަމަ ބާރަށަށްވެސް!! 🙄🙄\nއޮކްޓޯބަރ 14, 2021 15:39\nބަލަ މިރާއްޖޭގައި މަދި ނެތީ ކޮންރަށެއްތޯ މި މާލޭގައިވެސް މަދިރާއި ހެދި އުޅެވޭ ވަރެއްނުވޭ، މާލޭގެ މަގުތަކުގައި ކާނި ތަކުގައި މަދިރި، ގޭ ދޮރުމަތީ ނަގުގައި ކުނި ކޮތަޅު !\nއޮކްޓޯބަރ 14, 2021 21:19\nރަށަކަށް މަލާމަތް ކުރިޔަސް މީ ބޮޑުވަރު ،\nއޮކްޓޯބަރ 15, 2021 20:14\nގައިމު އަހަރެމެން މިތިބީ މަދިރި އަާ ހެދި އެއް ނުން...... ވަގުތު މީހުން ފެނުނީމަތި މަދިރި ގިނަވީ


ނަވާވީސް ވަނަ ޤައުމީ ކަސްރަތު މުބާރާތުގެ ޗެމްޕިއަންކަން ދިވެހި ސިފައިންގެ ކުލަބު ހޯދައިފި\n08 ސެޕްޓެމްބަރ 2019 00:51\nނަވާވީސް ވަނަ ޤައުމީ ކަސްރަތު މުބާރާތުގެ ޗެމްޕިއަންކަން ދިވެހި ސިފައިންގެ ކުލަބު (ޑީއެސްސީ) ހޯދައިފިއެވެ.\nމިމަހު5އިން7އަށް ހުޅުމާލެ އެތުލެޓިކްސް ޓްރެކްގައި ކުރިއަށްދިޔަ ޤައުމީ ކަސްރަތު މުބާރާތް ނިންމުމުގެ ރަސްމިއްޔާތު މިއަދު ހަވީރު ބާއްވާފައިވާއިރު، މިމުބާރާތުގައި ވާދަކުރި ޑީއެސްސީގެ ޓީމު ވަނީ 18 ރަން މެޑައްޔާއި،9ރިހި މެޑައްޔާއި އަދި5ލޯ މެޑަލް ހޯދާފައެވެ.\nމިމުބާރާތުގައި ޑީއެސްސީގެ ޓީމު ހޯދި ކާމިޔާބީތަކަށް ބަލާއިރެ، 100 މީޓަރ، 200 މީޓަރ، 400 މީޓަރ، 800 މީޓަރ، ދުވުން ވަނީ ރަން މެޑަލް ހޯދާފައެވެ.\nއަދި 1500 މީޓަރ، 5000 މީޓަރ އަދި 10000 މީޓަރ ދުވުމުގެ އިވެންޓްގެ ހުރިހާ މެޑައްޔެއްވެސް ހޯދާފައިވަނީ ޑީއެސްސީގެ ޓީމުންނެވެ. ފިރިހެނުންގެ ލޯންގް ޖަމްޕާއި ޝޮޓްޕޮޓާއި ޖެވެލިންގ ތުރޯ އަދި 400 މީޓަރ ރިލޭ އިވެންޓުން ރަން މެޑައްޔާއި އަދި ލޯ މެޑަލް ވެސް ހޯދައި، ޑިސްކަސް ތްރޯ އިން ވަނީ ރިހި މެޑަލް ހޯދާފައެވެ. މީގެ އިތުރުން، އަންހެން އިވެންޓްތަކުގެ ތެރެއިން 100 މީޓަރ ދުވުމާއި، ޝޮޓްޕޮޓް އުކުމާއި އަދި ޑިސްކަސް ތްރޯ އިން ރަން މެޑަލް ހޯދާފައިވާއިރު، ޖެވެލިންގ ތުރޯއިން ވަނީ ރިހި މެޑަލް ވެސް ހޯދާފައެވެ.\nމި މުބާރާތުގައި ވާދަކުރި، ޑީއެސްސީގެ ވެޓަރަންސް ޓީމު ވެސް ވަނީ ފާހަގަކޮށްލެވޭ ފަދަ ކާމިޔާބީތަކެއް ހޯދާފައެވެ. މިގޮތުން، ފިރިހެނުންގެ 100 މީޓަރ، 1500 މީޓަރ، އަދި 5000 މީޓަރ ދުވުމުން ރަން މެޑަލް ހޯދާފައިވާއިރު މި އިވެންޓްތަކުގެ ތެރެއިން 5000 މީޓަރ ދުވުމުން ރިހި މެޑަލް ވެސް ޑީއެސްސީގެ ޓީމު ވަނީ ހޯދާފައެވެ. އަދި އަންހެން ވެޓަރަންސް ޓީމުގެ އިވެންޓްތަކަށް ބަލާއިރު 5000 މީޓަރ ދުވުމުން ރަން މެޑައްޔާއި، އަދި 1500 މީޓަރ ދުވުމުން ރިހި މެޑަލް ވަނީ ހޯދާފައެވެ.\nޤައުމީ ކަސްރަބު މުބާރާތުގެ އެންމެ ކާމިޔާބު ޓީމަކީ، ދިވެހި ސިފައިންގެ ކްލަބެވެ. ދިވެހި ސިފައިންގެ ކްލަބު ވަނީ މި މުބާރާތުގެ ޗެމްޕިއަންކަން މިހާތަނަށް 14 ފަހަރު ހޯދާފައެވެ.


ސިރިސޭނާ ދޫކޮށްލެއްވި ސިޔާސީ ބާރުތައް އަލުން ހޯއްދަވަނީ\nކޮލަމްބޯ (ޖޫން 24) - ސްރީ ލަންކާގެ ވެރިކަމަށް ވަޑައިގަތުމަށް ފަހު 2015 ވަނަ އަހަރު ދޫކޮށްލެއްވި ރިޔާސީ ބާރުތައް އަލުން ހޯއްދެވުމުގެ މަސައްކަތް ރައީސް މައިތުރިޕާލާ ސިރިސޭނާ ފައްޓަވައިފި އެވެ.\nJune 02, 2019 4\nލަންކާގެ ރިޔާސީ އިންތިހާބު ޑިސެމްބަރު7ގައި\nސްރީ ލަންކާގެ ރިޔާސީ އިންތިހާބު ޑިސެމްބަރު7ގައި ބާއްވާނެ ކަމަށާއި އެކަމަކު އިންތިހާބު ވާދަކުރުމާ މެދު އަދި ގޮތެއް ނުނިންމަވާ ކަމަށް ރައީސް މައިތިރްޕަލަ ސިރިސޭނާ އިއްޔެ ވިދާޅުވެއްޖެ އެވެ.\nލަންކާ އަކީ މިހާރު ރައްކާތެރި ތަނެއް: ސިރިސޭނާ\nސްރީ ލަންކާގައި ދިން ބޮމުގެ ހަމަލާތަކަށް ފަހު ގައުމަށް އަމާންކަމާއި ރައްކާތެރިކަން ގެނެވިފައިވާ ކަމަށާއި އެ ޔަގީންކަން 99 ޕަސެންޓަށް އެބަ އޮތް ކަމަށް ރައީސް މައިތިރްޕަލާ ސިރިސޭނާ އިއްޔެ ވިދާޅުވެއްޖެ އެވެ.\nކޮލަމްބޯ (މާޗް 7) - ސްރީ ލަންކާގެ މަދަނީ ހަނގުރާމައިގައި ހިންގާފައިވާ ޖަރީމާތައް ބެލުމަށް ރައީސް މައިތުރިޕާލާ ސިރިސޭނާ ކުރިން އެއްބަސްވެވަޑައިގެންނެވި ނަމަވެސް މިހާރު އެކަމާ ދެކޮޅު ހައްދަވަން ފައްޓަވައިފި އެވެ.\nFebruary 07, 2019 4\nޑްރަގުގެ ކުށްވެރިންނަށް މަރުގެ އަދަބު ދޭނަން: ސިރިސޭނާ\nސްރީ ލަންކާގެ ރައީސް މައިތުރިޕާލާ ސިރިސޭނާގެ ދައުވަތަކަށް ސްރީ ލަންކާ އަށް ވަޑައިގެންނެވި ރައީސް އިބްރާހިމް މުހައްމަދު ސޯލިހުގެ ދެކަނބަލުންނަށް ރަސްމީކޮށް ލަންކާ ސަރުކާރުން ހޫނު...\nFebruary 04, 2019 12\nގައުމީ އެއްބައިވަންތަކަމުގެ ސަރުކާރަކާ ދެކޮޅު: ސިރިސޭނާ\nކޮލަމްބޯ (ފެބްރުއަރީ 4) - ގައުމީ އެއްބައިވަންތަކަމުގެ ސަރުކާރެއް އެކުލަވާލުމުގެ ޚިޔާލާ ދެކޮޅު ހައްދަވާ ކަމަށް ސްރީ ލަންކާގެ ރައީސް މިއިތުރިޕާލާ ސިރިސޭނާ މިއަދު ވިދާޅުވެއްޖެ އެވެ.\nލަންކާ ރައީސްގެ ބާރުތައް ކުޑަ ކުރަނީ\nކޮލަމްބޯ (ޑިސެމްބަރު 19) - ސްރީ ލަންކާގެ ރައީސް އަށް ލިބިފައިވާ ބާރުތައް ކުޑަ ކުރުމުގެ މަސައްކަތް ކުރާނެ ކަމަށް ބޮޑު ވަޒީރު ރަނިލް ވިކްރަމަސިންހަގެ ޔުނައިޓެޑް ނޭޝަނަލް ޕާޓީ (ޔޫއެންޕީ) އިން ބުނެފި އެވެ.\nއާ ބޮޑު ވަޒީރަކު ހޯމަ ދުވަހު ސިރިސޭނާ އައްޔަން ކުރަނީ\nކޮލަމްބޯ (ޑިސެމްބަރު 14) - ސްރީ ލަންކާ އަށް އާ ބޮޑު ވަޒީރެއް އަންނަ ހޯމަ ދުވަހު ރައީސް މައިތުރިޕާލާ ސިރިސޭނާ އައްޔަން ކުރައްވާނެ ކަމަށް އޮފިޝަލުން ބުނެފި އެވެ.


Car Park Kuran Handhaan Nethumun Car Vettunee Swimming Pool Thereah - Vaguthu\nކާރު ޕާކް ކުރަން ހަނދާން ނެތުމުން ކާރު ވެއްޓުނީ ސްވިމިންޕޫލަކަށް\nގެއަށް ގޮސް ފައިސާ ކޮޅެއް ހޯދަން ދާން ވެގެން، ކާރެއްގައި އިން އަންހެނަކު ގެ ކައިރީ ކާރު ޕާކު ކުރެވުނު ކަމަށް ހީކޮށް ކާރުން ފައިބާ ގެއަށް ވަދެފައި އެނބުރި އައިއިރު ކާރު ސުވިމިންޕޫލަށް ވެއްޓިފައި އޮއްވާ ފެނިއްޖެއެވެ. އޭނާއަށްވެސް ވީ ގޮތެއް ރަނގަޅަށް ނޭގުނެވެ.\nރިޕޯޓްތައް ބުނާގޮތުގައި، މިދިޔަ މަސް ތެރޭގައި މި ހާދިސާ ހިނގިއިރު، އެ ވަގުތު ކާރުގައި އޭނާގެ ދަރިފުޅާއި ފިރިމީހާވެސް ތިިއްބެވެ. އެ ހާދިސާގައި އެއްވެސް މީހަކަށް އަނިޔާއެއްވެފައެއް ނުވެއެވެ.\nމިހާރުވެސް މީސް މީޑިއާގައި ދައުރުވަމުން އަންނަ ފޮޓޯތަކުން ފެންނަނީ ނޫ ކުލައިގެ ކާރެއް ސްވިމިންގޕޫލެއްގެ ތެރޭގައި އޮއްވައެވެ. އެ ފޮޓޯތައް ޝެއާ ކޮށްފައި ވަނީ ފްލޮރިޑާ އޮކަލޫސާ ކައުންޓީ ޝެރިފް އޮފީހުންނެވެ.\nޝެރިފް އޮފީހުން ފޮޓޯތައް ޝެއާކުރަމުން ލިޔެފައި ވަނީ، އަންހެނަކަށް ކާރު ޕާކުކުރެވުނުކަމަށް ހިތާ އޭނާ ދިރިއުޅޭ އެޕާޓްމެންޓަށް ގޮސް ފައިސާ ނަގައިގެން އެނބުރި އައިއިރު، އެ ކާރު އޮތީ ޕޫލުގައި ކަމަށެވެ. އެކަން ދިމާވީ އޭނާއަށް ކާރު ޕާކް ނުކުރެވި އޮތުމުންނެވެ.\nއަދި އެ މީހުން ވަނީ އެއްވެސް މީހަކަށް އަނިޔާއެއް ވެފައިނުވާކަމަށްވެސް ބުނެފައެވެ.


SunOnline: BREAKING - Miadhu fenunee Covid-19 ge 19 Case eh\nމިއަދު ފެނުނީ ކޮވިޑްގެ 19 ކޭހެއް\nމެއި 22، 2020: ބިދޭސީން ދިރިއުޅެމުންދާ ސަރަހއްދަކުން ސާމްޕަލް ނެގުމުގެ މަސައްކަތައްފަހު، އެ ސަރަހައްދު ޑިސްއިންފެކްޓް ކުރަމުން ދަނީ -- ސަން ފޮޓޯ/ ފަޔާޒު މޫސާ\nކޮރޯނާވައިރަސް، ކޮވިޑް-19ގެ އިތުރު 19 ކޭހެއް މިއަދު ފެނިފައިވާކަމަށް، ހެލްތް ޕްރޮޓެކްޝަން (އެޗްޕީއޭ)އިން ހާމަކޮށްފި އެވެ.\nމިއަދު ވައިރަސް އަށް ޕޮޒިޓިވް ވި މީހުންގެ ތެރޭގައި އެންމެ ގިނައީ ބަންގްލަދޭޝް މީހުންނެވެ. އެއީ 13 މީހުންނެވެ. ދެން ޕޮޒިޓިވްވި މީހުންގެ ތެރޭގައި ހިމެނެނީ، ހަތަރު ދިވެހީންނާއި ނޭޕާލް މީހެއްގެ އިތުރުން އިންޑިއާ މީހެކެވެ.\nއެއާއެކު ވައިރަސް އަށް ޕޮޒިޓިވްވި މީހުންގެ އަދަދު ވަނީ 1،457 އަށް އަރާފަ އެވެ.\nއެކްޓިވް ކޭސްތަކުގެ ގޮތުގައި މިވަގުތު ރާއްޖޭގައި 1200 ކޮވިޑް ކޭސް ހުރިއިރު ބައްޔަށް ޕޮޒިޓިވްވި 1108 މީހަކު މިވަގުތު ތިބީ އައިސޮލޭޝަން ފެސިލިޓީތަކުގަ އެވެ. ޖުމްލަ 1817 މީހަކު މިވަގުތު ތިބީ ކަރަންޓީނު ކުރެވިފަ އެވެ.\nނޭޝަނަލް އިމާޖެންސީ އޮޕަރޭޝަން ސެންޓަރު (އެންއީއޯސީ) އިން ރޭގައި ބުނެފައިވަނީ މިދިޔަ ހޯމަދުވަހުގެ ރޭގައި މަރުވެފައިވާ ބަންގްލަދޭޝް މީހާ ވަނީ ކޮވިޑް-19 އަށް ޕޮޒިޓިވް ވެފައި ކަމަށެވެ. އެއާއެކު ވައިރަސް ޖެހިގެން މަރުވި މީހުން އަދަދު ރާއްޖޭގައި ފަހަކަށް އަރާ ކަމަށް އެންއީއޯސީއިން ރޭގައި ބުނެފައިވެ އެވެ.\nކޮވިޑް-19 އަށް ޓެސްޓުކުރުމަށްޓަކައި 20،551 ސާމްޕަލް މިހާތަނަށް ނެގިފައިވާއިރު ނަތީޖާ ނުލިބި 531 ސާމްޕަލް އެބަހުރި ކަމަށް އެންއީއޯސީއިން ރޭގައި ބުނެފައިވެ އެވެ.


"Thaare"ge Amilla Raagakaai Eku Anburaa Lava Kiyumuge Thereah - Vaguthu\n"ތާރެ"ގެ އަމިއްލަ ރާގަކާއި އެކު އަނބުރާ ލަވަ ކިޔުމުގެ ތެރެއަށް\nއިބްރާހިމް ޝާއިރް (ތާރެ) އަކީ ބޮޑުބެރު ޗެލެންޖްއިން ދިވެހިންގެ ތެރޭގައި ބޮޑު މަގްބޫލްކަމެއް ހޯދި ފަންނާނެކެވެ.\nއެއަށް ފަހު ތަރިންގެ ރޭގެ "ދަންދަން" ވެލަންދެންއިން އޭނާ ވަނީ އެތައް ބައެއްގެ ސަމާލުކަން ހޯދާފައެވެ.\nލަވަކިޔުމުގެ ދާއިރާ އާއި ދުވަސްތަކެއްވަންދެން ދުރުގައި ހުރި ތާރެ އައީ މިދިޔަ އަހަރުން ފެށިގެން ބައެއް ކަވަރ ލަވަތަށް އޭނާގެ ފޭސްބުކްގައި ހިއްސާކުރަމުންނެވެ.\nއެލަވަތަކަށްވެސް އާއްމުންގެ ބޮޑު ތަރުޚީބެއް ލިބުނު އިރު އާއްމުން އަބަދުވެސް ކުރި ސުވާލަކީ އޭނާގެ އަމިއްލަ ލަވައެއް ނުކުންނާނީ ކޮންއިރަކުންތޯ ކުރި ސުވާލެވެ.\nއަންގާރަ ދުވަހު އޭނާ ފޭސްބުކްގައި ހިއްސާ ކުރި އަމިއްލަ ލަވަ " އޭ މަލާއޭ" އަށް މިހާތަނަށް ހާހަކަށް ވުރެ ގިނަ ވިއުސް ވަނީ ލިބިފައެވެ.\nކޮވިޑް-19އިގެ ސަބަބުން ފުރަބަންދުގައި ހުންނަންް ޖެހުނު ވަގުތުގައި މި ލަވަ އާއްމުންނާއި ހަމައަށް ފޯރުކޮށްދިން ނަމަވެސް، ތާރެ ބުނާގޮތުން އޭނާ މި ލަވައިގެ މެލޮޑީއަށް އޭނާ ވަނީ އަހަރުތަކެއް ހޭދަކޮށްފައެވެ. އަދި ލަވަ ލިޔަން އެތައް މަހެއް ހޭދަކުރިއެވެ.\n" އާއްމުންގެ ކޮމެންޓްސްއަށް ވަރަށް އުފާވި. އަސްލު ނިދާ ހޭލާފަ ދެން ވަރަށް ބިރުން ހުރެ ލަވަ ކީ. ކޮމެންޓްސް ރަނގަޅުވީމަ ވަރަށް އުފާވި. ބޭނުން އަލްބަމްއެއް ވެސް ހަދަން. މިހާރު މު ހުރީ ހަމަ މި މިއުޒިކަށް ފޯކަސްކޮށްގެން. ވަރަށް ގިނަ ވަގުތު ފޯކަސް ނުވެފައި ހުރިން." ތާރެ ކިޔާދިނެވެ.\nތާރެގެ އެ ވީޑިއޯއަށް ކޮމެންޓް ކުރި ގިނަ މީހުން ވަނީ އޭނާގެ އަޑަށް ތައުރީފްކޮށްފައެވެ. މި ދުވަސްކޮޅު ސްޓޫޑިއޯއަށް ނުދެވޭތީ ގޭގައި ރެކޯޑްކުރުމަށް ފަހު އެ ލަވަ ހިއްސާކުރުމުންވެސް އާއްމުންގެ ފަރާތުން ލިބުނު ތަރުޚީދު ފެނިފައި ހައިރާންވި ކަމަށް ތާރެ ބުންޏެވެ. އަދި އުންމީދަކީ ކުރިއަށް އޮތްތަނުގައި މިހާރަށް ވުރެ ގިނަ މިއުޒިކް އުފެއްދުންތަކެއް ގެނެސްދިނުންކަމަށް ވެސް އެނާ ބުންޏެވެ.\nޖޫން 4, 2020 21:07\nLava kiumaky haraam kameh.thikamun libeene ehves faidhaaeh neh.hihhama jehumeh neh...lava kiyaa ehmeh varah rangalhah visnaalahvaaa...haraam kanthah thakun dhuruveee..erun kaamiyaaby aai hamayah dheveeny..\nޖޫން 4, 2020 23:39\nއެއްވެސް ފައިދާއެއް ނެތް ގެއްލުން ހު ރި ކަމެއް. އަވަހަށް\nތިކަމުން ދު ރުވޭ.\nޖޫން 5, 2020 09:28\nކުރިން ވެސް މިއަދުވެސް އަބަދުވެސް ތި އަޑު ދެކެ ލޯބިވޭ، ލޯބި ވާނަން. ތާރޭ، ތާރޭގެ ތި ހިއްވަރާ ތި އަޒުމު ދުހުކުވެސް ފިލައިގެން ނުދާނެ ކަމަށް ދުއާ ކުރަން. ވަރަށް ލޯބި ވޭ. “ވީ ވިލް ޕެއިންޓް އާ ލަފް” ♥


Canada in Huawei telecom ge CFO hayyarukohfi\nދުނިޔެ - ވާވޭ ޓެލެކޮމް\nކެނެޑާއިން ވާވޭ ޓެލެކޮމްގެ ސީއެފްއޯ ހައްޔަރުކޮށްފި\nމެންގް ހައްޔަރު ކުރީ އެމެރިކާއިން އޭނާ ހައްޔަރު ކުރުމަށް އެދިފައި އޮތުމުން\nޗައިނާއިން ވަނީ އޭނާ ދޫކޮށްލަން ގޮވާލާފަ\nކ. މާލެ6ޑިސެންބަރު 2018 | ބުރާސްފަތި 19:35 1,409\nވާވޭގެ އޮފީހެއް - ރާއްޖެއެމްވީ\nޗައިނާގެ ވާވޭ ޓެލެކޮމްސްގެ ސީއެފްއޯ މެންގް ވަންޖޫ ކެނެޑާއިން ހައްޔަރު ކުރުމަށް ފަހު އެމެރިކާ އާއި ހަވާލު ކުރުމުގެ މަސައްކަތް ފަށައިފިއެވެ.\nކެނެޑާގެ ޖަސްޓިސް މިނިސްޓްރީއިން ނެރުނު ބަޔާނެއްގައި ވަނީ ކެނެޑާގެ ވެންކޫވަރއިން މެންގެ ހައްޔަރު ކުރިކަން ކަށަވަރު ކޮށްދީފައެވެ. އަދި މެންގް ހައްޔަރު ކޮށްފައިވަނީ އެމެރިކާއިން އޭނާ ހައްޔަރު ކުރުމަށް އެދިފައި އޮތުމުން ކަމަށާއި އޭނާގެ ކަފާލާތުގެ އަޑު އެހުމެއް ހުކުރު ދުވަހު އޮންނާނެ ކަމަށް ވެސް ޖަސްޓިސް މިނިސްޓްރީއިން ވަނީ މައުލޫމާތު ދީފައެވެ.\nމައުލޫމާތު ލިބިފައިވާ ގޮތުގައި މެންގް ހައްޔަރު ކޮށްފައިވަނީ އިރާނާ ދެކޮޅަށް އެމެރިކާއިން އަޅަފައިވާ ދަތި ކުރުމުގެ ފިޔަވަޅުތަކާއި ހިލާފު އަމަލުތަކެއް ހިންގާފައިވާ ކަމުގެ ތުހުމަތުގައެވެ.\nމެންގް ހައްޔަރު ކުރުމުން ނުރުހުން ފާޅުކޮށް ޗައިނާގެ ސަރުކާރުން ވަނީ އެނާ ހައްޔަރުކުރީ ކޮން ސަބަބަކާ ހުރެކަން ޔަގީންކޮށް ދިނުމަށް ގޮވާލާފައެވެ. އަދި ވަގުތުން އޭނާ ދޫކޮށްލުމަށް ވެސް ޗައިނާގެ ސަރުކާރުން ވަނީ ގޮވާލައްވާފައެވެ.\nއެމެރިކާއިން ވަނީ ވާވޭގެ މައްޗަށް ޗައިނާއަށް ޖާސޫސް ކޮށްދޭ ކަމުގެ ތުހުމަތު ވެސް ތަފާތު އެކި ފަހަރު މަތިން ކޮށްފައެވެ. އަދި އެމެރިކާއިން ވަނީ ސަރުކާރުގެ ބައެއް ވުޒާރާތަކުގައި ވާވޭގެ އެއްވެސް ޕްރޮޑަކްޓެއް ބޭނުން މަނާ ކޮށްފައެވެ.\nވާވޭ ވަނީ މި އަހަރުގެ ދެ ވަނަ ކުއާޓަރގައި މަޝްހޫރު އެޕަލް ފަހަތަށް ޖައްސާލުމަށް ފަހު ދުނިޔޭގެ ވާދަވެރި ސްމާޓް ފޯން މާކެޓްގެ ދެވަނަ ހޯދާފައެވެ.


Fathuruverin genaumah kandaelhi target haasilvehjje, 1.6 million fathuruverin ziyaarai kurun ekasheegenvey: Minister Ali Waheed - One Online\nޓުއަރިޒަމް މިނިސްޓަރު އަލީ ވަހީދު މިއަދު ނޫސްވެރިންނާއި ބައްދަލު ކުރައްވައި ވާހަކަ ދައްކަވަނީ --- ވަން ފޮޓޯ: މުހައްމަދު އައުޒަމް\nފަތުރުވެރިން ގެނައުމަށް ކަނޑައެޅި ޓާގެޓު ހާސިލްވެއްޖެ، 1.6 މިލިއަން ފަތުރުވެރިން ޒިޔާރަތް ކުރުން އެކަށީގެންވޭ\nމިއަހަރު ރާއްޖެއަށް ފަތުރުވެރިން ގެނައުމަށް ކަނޑައެޅި ޓާގެޓު ހާސިލުވެއްޖެ ކަމަށާއި، އެޓާގެޓު ފަހަނައަޅައި މިއަހަރުތެރޭ ރާއްޖެއަށް 1.6 މިލިއަން ފަތުރުވެރިން ޒިޔާރަތް ކުރުން އެކަށީގެންވާ ކަމަށް ޓުއަރިޒަމް މިނިސްޓަރު އަލީ ވަހީދު ވިދާޅުވެއްޖެއެވެ.\nސްޕެއިނަށް ކުރެއްވި ރަސްމީ ދަތުރު ނިންމަވައިލެއްވުމަށް ފަހު މިއަދު ރާއްޖެއަށް ވަޑައިގެން ނޫސްވެރިންނާ ބައްދަލު ކުރައްވައި މިނިސްޓަރު އަލީ ވަހީދު ވިދާޅުވީ މިއަހަރު ފަތުރުވެރިން ގެނައުމަށް ސަރުކާރުން ކަނޑައެޅި ޓާގެޓަކީ 1.5 މިލިއަން ފަތުރުވެރިން ކަމަށެވެ. އަދި މިހާރު އެ އަމާޒު ހަސިލުވެފައިވާ ކަމަށާއި، ސަރުކާރުގެ ފުރަތަމަ އަހަރު ނިމޭއިރު ރާއްޖެއަށް ޒިޔާރަތް ކުރި ފަތުރުވެރިންގެ އަދަދު 1.6 މިލިއަނަށް އިތުރު ވުމަކީ އެކަށީގެންވާ ކަމެއް ކަމަށެވެ.\nމިނިސްޓަރު ވިދާޅުވީ މިއީ އާ ސަރުކާރާއެކު، ރާއްޖެއަށް އައި ސުލްހަވެރިކަމާއި، މިނިސްޓްރީގެ އިތުރުން، އެމްއެމްޕީއާރުސީ، މަސީ އަދި ދާއިރާގެ އެކި ބޭފުޅުން އެކުގައި ކުރި މަސައްކަތުގެ ނަތީޖާ ކަމަށެވެ. މިއަހަރަކީ ރާއްޖޭގެ ފަތުރުވެރިކަމުގެ ދާއިރާއަށް ކާމިޔާބު އަހަރެއް ކަމަން މިނިސްޓަރު ފާހަގަ ކުރެއްވިއެވެ. އަދި މިކަމަށް މަސައްކަތް ކުރެއްވި އެންމެހާ ބޭފުޅުންނަށާއި ރާއްޖޭގެ ރައްޔިތުންނަށް މިނިސްޓަރު ޝުކުރު ދެންނެވިއެވެ.\n''މިހާރު ފޯކާސްޓްތައް ދައްކާގޮތުން މިއަދަދު އިތުރު 1 ލައްކައާއިއެކު 1.6 މިލިއަނަށް އަހަރު ނިމުމުގެ ކުރިން ދިއުމަކީ އެކަށީގެންވާކަމެއް. އެހެންވެއްޖިއްޔާ އަޅުގަނޑު ދެކޭގޮތުގައި އެއީ އަޅުގަނޑުމެންނަށް ހުރިހާ ގޮތަކުން ލަފާކުރި ހުރިހާ ފިގާސްއެއް ހަމަ ޑަަބަލް ވެގެން އެދަނީ. އެއީ މިދިޔަ އަހަރު 1.4 މިލިއަން ފަތުރުވެރިން ރާއްޖެއަށް ޒިޔާރަތް ކުރި. އޭގެ އެއް ލައްކަ އިތުރަށް ލައިގެން އަޅުގަނޑުމެން މަސައްކަތް ކުރަމުން ދިޔައީ. އެހެން ނަމަވެސް އިތުރު ދެ ލައްކަ ރާއްޖެއަށް ޒިޔާރަތް ކުރެވޭ ވަރަށް މަސައްކަތް ކުރެވިފަ އޮތް އޮތުމަކީ އަޅުގަނޑު ދެކޭގޮތުގައި ކުރެވުނު ވަރަށް މުހިއްމު، ވަރަށް ބުރަ ކާމިޔާބު މަސައްކަތެއް'' މިނިސްޓާރު ވިދާޅުވިއެވެ.\nރާއްޖެއަށް މިއަހަރު ނިމުމުގެ ކުރިން 1.6 މިލިއަން ފަތުރުވެރިން ގެނައުމުގެ އަމާޒު ހާސިލު ވާނެކަމަށް ވެސް ޓުއަރިޒަމް މިނިސްޓަރު އަލީ ވަހީދު ވިދާޅުވެއްޖެއެވެ.\nމިނިސްޓަރު ވިދާޅުވީ ކުރިއަށް އޮތްތާގައި ރާއްޖެއަށް ޒިޔާރަތްކުރާ ފަތުރުވެރިންގެ އަދަދު މިއަށްވުރެ އިތުރު ކުރެވޭނެ ކަމަށެވެ. އެގޮތުން މިއަހަރު ޓުއަރިޒަމް މިނިސްޓްރީ އާއި އެމްއެމްޕީއާރުސީ އަދި އިންޑަސްޓްރީގެ އެކި ފަރާތްތަކުން މިކުރި މަސައްކަތުގެ ނަތީޖާ ހަގީގަތުގައި ފެންނާނީ އަންނަ އަހަރު ކަމަށް މިނިސްޓަރު ވިދާޅުވިއެވެ. ސްޕެއިންގައި މިނިސްޓްރީން ފެށި މަސައްކަތުގެ ''އިމްޕެކްޓް'' ދެއަހަރުތެރޭ ފެންނާނެ ކަމަށް ވެސް މިނިސްޓަރު ވިދާޅުވިއެވެ.\n2008 ވަނަ އަހަރަށް ފަހު ރާއްޖެގެ ފަތުރުވެރިކަމުގެ ސިނާއަތަށް ބޮޑެތި ބަދަލުތަކެއް އައިސްފައިވާކަން މިނިސްޓަރު ފާހަގަ ކުރެއްވިއެވެ. އަދި މިކަންކަން ދިވެހިންނަށް އެނގުނު ނަމަވެސް ބޭރުގެ އެކި ގައުމުތަކުގެ މީހުންނަށް ނޭނގޭ ކަމަށް ވިދާޅުވިއެވެ. ރާއްޖެ އިސްތިހާރު ކުރުމަށް ކުރަމުން އަންނަ މަސައްކަތުން މިހާރު ރާއްޖޭގެ ފަތުރުވެރިކަމުގެ ސިނާއަތް އޮތް ގޮތް ގިނަބަޔަކަށް އެނގިގެންދާނެ ކަމަށާއި، ރާއްޖެއަކީ އެކި ފަންތީގެ މީހުންނަށް ޗުއްޓީ ހޭދަކޮށްލެވޭނެ ފަދަ ތަނެއްކަން އެނގިގެން ދާނެ ކަމަށް ވެސް މިނިސްޓަރު ވިދާޅުވިއެވެ.\nޓޫރިޒަމް އަލުން ދިރުވޭނީ ދަތުރުވެރިންނަށް އިތުބާރު ހޯދައިދީ، ދަތުރުފަތުރު ކުރުން ފަސޭހަކޮށްދީގެން: އަލީ ވަހީދު\nވަން ފޮޓޯ: ކޮވިޑް 19 ޕްރެސް ކޮންފަރެންސް (24 ޖޫން 2020) ރޭގަނޑު\nބާސާ އާއި ސެލްޓަވިގޯ މެޗު ފެށުމުގެ ކުރިން ގެނެސްދޭ އިސްތިހާރުގެ ވަގުތުކޮޅު ރާއްޖޭގެ ފަތުރުވެރިކަމަށް ހާއްސަ


Male city councilun anhenunnah6gondi\nމާލެ ސިޓީ ކައުންސިލުން އަންހެނުންނަށް ހަ ގޮނޑި\nމިދިޔަ ލޯކަލް ކައުންސިލް އިންތިހާބުގެ ތެރެއިން -- ފައިލް ފޮޓޯ | އަވަސް\nކުރިއަށް އޮތް ލޯކަލް ކައުންސިލް އިންތިހާބުގައި، ކައުންސިލްތަކުގެ ތިން ބައި ކުޅަ އެއްބައި އަންހެނުންނަށް ހާއްސަ ކުރުމުން މާލެ ސިޓީ ކައުންސިލުގައި އަންހެނުންނަށް ހާއްސަކޮށް ހަ ގޮނޑި ހިމެނޭނެ ކަމަށް އިލެކްޝަނުން ބުނެފި އެވެ.\nއިލެކްޝަންސް ކޮމިޝަނުގެ ރައީސް އަހްމަދު ޝަރީފް މިއަދު ވަނީ ލޯކަލް ކަައުންސިލް އިންތިހާބުގައި ސިޓީ ތަކުގެ ގޮނޑިތައް ބަހާފައިވާ ގޮތް މިއަދު އާއްމުކޮށްފަ އެވެ.\nޝަރީފް ވިދާޅުވީ، ލާމަރުކަޒީ ގާނޫނަށް ގެނައި އިސްލާހާއެކު މާލޭސިޓީ 18 ދާއިރާ އަށް ބެހުމުގެ މަސައްކަތް ފަށާފައިވާ ކަމަށެވެ. އެގޮތުން، ކައުންސިލްތަކުގެ އިންތިހާބުގައި މާލެ ސިޓީން މޭޔަރާއެކު 19 ގޮނޑި އާއި އަންހެނުންގެ ތަރައްގީއަށް މަސައްކަތް ކުރާ ކޮމެޓީގައި 18 ގޮނޑި ހިމެނޭނެ ކަމަށެވެ.\nއަދި، އައްޑޫ ސިޓީ ކައުންސިލުގައި މޭޔަރާއެކު 13 ގޮނޑި ހިމެނޭއިރު، އަންހެނުން ކޮމެޓީ އަށް 10 ގޮނޑި ހިމެނޭނެ އެވެ. މީގެ އިތުރުން، ފުވައްމުލަކު ސިޓީ ކައުންސިލަށް މޭޔަރާއެކު ހަތް މެންބަރުން އިންތިހާބު ކުރާއިރު އަންހެނުންގެ ތަރައްގީ އަށް މަސައްކަތްކުރާ ކޮމެޓީގައި ތިބޭނީ ހަ މެންބަރުން ކަމަށް އިލެކްޝަނުން މިއަދު ބުންޏެވެ.\nކައުންސިލްތަކުގެ ތިންބައިކުޅަ އެއްބައި އަންހެނުންނަށް ހާއްސަ ކުރުމުން މާލޭ ސިޓީ ކައުންސިލްގައި އަންހެނުންނަށް ހާއްސަ ހަ ގޮނޑި ހިމެނޭ އިރު އައްޑޫ ސިޓީން ހަތަރު ގޮނޑި އާއި ފުވައްމުލަކު ސިޓީ ކައުންސިލުން އަންހެނުންނަށް ތިން ގޮނޑި ހާއްސަ ވާނެ އެވެ.\nލޯކަލް ކައުންސިލްތަކުގެ އިންތިހާބު އޮންނަނީ އަންނަ އަހަރުގެ އޭޕްރީލް ހަތަރެއްގަ އެވެ. އިލެކްޝަންސް ކޮމިޝަނުން މިހާރު ދަނީ ލާމަރުކަޒީ ގާނޫނަށް ގެނައި އިސްލާހާއެކު އިންތިހާބަށް ތައްޔާރުވުމުގެ ގޮތުން ކުރަންޖެހޭ މަސައްކަތްތައް ކުރަމުންނެވެ.\nލޯކަލް ކައުންސިލްތަކުގެ އިންތިހާބު އިލެކްޝަންސް ކޮމިޝަން އެލްޖީއޭ\nގޮނޑި ހާއްސަ ކުރި ހުކުމް އިސްތިއުނާފު ކުރަނީ\nކައުންސިލްތައް ހިންގުމުގައި އަމަލުކުރާނެ އުސޫލު އެކުލަވާލައިފި\nއަންހެނުންނަށް ގޮނޑި ހާއްސަކުރި އިސްލާހު ބާތިލުކުރަން އެދެނީ\nހިބަޅިދޫ މައްސަލައިގެ ބައެއް ވާހަކަތައް ސާފުކޮށް ދީފި


galehiri: ސުވާދީބާއި ސުވާދީބުގައި އުފެއްދި ސަރުކާރު – 3\nސުވާދީބާއި ސުވާދީބުގައި އުފެއްދި ސަރުކާރު – 3\nއިނގިރޭސީންގެ ބޭނުމަކަށްޓަކައި އެ މީހުންގެ ބާރުގައި ސުވާދީބުގައި އެ މީހުން އުފެއްދި ސަރުކާރުގެ އެންމެ އިސް ބޭފުޅަކަށް އައްޑޫ ހިތަދޫ ފިނިފެންމާގޭ އަލްފާޟިލް އަލްމަރުޙޫމް ޢަބުދުﷲ ޢަފީފު ހަމަޖައްސަން އިނގިރޭސީން މަސައްކަތްކުރީ، އެ މަނިކުފާނު އިސް ބޭފުޅަކަށް ބެހެއްޓުމަށް އައްޑުއަތޮޅުގެ ބަޔަކު ބޭނުންވުމަކުން އެކަންޏެއް ނޫނެވެ. އެ ނޫން ގިނަ ސަބަބުތަކެއް ވެސް އޮވެގެންކަމަށް ބެލެވެ އެވެ. އެ މަނިކުފާނަށް ލިބިވަޑައިގެންފައިވާ ތަޢުލީމާއި ތަޖުރިބާއާއި ވިސްނުންފުޅެވެ. އަނެކުންގެ ފަރާތުން ލިބިވަޑައިގެންފައިވާ މަގުބޫލްކަމާއި އިޙުތިރާމާއި ގަދަރެވެ. ދުނިޔޭގެ ދަހިވެތިކަމެއް ނެތުމެވެ. މިކަހަލަ ކިތަންމެ ކަމެކެވެ. އެންމެބޮޑަށް ފާހަގަކުރެވޭ ކަމަކީ، އެ ދުވަސްވަރު ޢިލްމީ، އަދި ސިޔާސީ ފެންވަރުގައި އިނގިރޭސީންނާއި މުޢާމަލާތު ކުރެވޭނެ ބޭފުޅަކަށް ވެސް ވުމެވެ.\nސުވައިދީބުގައި އިނގިރޭސީން އުފެއްދި ސަރުކާރުގެ އިސްވެރިއަކަށް މަރުޙޫމް ޢަފީފު ހުންނަވަން ޖެހިވަޑައިގަތުމުން އެކަމުގައި ހުންނެވީ ވެސް، އަމިއްލަ އެއްވެސް ބޭނުންފުޅެއް ނެތި އެވެ. އެ ވެރިކަމުގެ ތެރެއިން އެއްވެސް ބާވަތެއްގެ ނާޖާއިޒު ފައިދާއެއް އެ މަނިކުފާނު ނަންގަވާފައި ނުވެ އެވެ. މިއީ ގިނަބަޔަކު ގަބޫލުކުރާ ކަމެކެވެ.\nސުވައިދީބުގައި އުފެއްދި ވެރިކަމާ ބެހޭ ބައެއް މަޢުލޫމާތު އަޅުގަނޑާއި ޙިއްޞާކުރައްވަމުން 20 ފެބްރުއަރީ 2008މ. ގައި ހުވަދޫ ތިނަދޫ ދެލްވައްތަ އަލްފާޟިލް މުޙައްމަދު ޙަމީދު ވިދާޅުވީ، މަރުޙޫމް ޢަބުދުﷲ ޢަފީފަކީ އަޚުލާގު ރަނގަޅު މާތް ބޭފުޅެއްކަމަށާއި ޙައްގުނޫން ފައިސާއާއި މުދަލުގެ ބޭނުންފުޅެއް އެ މަނިކުފާނު ނުކުރައްވާ ކަމަށާއި ޢާއިލާއާއި އެކީ އެ މަނިކުފާނު ސީޝެލްސް އަށް ފުރާވަޑައިގަތް ދުވަހު، އޭނާގެ އަތްޕުޅުގައި ޖުމްލަ 60 ޕައުންޑް ވެސް ނޯންނާނެ ކަމަށެވެ. އެ ދުވަހު ހެޔޮއެދޭ ބަޔަކު އެ މަނިކުފާނަށް އެރުވިނަމަ އެރުވި މަދު ފައިސާކޮޅެއް ފިޔަވައި، އެހެން އެއްވެސް ފައިސާއެއް އޭނާގެ އަތްޕުޅުގައި ނުހުންނާނެ ކަމަށެވެ.\nމަރުޙޫމް ޢަބުދުﷲ ޢަފީފާ ބެހޭ ބައެއް މަޢުލޫމާތު އަޅުގަނޑާއި ޙިއްޞާކުރައްވަމުން 11 މާރޗް 2016މ. ގައި އައްޑޫ ހިތަދޫ މީނާޒް އަލްފާޟިލް ޢަބުދުﷲ ނަޞީރު ވިދާޅުވީ، ޢާއިލާއެކީ މަރުޙޫމް ޢަފީފު ސީޝެލްސްއަށް ފުރާވަޑައިގަތުމުގެ ކުރީ ހަތަރު ފަސްދުވަހުން ފެށިގެން ފުރާވަޑައިގަތުމާ ހަމައަށް ވެސް، ޢަފީފުމެންގެ ފަރިއްކޮޅު ތައްޔާރުކޮށް އެ މަނިކުފާނުގެ ގެއަށް ގެންދިޔައީ، ޢަބުދުﷲ ނަޞީރުމެންގެ "މަދަރުސާދޮށުގެ"އިން ކަމަށެވެ. އަދި ޢަފީފު ފުރާވަޑައިގެންނެވިތާ5ވަނައަށް ވީ ދުވަހު ޢަފީފުގެ މަންމަ އަވަހާރަވީއިރު، ޢަފީފުމެންގެ ގޭގައި ކަށުކަމާކެމީގެ ކަންތައްތައް (ތަކެއްޗާއި ފައިސާގެ ގޮތުން) ކުރެވޭނޭ ގޮތެއް ވެސް ނެތް ކަމަށެވެ.\nއެ ދުވަސްވަރު ދުނިޔޭގެ "ގަދަ" އަދި މުއްސަނދި އިނގިރޭސީންގެ ބާރުގައި އެ މީހުން މަޙަލްދީބުގެ ސުވައިދީބުގައި އުފެއްދި ސަރުކާރުގެ ވެރިޔަކަށް އެ މީހުންބެއްޓި ވެރިޔާ ޚިޔާރުކުރެއްވި ދިރިއުޅުއްވުމަކީ މިއެވެ. ފަހެ، ޢިބްރަތް ލިބުން ވަނީ، ވިސްނާ ބަޔަކަށެވެ.\nއައްޑޫ ހިތަދޫ ފިނިފެންމާގޭ އަލްފާޟިލް އަލްމަރުޙޫމް ޢަބުދުﷲ ޢަފީފަކީ، ވަރަށް އޯގާތެރި ދުރު ވިސްނިވަޑައިގަންނަވާ ބޭފުޅެކެވެ. މި ދެންނެވި އެއްޗަކަށް ބާރު ލިބޭ ގިނަ ކަންކަމެއް އެ މަނިކުފާނުގެ ފަރާތްޕުޅުން ފެނިފައިވެ އެވެ.\nއިނގިރޭސީންގެ ފަރާތުން އެ މަނިކުފާނަށް ލިބިވަޑައިގެންފައިވާ ޙިމާޔަތުގެ ދަށުން 29 އޮކްޓޫބަރ 1963މ. ގައި ޢާއިލާއާއި އެކީ ޢަބުދުﷲ ޢަފީފު ސީޝެލްސްއަށް ފުރާވަޑައިގަތީ، ސުވައިދީބުގައި އިނގިރޭސީން އުފެއްދި ވެރިކަމުގެ ސަބަބުން ދިވެހި ދައުލަތުގެ ކުށްވެރިންނަށްވެ، އޭގެ އަދަބު އެ މީހުންނަށް ލިބޭނެކަމަށް ބެލެވޭ ދެކުނު3އަތޮޅުގެ މީހުންނަށް ދިވެހި ދައުލަތުގެ މާފު ލިބޭނޭގޮތެއް ހެއްދެވުމަށް އިނގިރޭސީން މެދުވެރިކޮށް ވަރަށްބޮޑަށް މަސައްކަތް ކުރައްވާފަ އެވެ. ނަމަވެސް މީގެ ތެރެއިން ދިވެހި ދައުލަތުގެ މާފުލިބުނީ، ހަމަ އެކަނި އައްޑުއަތޮޅުގެ މީހުންނަށެވެ. ފޯއްމުލައް ހުވަދޫ ނުހިމެނި، ހަމަ އެކަނި އައްޑުއަތޮޅުގެ މީހުންނަށް 8 ސެޕްޓެމްބަރ 1963މ. ގައި ދިވެހި ސަރުކާރުގެ މާފު ލިބިގެން ދިޔައީ، އޭގައި ސަބަބުތަކެއް ވެސް ހުރެގެންނެވެ.\nފުރަތަމަ ކަމަކީ، ދިވެހިރާއްޖޭގެ ސަރަޙައްދުގައި ދިވެހި ސަރުކާރު ފިޔަވައި ވަކި ސަރުކާރެއް (އިނގިރޭސީން އުފެއްދުމުން ކަމަށް ވިޔަސް) އުފެއްދީ، އައްޑުއަތޮޅުގެ ސަރަޙައްދުގަ އެވެ. ފޯއްމުލައް ހުވަދޫ، ހިމެނޭ ގޮތަކުން ނޫނެވެ. މީގެ ދަލީލު ލިބޭ އެއް ކަމަކީ، އައްޑުއަތޮޅުން3ޖުލައި 1961މ. ގައި ދިވެހިދައުލަތަށް ހުށަހެޅި "ދިވެހިރާއްޖޭގެ މާލޭގައިވާ ސަރުކާރާއި އައްޑުއަތޮޅުގެ ރަޢިއްޔަތުގެ މަޖްލިސާއި ދެމެދު ގުޅުން އާކުރުމުގެ މައްޗަށް މަޖްލިސުން ހުށަހެޅި އިގްތިރާޙް"އެވެ. މި އިގްތިރާޙުގެ އެކި އެކި ނަމްބަރުތަކުގައި ވަނީ ވެސް، އައްޑުއަތޮޅުގެ އެކި ވާހަކަ އެވެ. ފޯއްމުލައް ހުވަދޫ، ހިމެނޭ ގޮތަކުން ނޫނެވެ. 1 ޖެނުއަރީ 1959މ. ގައި އައްޑުއަތޮޅުގެ ރައްޔިތުންނާއި މާލޭ ސަރުކާރާ ދެމެދުގައިވާ ގުޅުންތައް ކަނޑާލުމަށް މެދުވެރިވި ސަބަބެވެ. އައްޑުއަތޮޅުގެ ރައްޔިތުންނަށް ފުރިހަމަ ޙައްގު ލިބިފައިވާ މިނިވަން ވެރިކަމެއް އަތޮޅުގައި އޮތުމުގެ ވާހަކަ އެވެ. މިނޫން ވެސް އައްޑުއަތޮޅާއި ގުޅުންހުރި ވާހަކަ އެވެ. ފޯއްމުލައް ހުވަދޫ، ހިމެނޭ ގޮތަކުން ނޫނެވެ. - "މަލަސް 26" ވަނަ ޢަދަދު -\nދެވަނަ ކަމަކީ، 14 ފެބްރުއަރީ 1960މ. ގައި އިނގިރޭސި ދައުލަތާއި ދިވެހި ދައުލަތާއި ދެމެދު ސޮއިކުރެވުނު މަޝްހޫރު "އޯލްޕޯޓް އެގްރީމެންޓް" އާއި، އަދި އެއާއި ގުޅިގެން ދެ ސަރުކާރުގެ މެދުގައި ބަދަލުކުރެވިފައިވާ ސިޓީ އެވެ.\nމީގެ ސަބަބުން އެ ތާރީޚުގެ ފަހުން ދިވެހިރާއްޖޭގެ ސަރަޙައްދުގެ ތެރޭގައި ކީރިތި މަހާރަދުން، މާލޭގައި ގާނޫނީގޮތުން އުފައްދަވާ ސަރުކާރު ފިޔަވައި އެ ނޫން ސަރުކާރެއް (އެ ސަރުކާރެއްގައި ބައިވެރިވާ މީހުން ވެސް ހިމެނޭ ގޮތުން) އިނގިރޭސި ދައުލަތުން ގަބޫލެއް ނުކުރާނެ އެވެ. އިނގިރޭސި ދައުލަތުގެ ފަރާތުން ވަނީ، މިކަން ދިވެހި ދައުލަތަށް ޔަގީންކޮށްދީފަ އެވެ. ދިވެހިރާއްޖޭގެ ސަރަޙައްދުގައި ދިވެހި ސަރުކާރު ފިޔަވައި ވަކި ސަރުކާރެއް (އިނގިރޭސީން އުފެއްދުމުން ކަމަށް ވިޔަސް) އުފައްދާފައި ވަނީ، 1 ޖެނުއަރީ 1959މ. ގަ އެވެ. 14 ފެބްރުއަރީ 1960މ. ގެ ފަހުން ނޫނެވެ. ނުވަތަ "އޯލްޕޯޓް އެގްރީމަންޓް"ގެ ފަހުން ނޫނެވެ.\n(ހ) ދިވެހި ދައުލަތުގެ ކުށްވެރިންނަށް ވުން އެކަށޭނަ އައްޑޫގެ އެންމެންނަށް އިނގިރޭސިން މެދުވެރިވެ، 8 ސެޕްޓެމްބަރ 1963މ. ގައި ދިވެހި ސަރުކާރުގެ މާފުލިބިގެން ދިޔައިރު، ދިވެހި ދައުލަތުގެ ބާރުގެ ދަށުން2ވަނަ ފަހަރަށް ހުވަދުއަތޮޅު ވަކިކޮށްލުމާ ގުޅިގެން ކުށްވެރީންގެ ގޮތުގައި ތިބި ހުވަދޫބަޔަކު ދިވެހި ސަރުކާރުގެ ބެއްލެވުމުގެ ދަށުގައި ތިއްބެވެ. ނަމަވެސް އައްޑޫގެ ބަޔަކަށް ލިބުނު މާފެއް އެ މީހުންނަށް ނުލިބެ އެވެ. ނުލިބުނީ، ދިވެހިދައުލަތުގެ ބާރުގެ ދަށުން2ވަނަ ފަހަރަށް ހުވަދުއަތޮޅު ވަކިކޮށްލީ، "އޯލްޕޯޓް އެގްރީމަންޓް"ގެ ފަހުން 15 ޖޫން 1961މ.ގައި ކަމަށް ވާތީ އެވެ. މިހެންވީމާ، ހުވަދޫގެ ބަޔަކަށް ދިވެހި ދައުލަތުގެ މާފު ހޯދައިދިނުމަށް މަރުޙޫމް ޢަފީފު ބޭނުންފުޅުވި ނަމަވެސް، އެ ކަމާ އިނގިރޭސީންނަށް އުޅުމުގެ ފުރުޞަތު ކުޑަކަމަށް، ކަންހިނގި މަގު އެނގިވަޑައިގަންނަވާ ބައެއް ބޭފުޅުން ވިދާޅުވެ އެވެ.\n(ދިވެހި ސަރުކާރާ ވަކިން 1 ޖެނުއަރީ 1959މ. ގައި އައްޑޫގައި އިނގިރޭސީން އުފެއްދި ސަރުކާރުގައި، 16 ފެބްރުއަރީ 1959މ. ގައި ފުރަތަމަ ފަހަރަށް ހުވަދޫ ބައިވެރިވެފައި ވަނިކޮށް، ދިވެހި ސަރުކާރުން މަސައްކަތް ކުރައްވައިގެން 17 ޖުލައި 1959މ. ގައި ހުވަދޫ ދިވެހި ސަރުކާރުގެ ބާރުގެ ދަށަށް ގެންނެވި އެވެ. އޭގެ ފަހުން ދެވަނަ ފަހަރަށް ހުވަދޫ، ދިވެހި ސަރުކާރުގެ ބާރުގެ ދަށުން ވަކިކޮށްލީ 15 ޖޫން 1961މ. ގަ އެވެ.)\nފުވައްމުލަކާއި ހުވަދުއަތޮޅުގައި (ދިވެހި ދައުލަތަށް ކުށްވެރިވެފާ) ތިބި މީހުންނަށް ވެސް، އިނގިރޭސީން މެދުވެރިވެ، ދިވެހި ދައުލަތުގެ މާފު ދެއްވުމަށް މަރުޙޫމް ޢަބުދުﷲ ޢަފީފު ބޭނުންފުޅުވެ ވަޑައިގަތެވެ. ނަމަވެސް އެކަން ކުރުމުގައި އިނގިރޭސީންނަށް ވެސް އެ އެއްޗެއް ގިރާކޮށްފައި ކުރިޔަށް ނުދެވޭނޭ ވަރަށްބޮޑު ހުރަހެއް އެ މީހުންގެ ކުރިމަތީ އޮތެވެ. އެއީ ކުރިން ވެސް ދެންނެވި އިނގިރޭސި ދައުލަތާއި ދިވެހި ދައުލަތާއި ދެމެދު ކުރެވިފައިވާ މަޝްހޫރު "އޯލްޕޯޓް އެގްރީމެންޓް" އެވެ.\n14 ފެބްރުއަރީ 1960މ. ދުވަހު މާލޭގައި ކުރެވުނު މި އެގްރީމެންޓްގައި އިނގިރޭސި ދައުލަތުގެ ފަރާތުން ސޮއިކުރެއްވީ، ކޮމަންވެލްތުގެ ރިލޭޝަންސް އޮފީހުގެ ދައުލަތުގެ ވަޒީރު މިސްޓަރ ސީ.ޖީ.އެމް އޯލްޕޯޓެވެ. ދިވެހި ދައުލަތުގެ ފަރާތުން ސޮއިކުރެއްވީ ބޮޑުވަޒީރު އިބްރާހީމް ނާޞިރެވެ. 14 ފެބްރުއަރީ 1960މ. ގައި ސޮއިކުރި އޯލްޕޯޓް އެގްރީމްންޓާއި ގުޅިގެން ހަމަ އެ ދުވަހު މިސްޓަރ ސީ.ޖީ.އެމް އޯލްޕޯޓް ދިވެހިރާއްޖޭގެ ބޮޑުވަޒީރަށް ފޮނުއްވި ސިޓީގެ ފުރަތަމަ ޕެގްރާފްގައިވެ އެވެ.\n"ޢިއްޒަތްތެރި މަނިކުފާނެވެ. އަދު އަޅުގަނޑުމެން މި ސޮއިކުޅަ އެގްރީމަންޓްގެ ފުރަތަމަ މާއްދާއާއި ގުޅޭގޮތުން މި ދަންނަވަނީ، ދިވެހިރާއްޖޭގެ ސަރަޙައްދުގެ ތެރޭގައި ކީރިތި މަހާރަދުން، މާލޭގައި ގާނޫނީގޮތުން އުފައްދަވާ ސަރުކާރު ފިޔަވައި އެހެން އެއްވެސް ސަރުކާރެއް، އިނގިރޭސި ދައުލަތް ގަބޫލުކުރުން އެއީ ނެތް ކަމެކެވެ. އިނގިރޭސި ދައުލަތުގެ ފަރާތުން މިކަން މަނިކުފާނަށް ޔަގީންފުޅުކޮށް އެރުވުން އެއީ އަޅުގަނޑުގެ އުފަލެކެވެ." - "މަލަސް 26" ވަނަ ޢަދަދު -\n(ށ)2ވަނަ ފަހަރަށް ހުވަދުއަތޮޅު ދިވެހިދައުލަތުގެ ބާރުގެ ދަށުން ވަކިކޮށްލުމަށްޓަކައި، ހުވަދުއަތޮޅަށް ނިސްބަތްވާ ބަޔަކު އައްޑުއަތޮޅު ހިތަދޫގައި މަޝްވަރާކުރި ރޭ، މަޝްވަރާގެ ފަހުގެ ވަގުތެއްގައި އޭގެ އެންމެ އިސް ފަރާތްތަކާ މަރުޙޫމް ޢަބުދުﷲ ޢަފީފާ ދެމެދު، ހިތަދޫ ފިނިފެންމާގޭގައި ބައްދަލުވެ ވާހަކަތަކެއް ދެކެވިފައިވެ އެވެ. މި ބައްދަލުވުމަކީ، މަރުޙޫމް ޢަބުދުﷲ ޢަފީފު އެދިވަޑައިގެން ބޭއްވި ބައްދަލުވުމެއް ކަމަށް މަޢުލޫމާތު ލިބިފައިވެ އެވެ.\nމި ބައްދަލުވުމުގެ ތެރޭ ނުހަނު ބޭނުންތެރި ވާހަކަފުޅެއް އެ މަނިކުފާނު ވިދާޅުވި އެވެ. މިއީ އޭރު އެ ތާނގައި ތިބި މީހުންނާއި ނެތް މީހުންނަށް ވެސް އޭގެ މަންފާކުރުވަނިވި، އަދި އޭގެ މައްޗަށް ވިސްނުމާއި ފިކުރުހިންގުން އައުލާކަން ބޮޑު ވާހަކަފުޅެކެވެ. ޢިލްމީ ސިކުނޑިއެއްގެ ތަޖުރިބާގެ ފިލާވަޅެކެވެ. މަރުޙޫމް ޢަބުދުﷲ ޢަފީފުގެ އެ ވާހަކަފުޅުގެ މަފްހޫމަކީ، އިނގިރޭސީންގެ ބާރުގައި އުފައްދާފައިވާ ސުވައިދީބު ދައުލަތަކީ، އެ ދައުލަތް އެ ގޮތުގައި ދަމަހައްޓައި ބޭއްވުމަށް އިނގިރޭސީން ބޭނުންނުވާ ދުވަހަކުން ފަސްތަނުން ބަނދެ މޫނުއަޅާނެ ދައުލަތެއްކަން، އެބައިމީހުންނަށް ވިސްނުވައި ދެއްވޭތޯ ބެއްލެވުމެވެ. ކަންހިނގި މަގު ދެނެވަޑައިގަންނަވާ ބައެއް ބޭފުޅުން ވިދާޅުވާގޮތުގައި މަރުޙޫމް ޢަފީފު އެ ރޭ މަސައްކަތްޕުޅު ކުރައްވާފައި އެވަނީ،2ވަނަ ފަހަރަށް ހުވަދުއަތޮޅު ދިވެހިދައުލަތުގެ ބާރުގެ ދަށުން ވަކިކުރުމުގެ މަސައްކަތް އެ ކުރަނީ "އޯލްޕޯޓް އެގްރީމަންޓް"ގެ ފަހުން ކަމަށް ވާތީ، އެކަމަށް ވެސް ރިޢާޔަތްކުރައްވާފަ އެވެ. ސުވައިދީބު ދައުލަތް ނިމިގެންދާނެ ކަމާއި، ހުވަދޫގައި މިފަހަރު އެކަން ކުރިޔަސް، އަނެއްކާ ވެސް ދިވެހި ސަރުކާރުގެ ބާރުގެ ދަށަށް ހުވަދޫ ގެންނާނެ ކަން، އެ މަނިކުފާނަށް ގަބޫލުފުޅުކުރެއްވޭތީ އެވެ. އަދި ކަން ހިނގުން އެކަށޭނަ ގޮތްތަކަށް ވެސް ވިސްނުންފުޅު ބަހައްޓަވާތީ އެވެ.\nކޮންމެއަކަސް، މަރުޙޫމް ޢަބުދުﷲ ޢަފީފުގެ އެ ރޭގެ މަސައްކަތްޕުޅާ މެދު، ސުވައިދީބުގައި އިނގިރޭސީން އުފެއްދި ވެރިކަމުގެ މަޢުލޫމާތު ދިރާސާކުރައްވާ ބޭފުޅުން ދެކިވަޑައިގަންނަވަނީ، ދިވެހިދައުލަތުގެ ބާރުގެ ދަށުން2ވަނަ ފަހަރަށް ހުވަދުއަތޮޅު ވަކިކޮށްލުމުގައި މަރުޙޫމް ޢަފީފުގެ އެއްވެސް ދައުރެއްނެތް ކަމަށެވެ. އަދި އެއީ އެ ކަން ކުރުމުގައި ދެވަނަ ވިސްނުމަކަށް ދާންޖެހޭ ކަމެއް ކަމަށެވެ.\nއެއީ، ހުވަދުއަތޮޅު2ވަނަ ފަހަރަށް ދިވެހި ދައުލަތާ ވަކިކޮށްލާ އިރު، "އޯލްޕޯޓް އެގްރީމަންޓް" އޮތުމާއި، އަދި މަރުހޫމް ޢަފީފުގެ ވެސް، އަދި އިނގިރޭސީންގެ ވެސް ސީދާ ދައުރެއް އޭގައި ނެތުމެވެ. އޭގައި އިނގިރޭސީންގެ ދައުރެއް އޮތް ނަމަ، އެންމެ ކުޑަމިނުން އަމިއްލަ ނަފުސު ދިފާޢު ކުރެވިދާނެ ފަދަ އާލާތްތަކެއް ވިޔަސް، ހުވަދޫ މީހުންނަށް އެ މީހުން ދިނީސް ކަމަށެވެ. އެ ކަމެއްގެ ތެރޭ އިނގިރޭސީންގެ ފުރިހަމަ ދައުރެއް އޮތީ އައްޑުއަތޮޅުގައި ކަމަށް ވީމާ، އެ އަތޮޅު ހަމަޖެއްސުމަށްޓަކައި (ބާރުގެ ގޮތުން) އެ ތަނާ ކައިރިވާކަށް ދިވެހި ދައުލަތުން ނުއުޅޭ ކަމަށެވެ. އެހެންވީމާ، އައްޑުއަތޮޅުގައި އުފެއްދިކަމެއް އުފައްދައި، އަދި އެ އުފެއްދިކަމެއް ނިންމީ ވެސް އިނގިރޭސީންނެވެ. އެހެން ބަޔެއްނޫނެވެ.\n2 ވަނަ ފަހަރަށް ހުވަދުއަތޮޅު ދިވެހިދައުލަތުގެ ބާރުގެ ދަށުން ވަކިކޮށްލުމަށްޓަކައި ހުވަދުއަތޮޅަށް ނިސްބަތްވާ ބަޔަކު އައްޑުއަތޮޅު ހިތަދޫގައި ކުރި މަޝްވަރާއަށްފަހު، އެ ބަޔަކު އަނެއް ރޭގެ (15 ޖޫން 1961މ.) ދަންވަރުގެ ވަގުތެއްގައި އެ އަތޮޅު ތިނަދޫއަށް ގޮސް ކުރިކަމެއް ކޮށް، ދިވެހިދައުލަތުގެ ބާރުގެ ދަށުން ހުވަދުއަތޮޅު ވަކިކޮށްލުމަށްފަހު ވެސް، މަރުޙޫމް ޢަބުދުﷲ ޢަފީފުގެ ފަރާތްޕުޅުން ފެނިގެން ގޮސްފައި ވަނީ، އޯގާތެރިކަމާއި ދުރު ވިސްނިވަޑައިގަތުމެވެ.\nއެ ފަހަރު ދިވެހިދައުލަތުގެ ބާރުގެ ދަށުން ހުވަދުއަތޮޅު ވަކިކޮށްލައި ކުށްވެރީންގެ ގޮތުގައި އައްޑުއަތޮޅު ހިތަދޫއަށް ގެންދިޔަ ބައެއްމީހުން ބަންދުގެ ފަހުން ރަށުތެރެއަށް ދޫކޮށްލުމުން، އޭގެ ތެރެއިން ބައެއް މީހުންނާއި މަރުޙޫމް ޢަބުދުﷲ ޢަފީފާއި ބައްދަލުވެފައިވެ އެވެ. މީގެތެރޭ ކުރިއްސުރެ އޭނާ ދެނެވަޑައިގަންނަވާ ބައެއް މީހުންނަށް ނަޞޭޙަތްތެރިވެ، ކަން ހިނގާ މަގާއި ދެން ހިނގުން އެކަށޭނަ މަގު ވެސް އޮޅުންފިލުއްވައި ދެއްވާފައިވެ އެވެ. މީގެ ތެރެއިން އެކަކީ، ތިނަދޫ ހަލަވެލި އަލްމަރުޙޫމް މުޙައްމަދު ޙިލްމީ އެވެ. އޭނާގެ ގާތުގައި ބައެއް ވާހަކަފުޅު މަރުޙޫމް ޢަފީފު ދެއްކެވިކަމަށް 28 ޖެނުއަރީ 2008މ. ގައި އޭނާ އަޅުގަނޑަށް މަޢުލޫމާތު ދެއްވި އެވެ. މީގެ ތެރެއިން އެއް ވާހަކަފުޅަކީ، ސުވައިދީބު (ދެކުނުގެ3އަތޮޅު)ގައި މިހާރު އުފައްދާފައިވާ ވެރިކަމަކީ، އެ ގޮތަށް ދެމި އޮންނާނެ އެއްޗެއްނޫން ކަމާއި، ލަސްތަކެއްނުވެ، ދިވެހިދައުލަތުގެ ބާރުގެ ދަށަށް ތިނަދޫ ވެސް ދާނެ ވާހަކަ އެވެ.\n2 ވަނަ ފަހަރަށް ހުވަދުއަތޮޅު ދިވެހިދައުލަތުގެ ބާރުގެ ދަށުން ވަކިކޮށްލައިފައި ވަނިކޮށް، އޭރު ހުވަދުއަތޮޅުގެ އިސްވެރިންގެ ތެރޭ ހިމެނިވަޑައިގަންނަވާ ތިނަދޫ ދެލްވައްތަ މުޙައްމަދު ޙަމީދު، ޖެނުއަރީ 1962މ. ގައި އައްޑުއަތޮޅަށް ކުރެއްވި ދަތުރެއްގައި ހިތަދޫގައި އުޅުއްވަނިކޮށް މަރުޙޫމް ޢަބުދުﷲ ޢަފީފު، މުޙައްމަދު ޙަމީދު ބަލާފޮނުއްވައިގެން ފިނިފެންމާގެއަށް ގެންނަވައި އޭނާގެ ގާތުގައި މަރުޙޫމް ޢަފީފު ވިދާޅުވި ނުހަނު ބޭނުންތެރި ވާހަކަފުޅެއްގެ މަޢުލޫމާތު، 20 ފެބްރުއަރީ 2008މ. ގައި މުޙައްމަދު ޙަމީދު އަޅުގަނޑާއި ޙިއްޞާ ކުރެއްވި އެވެ.\nމަރުޙޫމް ޢަފީފު ވިދާޅުވީ، "އެ ދުވަސްވަރުގެ ބޮޑުވަޒީރު އިބްރާހީމް ނާޞިރު، ހުވަދުއަތޮޅުގެ ކަންކަން ހަމަޖެއްސެވުމަށް އެ އަތޮޅަށް ވަޑައިގަތުމަށްޓަކައި މިހާރު މާލެއިން ފުރާވަޑައިގެންފި އެވެ. ވީމާ އަވަހަށް އަތޮޅަށް ގޮސް ބޮޑު ވަޒީރު ވަޑައިގަތުމާއެކު، ދިވެހި ދައުލަތަށް ކިޔަމަންތެރިކަން އަދާކުރާށެވެ. ބާރުގެ ކުރިމަތީ ގަދަ ނުދައްކާށެވެ. ދެރަގޮތެއް މެދުވެރިވިޔަ ނުދޭށެވެ."\nއަޅުގަނޑާއި މި ވާހަކަ ޙިއްޞާކުރައްވަމުން މުޙައްމަދު ޙަމީދު ވިދާޅުވީ، މަރުޙޫމް ޢަފީފުގެ އެ ވިދާޅުވުމާއި ގުޅިގެން ހުވަދުއަތޮޅަށް ދަތުރުކޮށް ތިނަދޫއަށް ވަޑައިގަތް އިރު، އޭރުގެ އިސްވެރިންގެ ތެރޭ ހިމެނޭ ތިނަދޫ "މޫންލައިޓް" ޙަސަން ޙިލްމީދީދީ ތިނަދޫގައި ވަޑައިގެން ނޫޅުއްވަ އެވެ. އޭނާ ހުންނެވީ އަތޮޅުތެރޭގަ އެވެ. މިހެންވީމާ، ޙަމީދު ގިނިކަންޏާ ހުންނަވައިގެން މަރުޙޫމް ޢަފީފު ވިދާޅުވި ވާހަކަފުޅު ރައްޔިތުންނަށް އަންގަވައިފި ނަމަ، ދެން ވުން އެކަށީގެންވާ ކަމަކަށް ވެސް ބައްލަވައި، ޙަސަން ޙިލްމީދީދީ އާއި ދެ ބޭފުޅުން ތިއްބަވައިގެން މަރުޙޫމް ޢަފީފުގެ ވާހަކަފުޅު ރައްޔިތުންނަށް އެންގެވުމަށް، ޙަސަން ޙިލްމީދީދީ ހޯއްދަވަން އަތޮޅުތެރެއަށް ފުރާވަޑައިގަތީ އެވެ. އެ ދަތުރު ޙަމީދު ދާންދޫގައި ވަނިކޮށް، ބޮޑުވަޒީރު އިބްރާހީމް ނާޞިރު ތިނަދޫއަށް ވަޑައިގެން ހިނގަމުންދާ ކަންކަމުގެ ޚަބަރު ލިބިވަޑައިގަތުމުން، ދެން އެ ވަގުތު ކުރެއްވޭނެ ކަމެއް ނެތުމުން، ދާންދޫއިން އައްޑުއަތޮޅަށް ފުރުއްވީ ކަމަށެވެ.\nއެ ދަތުރު މުޙައްމަދު ޙަމީދު ހިތަދޫއަށް ވަޑައިގަތުމުން، ޙަމީދު ގަމަށް ވަޑައިގަތުމަށް ހިތަދޫ މޫންލައިޓްވިލާ މަރުޙޫމް މުޙައްމަދު ސަޢީދު ވިދާޅުވީމާ، ގަމަށް ވަޑައިގެން ފާލަމުން މަރުޙޫމް ޢަބުދުﷲ ޢަފީފާއި ބައްދަލުވި ކަމާއި، އަދި ކަން ހިނގިގޮތް އޭނާއަށް ދެންނެވިކަމަށް ވެސް މުޙައްމަދު ޙަމީދު މަޢުލޫމާތު ދެއްވި އެވެ.\nމުޙައްމަދު ޙަމީދު ވިދާޅުވި ގޮތުގައި އެ ފަހަރު އޭނާ އައްޑުއަތޮޅަށް ވަޑައިގަތްކަމާއި، އަދި ގަމުގެ ފާލަމުން މަރުޙޫމް ޢަފީފާ ބައްދަލުކުރި ޚަބަރު ވެސް ހަމަ އެ ވަގުތު، ހުވަދުއަތޮޅު ތިނަދޫގެ ބޭރުގައި އޮތް "ސިލްވަރ ކްރެސްޓް"އަށް (ބޮޑުވަޒީރަށް) އިނގިރޭސީން ފޯރުކޮށްދިނެވެ. މިކަން ޙަމީދަށް އެނގިވަޑައިގަތީ، އޭގެ ދުވަސްކޮޅެއްގެ ފަހުން މާލެއިން މ.ލަކްސްލިންގ އަންނަބީލު އަލްމަރުޙޫމް މުޙައްމަދު ޢިމާދުއްދީންގެ ފައިންޕުޅު ފެނުމުން، އޭނާ އެ ވާހަކަފުޅު ވިދާޅުވީމަ އެވެ.\nމަރުޙޫމް މުޙައްމަދު ޢިމާދުއްދީނަކީ، ދިވެހިދައުލަތުގެ ބާރުގެ ދަށުން ވަކިކޮށްފައިވާ ހުވަދުއަތޮޅުގެ ކަންކަން ހަމަޖެއްސެވުމަށްޓަކައި އެ ދުވަސްވަރުގެ ބޮޑުވަޒީރު އިބްރާހީމް ނާޞިރު، "ސިލްވަރ ކްރެސްޓް" ގައި ހުވަދުއަތޮޅަށް ކުރެއްވި ދަތުރުފުޅުގައި ބައިވެރިވެވަޑައިގަތް ބޭފުޅެކެވެ.\nމަރުޙޫމް ޢަބުދުﷲ ޢަފީފަކީ، އަލްއަމީރު މުޙައްމަދު އަމީން ދިވެހިދައުލަތް ހިންގެވި ދުވަސްވަރު، ޙައްގުނޫން ބޮޑު އަދަބެއް ލިބިވަޑައިގަތް ބޭފުޅަކަށް ވިޔަސް، މުޙައްމަދު އަމީނާ ވެސް ޢާއިލީގުޅުން އޮތް ބޭފުޅެކެވެ. އަދި އިނގިރޭސީން އުފެއްދި ސުވައިދީބުގެ އިސްވެރިއަކަށް އޭނާ ހުންނެވުމުގެ ކުރިއާއި ފަހުން ވެސް، އޭގެ އަނެއްކޮޅުގައި ތިއްބެވި ރަސްގެފާނު މުޙައްމަދު ފަރީދާއި، ބޮޑުވަޒީރު އިބްރާހީމް ނާޞިރާއި ވެސް ޒާތީކަމެއް ގެންގުޅުއްވި ބޭފުޅެއްނޫނެވެ. އަދި އެއީ މަރުޙޫމް ޢަބުދުﷲ ޢަފީފާއި ޢާއިލީގުޅުން ވެސް އޮތް ބޭފުޅުންނެވެ. މި ހުރިހާ ބޭފުޅުންގެ ތެރެއިން ވެސް، މަރުޙޫމް ޢަފީފާއި ގާތްކަން ބޮޑު ޢާއިލީގުޅުމެއް އޮތީ، ބޮޑުވަޒީރު އިބްރާހީމް ނާޞިރާ އެވެ. އެއީ މީދޫ ކަޅިހާރު ދަރިކޮޅުންނެވެ.\nމީދޫ ކަޅިހާރު ދަރިކޮޅުން:\nމަރުޙޫމް އިބްރާހީމް ނާޞިރަކީ، މީދޫ ކަޅިހާރު ޙަސަން މަނިކާގެ ކަޅިހާރު ޢާއިޝާ މަނިކުފާނުގެ، ޙުސައިންދީދީގެ، މަރިޔަމްދީދީގެ، މޫސާދީދީގެ، ޢާއިޝަތުދީދީގެ ދަރިކަލެކެވެ.\nމަރުޙޫމް ޢަބުދުﷲ ޢަފީފަކީ، މީދޫ ކަޅިހާރު ޙަސަން މަނިކާގެ ކަޅިހާރު ދޮން ޢަލިތަކުރުފާނުގެ ހިތަދޫ އެޅެދީދީ (މުޙައްމަދުދީދީ) ގެ ޢަލިދީދީގެ ދަރިކަލެކެވެ.\nމަރުޙޫމް އިބްރާހީމް ނާޞިރަކީ، ދިޔަމިގިލީ މުޙައްމަދު ޢިމާދުއްދީންގެ އިބްރާހީމް(އިސްކަންދަރު)ގެ މުޙައްމަދު ޣިޔާޘުއްދީނުގެ އިބްރާހީމް ފާމުލަދޭރި ކިލެގެފާނުގެ ޙަސަންދީދީގެ ޙުސައިންދީދީގެ މަރިޔަމްދީދީގެ މޫސާދީދީގެ ޢާއިޝަތުދީދީގެ ދަރިކަލެކެވެ.\nމަރުޙޫމް ޢަބުދުﷲ ޢަފީފަކީ، ދިޔަމިގިލީ މުޙައްމަދު ޢިމާދުއްދީންގެ އިބްރާހީމް(އިސްކަންދަރު)ގެ މުޙައްމަދު ޣިޔާޘުއްދީނުގެ އިބްރާހީމް ފާމުލަދޭރި ކިލެގެފާނުގެ މޫސާދީދީގެ އާމިނާދީދީގެ ދޮންދީދީގެ ޢާއިޝާދީދީގެ ފާޠިމާދީދީގެ ދަރިކަލެކެވެ.\nމަރުޙޫމް މުޙައްމަދު ފަރީދަކީ، ދިޔަމިގިލީ މުޙައްމަދު ޢިމާދުއްދީންގެ އިބްރާހީމް(އިސްކަންދަރު)ގެ ޢާއިޝާ ކަނބާފާނުގެ މަރިޔަމްދީދީގެ ޙުސައިންދީދީގެ ޢާއިޝާދީދީގެ ޚަދީޖާދީދީގެ ޢާއިޝާދީދީ(ދޮންގޮމާ)ގެ ދަރިކަލެކެވެ.\nމަރުޙޫމް މުޙައްމަދު އަމީނަކީ، ދިޔަމިގިލީ މުޙައްމަދު ޢިމާދުއްދީންގެ އިބްރާހީމް(އިސްކަންދަރު)ގެ ޢާއިޝާ ކަނބާފާނުގެ މަރިޔަމްދީދީގެ ޙުސައިންދީދީގެ ޢާއިޝާދީދީގެ މަރިޔަމްދީދީގެ އަޙުމަދުދީދީގެ ދަރިކަލެކެވެ.\nސުވައިދީބު (ދެކުނުގެ3އަތޮޅު)ގައި3ޖެނުއަރީ 1959މ. ގައި ވަކި ވެރިކަމެއް އުފެއްދީ، އިނގިރޭސިންނެވެ. އެހެން ބަޔެއްނޫނެވެ. އަދި އެ ވެރިކަން ނައްތައިލީ ވެސް، ހަމަ އެ މީހުންނެވެ. ސީދާވާނީ މި ގޮތެވެ. ޙަގީގަތަކީ ވެސް މި އެވެ.\n12 މާރޗް 2016މ.\nމައިގަނޑު މަޢުލޫމާތުގެ ޙިއްޞާ:\nއަލްފާޟިލް މުޙައްމަދު ޙަމީދު ދެލްވައްތަ/ ތިނަދޫ، އަލްފާޟިލް އަލްމަރުޙޫމް މުޙައްމަދު ޙިލްމީ ހަލަވެލި/ ތިނަދޫ ދެއްވާފައިވާ މަޢުލޫމާތު، އަލްފާޟިލް ޢަބުދުﷲ ނަޞީރު މީނާޒް/ ހިތަދޫ، އަލްފާޟިލް އަޙުމަދު ނާޞިޙު ޢަންބަރީވިލާ/ މީދޫ، އުސްތާޛުލް މަރުޙޫމް މުޙައްމަދު އިބްރާހީމް ލުޠުފީ ލިޔުއްވި "މުޚްތަޞަރު ތާރީޚު ދީބާ މަޙަލް" ފޮތް، ދިވެހިބަހާއި ތާރީޚަށް ޚިދްމަތުކުރާ ގައުމީ މަރުކަޒުން ނެރުއްވި "މަލަސް 26" ފޮތް، "މީދޫ. ކޮމް" ވެބްސައިޓް، އަލްފާޟިލް ޢަބުދުﷲ ޞާދިގު ނިޔާޒް/ ހިތަދޫ ލިޔުއްވި "ހަނދާނާއި ތާރީޚަށްޓަކައި އަލްފާޟިލް އަލްމަރުޙޫމް ޢަބުދުﷲ ޢަފީފުދީދީގެ ޙަޔާތްޕުޅުގެ ތެރެއިން" ފޮތް، އަލްފާޟިލް ޢަލީ ފަހުމީ އަޙުމަދު ލިޔުއްވި "ދިވެހީންނާ އިނގިރޭސީންގެ ކޯޅުން-ސުވާދީބު" ފޮތް\nއަމީންދީދީއަށް އެނގިވަޑައިނުގަތް ޙާޖީ މުޙައްމަދު ކަލޭގެފާނު\nކޮނޑޭ ކުޑަ މިސްކިތުގެ ވަޤުފު ފަތްކޮޅު


Neymarge sababun PSG ah bodu faidhaaeh\nފްރާންސް ލީގު ތަށްޓާއި އެކު ނޭމާ --ފޮޓޯ: ޑެކަން ހެރަލްޑް\nސެންޓޯސާއިން ސަޕޯޓަރުންގެ ސަމާލުކަން ހޯދައި ބާސެލޯނާގައި ވިދާލި ނޭމާ، ޕީއެސްޖީއަށް ބަދަލުވީ ރެކޯޑު އަދަދަކަށެވެ. އޭރު ޕީއެސްޖީން ބުނަމުން ދިޔައީ ނޭމާއަށް ކުރި ހަރަދަށް ވުރެ އޭނާގެ ސަބަބުން ޓީމަށްވާ ފައިދާ މާބޮޑުވާނެ ކަމަށެވެ. މިއީ މިއަދު އެންމެންގެ ލޯމައްޗަށް ފެންނަން އޮތް ހަގީގަތެކެވެ.\nނޭމާ ޕީއެސްޖީގައި ކުޅުނު ފުރަތަމަ ސީޒަނުގައި ޕީއެސްޖީން ވަނީ ނޭމާއަށް 400 މިލިއަން ޔޫރޯ ދީފަ އެވެ. މިއީ ބޭކާރު ހަރަދެއް ކަމަށް ބުނެ ގިނަ ބަޔަކު ފާޑު ކިޔުމުން ޕީއެސްޖީގެ ރައީސް ނާސިރް އަލް ހަލައިފީ ބުނީ ނޭމާއަށް ޓީމުން ކުރީ އިންވެސްޓެއް ކަމަށެވެ. އަދި ނޭމާއަށް ޓީމުން ކުރި ހަރަދަށް ވުރެ ބޮޑު ފައިދާއެއް އޭނާގެ ފަރާތުން ޓީމަށް ލިބޭ ކަމަށެވެ. އެއީ ތެދެކެވެ.\nޕީއެސްޖީއަށް ނޭމާ ބަދަލުވުމުން އޭނާގެ ޖާޒީތައް ވިއްކަން ފެށިތާ ދެ ގަޑިއިރުގެ ތެރޭގައި ޕީއެސްޖީގެ އޮފިޝަލް ސްޓޯރުން ވަނީ ނޭމާގެ ޖާޒީ ވިއްކައިގެން ބައި މިލިއަނަށް ވުރެ ބޮޑު އާމްދަނީއެއް ހޯދާފަ އެވެ.\nޕީއެސްޖީން ގަބޫލުކުރާ ގޮތުގައި އެޓީމަށް އިޓަލީގެ ބްރޭންޑް، ރިޕްލޭ އާއި ނައިކީ އާއެކު ރަނގަޅު ޑީލެއް ހެދުނީ ވެސް ނޭމާގެ ސަބަބުންނެވެ. އަދި ނޭމާ އެޓީމާއި ގުޅުމުން ޕީއެސްޖީގެ ސޯޝަލް މީޑިއާ ޕްލެޓްފޯމްތައް ފޮލޯ ކުރާ މީހުންގެ އަދަދު ވަނީ ވަރަށް ބޮޑުތަނުން އިތުރުވެފަ އެވެ.\nނޭމާ ޕީއެސްޖީއަށް ބަދަލުވުމާއި އެކު ޕީއެސްޖީގެ ޓީވީ އޯޑިއަންސް ވަނީ ފުރަތަމަ ސީޒަނުގައި 25 ޕަސެންޓު އިތުރުވެފަ އެވެ. އަދި ޑިސްނީ ޗެނަލް އިން ވެސް ވަނީ ބްރެޒިލްގައި ނޭމާގެ މެޗުތައް ދެއްކުމަށް ލީގު 1ގެ ބްރޯޑްކާސްޓިން ރައިޓްސް ގަނެފަ އެވެ. އެއާއި އެކު ލީގު 1ގެ މެޗުތައް ވަނީ އީއެސްޕީއެން އަދި ފޮކްސް ސްޕޯޓްސް ފަދަ މަޝްހޫރު ޗެނަލް ތަކުން ދައްކަން ފަށާފަ އެވެ.\nލީގު 1ގެ އިންޓަނޭޝަނަލް ޑިވަލޮޕްމެންޓް ޑިރެކްޓަރު ޔޯން ގޯޑިން ބުނީ ނޭމާ ޕީއެސްޖީ އާއި ގުޅުމުން ފްރާންސް ލީގު ބަލާ މީހުންގެ އަދަދު އިންތިހާއަށް އިތުރުވެގެންދިޔަ ކަމަށެވެ. އަދި ނޭމާ ޕީއެސްޖީއަށް ކުޅުނު ފުރަތަމަ މެޗަކީ ދުނިޔޭގެ އެންމެ ގިނަ މީހުން ބެލި އެއް މެޗު ކަމަށެވެ.\nޕީއެސްޖީން ގަބޫލުކުރާ ގޮތުގައި އާމްދަނީގެ ގޮތުގައި ދުނިޔޭގެ ދެވަނައަށް އެންމެ ބޮޑު ފައިދާއެއް ހޯދާ ކްލަބަކަށް އެޓީމަށް ވެވުނީ ވެސް ނޭމާގެ ސަބަބުންނެވެ. ޕީއެސްޖީ އަކީ ދުނިޔޭގެ އެންމެ ބާރުގަދަ ފަސް ކްލަބުގެ ތެރޭގައި މިހާރު ހިމެނޭ ޓީމެކެވެ.\nމީގެ އިތުރުން ގިނަ ބަޔަކު ގަބޫލުކުރާ ގޮތުގައި ދުނިޔޭގެ މޮޅު ކުޅުންތެރިޔާގެ މަގާމު އެންމެ ގިނަ ފަހަރު ހޯދާފައިވާ ލައިނަލް މެސީ ޕީއެސްޖީ އާއި ގުޅުމުގެ އެންމެ ބޮޑު އެއް ސިއްރަކީ ވެސް ނޭމާ އެޓީމުގައި ހުރުމެވެ. ކުރިން ބާސާގައި ކުޅުނު މި ދެ ކުޅުންތެރިންނަކީ ވަރަށް ގާތް ދެ ރަހުމަތްތެރިންނެވެ. އަދި ކުޅުމުގައި ވެސް ކޮމްބިނޭޝަން ވަރަށް ރަނގަޅު ދެ ފޯވާޑުންނެވެ.


Majilihuge masakkaiythah nunimi dhauru dhanmaalaifi - vNews.mv\nރައްޔިތުންގެ މަޖިލީހުގެ މިއަދުގެ ޖަލްސާގެ ތެރެއިން\nމަޖިލީހުގެ މަސައްކަތްތައް ނުނިމި ދައުރު ދަންމާލައިފި\nޝިފްޒާ މުޞްޠަފާ Male' | 02 December 2019, 16:37\nރައްޔިތުންގެ މަޖިލީހުގެ މިއަހަރުގެ ފަހު ދައުރުގެ މަސައްކަތް ހޮނިހިރު ދުވަހާ ހަމައަށް ކުރިއަށް ގެންދިއުމަށް ނިންމައިފިއެވެ.\nރައްޔިތުންގެ މަޖިލީހުގެ މިއަދުގެ ޖަލްސާ ފައްޓަވަމުން މަޖިލީހުގެ ރައީސް މުހައްމަދު ނަޝީދު ވިދާޅުވީ މިމަހުގެ7ވާ ހޮނިހިރު ދުވަހާ ހަމައަށް މަޖިލީހުގެ ދައުރު ދަންމާލަން ޖެހޭ ކަމަށެވެ. ކުރިން ނިންމާފައި އޮތީ މިހަފުތާގެ ބުރާސްފަތި ދުވަހާ ހަމައަށް މިދައުރުގެ މަސައްކަތް ކުރިއަށް ގެންދިއުމަށެވެ.\nމަޖިލީހުގެ މިދައުރުގެ މަސައްކަތް ޑިސެމްބަރު7ގެ ނިޔަލަށް ކުރިއަށް ގެންދިއުމަށް ނެގި ވޯޓުގައި އެގޮތަށް ފާސްވީ 61 މެންބަރުންގެ ވޯޓުންނެވެ. މިގޮތަށް ފާސްވުމާއެކު މަޖިލީހުގެ ރައީސް ވަނީ މިއަހަރުގެ ފަހު ދައުރު ޑިސެމްބަރު7އާ ހަމައަށް ދެމިގެންދާނެކަން އިއުލާންކުރައްވާފައެވެ.\nރައްޔިތުންގެ މަޖިލީހުގެ މިއަހަރުގެ ފަހު ދައުރުގެ މުއްދަތު އިތުރުކޮށް މެންބަރުން ޗުއްޓީއަށް ވަޑައިގަތުން ފަސްކޮށްފައި މިވަނީ މިދައުރުގައި ކުރަންހުރި ކަންކަން ނުނިމޭތީއެވެ. މިގޮތުން ނުނިމިހުރި މުހިންމު ކަންކަމުގެ ތެރޭގައި އަންނަ އަހަރަށް ލަފާކުރާ ދައުލަތުގެ ބަޖެޓާއި އިންކަމް ޓެކްސްގެ ބިލު ފާހަގަކުރެވެއެވެ. އަންނަ އަހަރަށް ސަރުކާރުން ހުށަހެޅީ 37.5 ބިލިއަން ރުފިޔާގެ ބަޖެޓެވެ. ބަޖެޓުގެ ޖުމުލަ އަދަދު 37.8 ބިލިއަނަށް އިތުރުކޮށް ކޮމިޓީން ބަޖެޓުގެ މަސައްކަތް ނިންމާލާފައި ވީނަމަވެސް ތަޅުމަކަށް އަދި އެޖެންޑާއެއް ނުކުރެއެވެ. އިންކަމް ޓެކްސްގެ ބިލު އޮތީ ކޮމިޓީ މަރުހަލާގައެވެ.\nމަޖިލިސް2019 ރައްޔިތުންގެ މަޖިލިސް ސިޔާސީ


އެ ކީއްވެހޭ ހިތަށް މަގޭ މިހެންވަނީ 35 – Esfiya – Dhivehi Vaahaka Site\n- by [email protected][email protected] - 61- December 2, 2018\n” ދަރިފުޅާ, ފައުޒާން! މަންމި ބުނީމެއްނު ނުދުވާނޭ, އަވަހަށް އާދޭ މަންމި ކައިރިއަށް, އެހެރަ އަންނަނީ ބައްޕިވެސް” ސާރާ އައިސްކޯން ތަކެއް ހިފައިގެން އައި ފަޒީލް ދައްކާލަމުން ބުންޏެވެ.\n“އަހަ, ބައްޕިގެ ދޫނި ކުޅެނީތަ؟ އެހަށް އާދޭ އައިސްކޯން ބޯލަން” ފަޒީލް ފައުޒާން އާ އަރާ ހަމަވަމުން ބުނެލިއެވެ.\n” ޔޭ, ޔޭ.. އާސްކޯން” ފައުޒާން އުފަލުން ފައުޒާންގެ ލޯބި ޅަ އަޑުން ބުނެލިއެވެ. އަދި ރަސްފަންނުގެ މޭޒު ކައިރީ ހުރި ގޮނޑިއެއްގައި ފައުޒާން ބޭންދިއެވެ. މުޅި ތަނުގައި ހިފާފައިވަނީ ކުޑަކުދިން އެކުދިންގެ އާއިލާ މީހުންނާއެކު މަޖާ ކޮއްލާ ސަކަރާތް ޖަހާ އަޑެވެ. އައިސްކޯން ބޮއެ ނިމުމުން ތިން މީހުން ގެއާ ދިމާލަށް މިސްރާބު ޖެހީ އިރުވެސް އޮއްސެން ކައިރިވެފާ ހުުރުމުންނެވެ.\n” މަންމާ, އަހަރެންނަކަށް ދެން ނުވާނެ, ކިހާ ދުވަހެއް ވެއްޖެ އަހަރެން މިހެން އުޅޭތާ, އަރުޝްގެ ހަބަރެއްވެސް ނުވޭ, ދިޔަތަނެއް ވެސް ނޭނގެ, އޭރުވެސް އަހަރެން ބުނީމެއްނު އޭނަ ގަބޫލެއް ނުވާނޭ” ހައިފާގެ ރުޅިގަނޑު ހީވަނީ ފަޅައިގެންދާން އުޅޭހެންނެވެ. އެހާވެސް ހައިފާ ހުރީ ރުޅިގަދަވެފައެވެ. އެކަން ހައިފާ ސޯފާގައި އިށީން ގޮތުންވެސް ހާމަވެއެވެ.\n” އެންމެ ރަނގަޅު އަރުޝް ނެތިގެން, ކައިވެނި ނުކުރެވިގެން އުޅޭއިރު, މިވީ ދުވަސްތަކުގަ ހައިފާ ބޭނުން ކަމެއް ނުވެފަ އެބަ އޮތްތަ, ނެތެއްނު, އެހެންވީމާ އަރުޝް ނެތަސް ވީ ގެއްލުމެއް ކޮބާ, ހައިފާ ބޭނުން ގޮތަކަށް އެބަ އުޅެވެއްނު, އެެހެންނޫނަސް އެމީހުންގެ މުދާ ގަޑެއް ބޭނުންވިއްޔާ ޖެހޭނީ ކެތް ކުރަންދޯ, އެހެން ނޫންނަމަ މިހެނެއް ނުތިބޭނެ އެއްނު, ” ހަފީޒާ ސޯފާ މަތީގައި އޮތް ޓީވީ ރިމޯޓް ނަގަމުން ބުންޏެވެ.\n” ތިބުނީ ރަނގަޅު ވާހަކައެއް, އެކަމް އަރުޝް ވީ ކޮންތާކު, އެވަރު ބުނެވޭނެއެއްނު, މަށަށް ޔަގީން މަންމައަށް އެނގޭނެކަން, މަންމަ ނުބުނަން ތިޔަ އުޅެނީ” ހައިފާ ނުރުހުމާއެކު ސޯފާގައި ހަމަޖެހިލާ އަނެއްފަރާތަށް އެނބުރުނެވެ.\n” އޯކޭ ފައިން, އަޑުއަހާ, އަރުޝްވީ ކިޔަވަން ގޮއްސަ, އޭނާ ކައިވެނި ކުރަން އެއްބަސްވީ ގޮތެއްގެ މަތިން, އެއީ އޭނަ ބުނިގޮތުން އޭނަ ކައިވެނި ކުރާނީ ކިޔަވައިގެން އައިސް, ހައިފާއާ އިންނަން ހުރީ ތައްޔާރަށް އެކަމް އޭނަ ކިޔަވައިގެން އައިސް, އެހެންވެ އަރީޝާމެން އޭނަ ކިޔަވަން ފޮނުވީ, އެހެންނޫންނަމަ އަރުޝް ފޮނުވާނެތަ, ނުފޮނުވާނެ, އޭނަ ކިޔެވުން ނިންމާފަ އައިސް ކައިވެނި ކުރަން އެއްބަސް ވީމަ ފޮނުވީ” ހަފީޒާ ހަމަ ޖެހިލަމުން ބުނެލިއެވެ.\n” ދެން އެހެންވީއިރު މިއޮއް ހުރިހާ ދުވަހު ނުބުނެ, ވަރަށް ފޫހިވޭ” ހައިފާ މިހެން ބުނެ މޫނުމަތީ ބާލީސް އެޅިއެވެ. ހަފީޒާ ދެފަރާތަށް ބޯ ހޫރާލީ ހައިފާ ބަދަލު ނުވާނެކަން އެނގޭތީއެވެ.\n” އަހަ, މާމަގެ ދޫނި މިއޮއް އައީނު” ފައުޒިއްޔާ ގޭތެރެއަށް ވަދެގެން އައި ފައުޒާން ފެނުމުން ދެ އަތް ދިއްކޮއްލަމުން ބުނެލިއެވެ. ފައުޒާންގެ ފަހަތުން ސާރާ އާއިި ފަޒީލްވެސް އައިސް ވަނެވެ.\n” މާމައަށް އެނކޭތަ, ފައުކޮ, މިއައީ އާސްކޯން ބޯގެން” ފައުޒާން ފައުޒިއްޔާގެ އުނގުތެރެއަށް ވަދެ ބުނެލިގޮތުން ފައުޒިއްޔާވެސް ހީނގަތެވެ.\n” އެހެންތަ މާމަގެ ފައު އައިސްކޯން ބޯލީތަ, ކީއްވެ މާމައަށް ނުދިނީ” ފައުޒިއްޔާ ތުންކޮޅު އޫ ކޮއްލާ ބުނެލިގޮތުން ފައުޒާން ތުން ފިއްތާލިއެވެ\n” މާމަ ދެލަނުއޭ, ގެނެސްދޭނަމޭ, ދޯ ބައްޕީ” ފައުޒާން ފަޒީލްއަށް ދޯ އަޅާލަމުން ބުނެލިއެެވެ. ޖަވާބުގައި ފަޒީލް ހިނިތުންވެލިއެވެ.\n” ދަރިފުޅޫ, އާދެ ގައި ދޮވެލަން, ގައި ދޮވެލައިގެން އައިސް ބައްޕި އާ އެކު މިސްކިތަށް ނަމާދަށް ދާން” ސާރާ އެހެންބުނުމާއެކު ފައުޒާން ސާރާ ފަހަތުން ކޮޓަރިއަށް ވަނެވެ. ފަޒީލް އައިސް ފައުޒިއްޔާ ކައިރީ އިށީނެވެ.\n” ދަރިފުޅާ މާދަން އެއީ ފައުޒާން ޑޮކްޓަރަށް ދައްކާ ދުވަހެއްނު, ސާރާ އާ އެކު ދަރިފުޅު ދާންވާނެ” ފައުޒިއްޔާ އެހެންބުނުމާއެކު ފަޒީލް އާ އެނކޭ ބުނުމުގެ ގޮތުން ބޯ ޖަހާލިއެެވެ. އިރުކޮޅެއް ނުވެ ފައުޒާން އައުމުން ފަޒީލް ތެދުވެ ނަމާދަށް ދިއުމަށް ނިކުތެެވެ. އެދެބަފައިން ނުުކުތުމުން ސާރާވެސް ނަމާދަށް އަރަނީ ކަމަށް ބުނެ އެތެރެއަށް ވަނެވެ. ފައުޒިއްޔާވެސް ނަމާދު ކުރުމަށް ކޮޓަރިއަށްވަނެވެ.\nފާހާނާއަށް ވަތް ގޮތަށް ސާރާ ފުރަތަމަވެސް ބުރުގާ ބޭލިއެވެ. އެއާއެކު ކަރުގައި އޮތް ފަށް ލޮލުގައި އަޅައިގަތެވެ. އަދީ މީގެ ހައަހަރު ކުރިން އަރުޝް އެފަށް އަޅުވައިދިން ރޭ މަތިން ހަނދާންވިއެެެވެ. އިސާހިތަކު ސާރާގެ ލޮލުން ކަރުނަ އަންނަން ފެށިއެވެ. އެއީ އާ ކަމެއް ނޫނެެވެ. ކޮންމެ ދުވަހެއްގެ ވެސް އާދައެވެ. އެފަށް ނަގާ އެއްލާލާނެ ހިތްވަރު މިވީ ހަ އަހަރު ދުވަހުގެ ތެރޭގައި ނުލިބުނެވެ. އެހާވެސް ސާރާ އަރުޝްދެކެ ލޯބިވެއެވެ. އެހެންނަމަވެސް މިއަދު މިޖެހުނީ އެ ލޯބި ކަފުންކޮއް ވަޅުލާށެެވެ. ކުޑަ ކުޑަ ފައުޒާންއަށް ޓަކައެެވެ.\nފައުޒާން ނިންދަވަން އޮތް ސާރާ ސިހުނީ ދޮރު ހުޅުވާލިއަޑަށެވެ. އެހެންކަމުން ބެލިއިރު ފަޒީލް ވަތްތަން ފެނުމުން ހިނިތުންވެލިއެވެ.\n” ދެެންމެ ހޮސްޕިޓަލްއިން ގުޅި, ބުނީ ޒާން ބަލާ ޑޮކްޓަރ ހއ އަށް ކުއްލިގޮތަކަށް ފުރަނީއޯ, ދެން އޭގެ ބަދަލުގަ އެހެން ޑޮކްޓަރ އެއް މާދަން ނޫން އަނެއް ދުވަހު ނުކުންނާނޭ ޑިއުޓީއަށް, މެމޯ ނަގާށޭ” ފަޒީލް ސާރާއަށް ބަލާލަމުން ބުނެލިއެވެ.\n” އެހެންތަ, އެކަމް އަނެއްކާ ޑޮކްޓަރ ބަދަލުވީމަ ހާދަ އުނދަަގޫވާނޭ” ސާރާ އެނދުގެ ފަޑީގައި ލައްގަންނަމުން ބުނެލިއެވެ.\n” އާނ އުނދަގޫ ވާނެ, އަނެއްކާވެސް އާދަ ކުރާނީ” ފަޒީލް އެހެންބުނެ ފާހާނައަށް ވަނުމުން ސާރާ ކޮޓަރިން ނުކުތީ ފައުޒާން ނިދިކަން ކަށަވަރު ކުރުމަށްފަހު އެވެ.\nވެލާނާ އިންޓަރނޭޝަނަލް އެއަރޕޯޓްގެ މީހުން ނުކުންނަ ގޭޓުން ނުކުމެގެން އަންނަ ޒުވާނާއަށް އެވަގުތު އެތާންގައި ތިބި މީހުންގެ ލޯތަށް އަމާޒުވަމުންދެއެވެ. ކަސްރަތީ ހަށިގަނޑެއް ލިބިފައިވާ ކަން ލާފައި ހުރި ގަމީހުގެ އޮޅާލެވިފައިވާ އަތަށް ބަލާލުމުން އެނގެއެެވެ. ލާފައިވާ ވިލު ފެހި ކުލައިގެ ގަމީސް ވަރަށް ގުޅެއެެވެ. އަދި ބެގީ ޖަހާފައިވުމުން ވަރަށް ޕްރޮފެޝަަނަލް ކަމުގައި ދައްކައެވެ. ބަހައްޓާފައިވާ ތުބުޅިއަކީ މީހުންގެ ހިތް ދަމައިގަންނަ ވަރަކަށް ހުރި ރީތި ތުބުޅިއެކެވެ. ބަލާބެލުމަށް ނުހަނު ސްމާރޓް ކަމުގައި ދައްކައެވެ. ވަކި މީހަކަށް ބެލުމެއްނެތި މިސްރާބު ޖެހީ ޕާރކް ކޮއްފައި އޮތް ކާރާ ދިމާލަށެވެ.\n“ސާރާ” އެ ނަން އިވިފައި ހީވީ އެ ޒުވާނާގައި ފައިގައި ކަސްތޮޅު އެޅުވުންހެންނެވެ. ހިތް ތެޅެން ފެށީ ކުއްލިއަކަށެވެ. އެހެންކަމުން ކުއްލިއަކަށް ބަލާލެވުނީ ފަހަތަށެވެ. އެހެންނަމަވެސް ފެނިގެންދިޔައީ މެދު އުމުރުގެ އަންހެނަކު ސާރާއޭ ކިޔަމުން ކުޑަކުއްޖެއްގެ ގައިގަ ބައްދާތަނެވެ. އެ ޒުވާނާގެ އެ އަމަލުން އެ ނަމަކީ ވަރަށް ގުޅުންހުރި ނަމެއްކަން ޔަގީންވެއެެވެ. މާޒީގެ ސަފްހާތަަށް ހަނދާން ވުމާއެކު ލޮލުން ކަރުނަ އަންނަން ފެށިއެވެ.އެހެންކަމުން ލަސްނުކޮއް ކާރަށް އަރާ ލޮލުގައި އައިނު އަޅާލީ ޑްރައިވަރަށް އެ ކަރުނަތަށް ނުދެއްކުމަށެވެ.\nއެ ޒުވާނާ ސާރާގެ ކިބައިން ހަނދާން ނައްތާލަން ކުރި މަސައްކަތް ވީ ބޭކާރެވެ. މިހާރުވެސް އެ ހަނދާންތަށް ތާާޒާ ކަމާއެކު ސިކުނޑީގައި އެބަހުއްޓެވެ.\nއަރުޝްއަށް ނޭނގުނު ކަމަކީ ސާރާވެސް ވީ އަރުޝްދެކެ ހަގީގީ ލޯބިކަމެވެ. ކުރި ޝައްކެއްގެ ސަބަބުން ގުޅުން ކަނޑާލި އިރު ސާރާ ދެރަވާނެ ވަރު ނުވިސްނައެވެ. އަމިއްލައަށް ގޮތް ނިންމުމުން އެކަމުގެ ސަޒާއަކީ ސާރާ މަތިން ހަނދާން ނުނެތުން ކަމުގައި ވެދާނެއެވެ.\nހެނދުނު އަރައިގެން އައި އިރާއެކު ސާރާ ތައްޔާރު ވަމުންދިޔައީ މެމޯ ކޮޅު ނެގުމަށް ހޮސްޕިޓަލްއަށއ ދިއުމަށެވެ. ފައުޒާން ސާރާގެ ފަހަތުން ދާން ހިއްޕާލާފައި ވުމުން ސާރާ ނިންމީ އޭނަ ގޮވައިގެން ދިއުމަށެވެ.\nހޮސްޕިޓަލްގެ ވަކި ހިސާބަކަށް ދިޔަތަނުން ފޯނެއް އަައިސްގެން ސާރާ އެތާހުރި ގޮނޑި ބަރީގައި ފައުޒާން ކައިރީން ބައިންދައިގެން އިށީނެވެ.\nސާރާ ދަބަހުން އެއްޗެއް ހޯއްދުމަށް އުޅުނު ވަގުތު ފައުޒާން އެތަނުން ފައިބައިގެން އެތަނުން ކުރިއަށް ދެވެން އޮތް ދިމާލަށް ދިޔައެވެ. ސާރާ ފޯނު ނިންމުމަށްފަހު ފައުޒާން ކޮބާތޯ ބެލިއިރު ފައުޒާން ނެތުމުން ސާރާގެ ހިތް ތެޅިގަތެވެ. މޫނުމަތިން ކަންބޮޑުވުމުގެ އަސަރު ފާޅުވިއެވެ.\nމަޑު ހިނގުމުގައި ހިނގަމުން ދިޔަ4އަހަރުގެ ފައުޒާން އަށް މަންމާއޭ ބުނެވުނީ ބިންމަތި އަރިކޮށް އިންތަނަށް އެރި ކައްސާލުމުންނެވެ. އެއާއެކު ބާރުގަދަ އަތަކުން ފައުޒާން ވެއްޓުނަ ނުދީ ހިފެހެއްޓިއެވެ. އޭރު ފައުޒާންގެ ދެލޯ ވަނީ ބޮޑުވެފައެވެ.\n” އަހަ, ކޮއްކޯ ކިހިނެއް ތިހެދީ, އެކަނިތަ, ކޮބާ މަންމި” ފައުޒާން ކައްސާލަން އުޅުމުން އެގަޑީގައި ބިރުގަތުމުގެ ސަބަބުން ރޮވެމުންދިޔުމުން އިތުރު އެއްޗެކޭ ބުނެވޭ ވަރެއް ނުވިއެވެ. އަރުޝް ފައުޒާން އުރާލައިގެން ފަހަރަކު ދިމާލަށް ދަމުން ދަނިކޮށް ފައުޒާން އުނގުން ފައިބަން ވަރު ދައްކަމުން ދިޔައެވެ. އަރުޝް ފައުޒާން ބެހެއްްޓުމާއެކު ދުވެފަ ތަންކޮޅެއް ދުރުގަ ފުރަގަސްދީގެން ހުރި މީހެއްގެ ގައިގަ މަންމޭ ކިޔައި ފުރަގަހުން ބައްދާގަތެވެ.\nއަަރުޝްގެ ނަސީބު ދެރަކަމުން ސާރާގެ މޫނު ނުފެނުނެވެ. އެތަނަށް އައި އެހެން މީހަކު އަރުޝްއާ ވާހަކަދައްކަން ފެށުމާއެކު އެދިމާލަށް ދިއުމަށް ހަނދާންނެތުނެވެ.\nއެދުވަސް ނިމިދިޔައީ އެކަހަަލަ ގޮތަކަށެވެ. އަރުޝް އެނބުރި އައުމާއެކު އަރީޝާ އާއި އާމިރުވަނީ ވަރަށަ ރަނގަޅަށް ގޭތެރެ ޒީނަތްތެރިކޮއްފައެވެ. އެ ބޭއްވި ކުޑަ ކުޑަ ޕާޓީއަށް ހަފީޒާވެސް ހައިފާ ގޮވައިގެން އައެެވެ. ހައިފާ މަސައްކަތް ކުރަމުންދިޔައީ އެވީ ވަގުތު ކޮޅުގައިވެސް އަރުޝްގެ ސަމާލުކަން ހޯދާށެވެ. އެހެންނަމަވެސް އަރުޝް ހައިފާ އުޅޭ ގޮތަކާ އެއްވެސް ސަމާލުކަމެއް ނުދެއެވެ. ކޮންމެހެން ބުނަން ޖެހޭ އެއްޗެއް ނޫނީ ނުބުނެވެ. އަރީޝާއާއި ހަފީޒާ ވާހަކަ ދައްކަން ތިބި ގަޑި ބަލާފާ އަރުޝް އަވަހަށް އަރުޝްގެ އެޕާރޓްމަންޓަށް ދިޔައެވެ.\nއަދި މޫނުބަލާ ލޯގަނޑު ކުރިމަތީ ހުއްޓިލާ އަމިއްލަ ސޫރައަށް ބަލާލިއެވެ.\n” ކީއްވެތަ,ކީއްވެތަ ސާރާގެ ހަނދާންތަށް މިހިތުން ނުދަނީ, ކީއްވެ ސާރާ ނޫން އެހެން ކުއްޖަކަށް ބަލާލަން މިހިތް ނޭދެނީ, ސާރާ ކޮންފަދަ ޖާދުލެއް އަހަރެންނަށް ތި ޖެއްސީ، ކީއްވެ ލޯބި ނުވާއިރު ލޯބިވޭ ބުނެ ހުރިހާ އެކްޓެއް ޖެއްސީ, އަހަރެން ސާރާއަށް ދެވަނަ ޗާންސް ދޭން ބެލިއިރު ސާރާ ސާރާގެ ލޯބިވެރިޔާ ފަޒީލްއާއެކު މާލެ އައިސި, ކީއްވެ ސާރާ, އަހަރެންނަށް ޔަގީން ސާރާ މިހާރު ފަޒީލްއާ ކައިވެނިކޮއްގެން ވަރަށް އުފަލުގަ އުޅޭނީ, އެކަމް އަހަރެން ބަލާބަލަ, އަދިވެސް ތި ހަނދާން ތަކާއި ދުރަކަށް ނުދެވެ” އަރުޝް ހިތާވީ ދިމާލުގައި އަތްއަޅާ ބާރުކޮއްލާ އަމިއްލަ ނަފްސާ ވާހަކަދައްކަމުން ބުނެލިއެވެ. އޭރު އަރުޝްގެ ލޮލުން ހިފެހެއްޓުމެއްނެތި ކަރުނަ އަންނަމުންދެއެވެ.\n“އަރުޝް” އަރުޝް ސިހުނީ ދޮރުގައި ޓަކި ޖަހަމުން އާތިފާ ގޮވާލުމުންނެވެ. އަރުޝް މޫނުމަތި ފުހެލުމަށްފަހު ގޮސް ދޮރުހުޅުވިއެވެ. “މިއޮތީ ލިބުނު ސިޓީއެއް, އަދި މަންމަ އެބަ ހޯދާ” އާތިފާ މިހެންބުނެ ނުކުންނަން ހިނގައިގަތެވެ. އާތިފާއަށް އަރުޝްގެ މޫނުމަތި ފެނުމާއެކު ކަމެއް ގޯސްވެއްޖެކަން އެނގުނެވެ. އެހެންނަމަވެސް ރަނގަޅު ވަގުތަކުން ވާހަކަ ދައްކަން ނިންމާ އެނބުރި ދިޔައެވެ.\nޖެހިގެން އައި ދުވަހު ސާރާ ފައުޒާން ގޮވައިގެން ހޮސްޕިޓަލްއަށް ދިޔައެވެ. ފަޒީލް ކުއްލިއަކަށް އޮފީސްކަމަކު ރާއްޖެ ތެރެއަށް ދާން ޖެހިގެން ފުރީއެވެ. އެހެންކަމުން ސާރާ އެކަނި ދިއައީއެވެ.\nޓޯކެން ނަމްބަރ ޖެހުމާއެކު ސާރާ ފައުޒާން ގޮވައިގެން އެތެރެއަށް ވަނެވެ. ވަތްއިރު ކުރިންވެސް ފައުޒާން ބަލަމުންދާ ޑޮކްޓަރު ހާޝިމް އިނެވެ. އެކަމާ ސާރާ ހައިރާންވެސް ވިއެވެ. ޑޮކްޓަރގެ އަތުގެ އިޝާރާތާއެކު އެތާހުރި އަންހެންކުއްޖާ ފައުޒާން އަތުގެ ހިފައިގެން ނުކުތެވެ. ސާރާ ކިހިނެއްވީހޭ އަހާލުމާއެކު އަނެއްކާވެސް ޑޮކްޓަރ ސާރާއަށް މަޑުކުރުމަށް ބުނެލިއެވެ.\n” އަސްލު ފައުޒާން އެ ގެންދިޔައީ އަހަރެން ދިއައިމަ ދެން މިކަމާ ހަވާލުވާ ޑޮކްޓަރ ކައިރިއަށް, އޭނަ ފައުޒާން އާ ވާހަކަ ދައްކާލަން ބޭނުންވާތީ, އަސްލު މިކަން ގޮއްސަ އޮތް ހިސާބު އެ ޑޮކްޓަރަށް އަންގަަން ޖެހޭތީ އަހަރެން މަޑުކޮއްލީ, މިހާރު އެ ޑޮކްޓަރަށް ހުރިހާ އެއްޗެއް އެނގޭނެ, ސޯ ޑޯންޓްވޮރީ, ކުރިން ބުނިހެން ފައުޒާން އަބަދުވެސް އުފަލުގަ ގެންގުޅެވޭތޯ ބަލަންވާނެ, އެހާ ކުޑައިރު ހިތުގެ މައްސަލަ ހުރުމަކީ ފުރާނައަށް ނުރައްކާ ވާ ވަރުގެ ކަންތަށް, އެއްގޮތަކަށްވެސް ދެރަވެ ހިތާމަ ކުރާ ވަރުގެ ކަމެއް ދިމާވިޔަ ނުދެއްވާތި” ޑޮކްޓަރ އާދައިގެ މަތިން ސާރާއަށް ހަނދާން ކޮއްދެމުން ބުނެލިއެވެ.\n” ލައްބަ, އަޅުގަނޑަށް ވެގެންވަންޏާ ދުވަހަކުވެސް އެ ދެ ލޮލުން ކަރުނަ ތިއްކެއް ވެއްޓުނަކަ ނުދޭނަން, އަޅުގަނޑާ ހަވާލުވެފައިވާ ވަރަށް ބޮޑު އަމާނާތެއް އެއީ, އެ އަމާނާތާއި ހިޔާނާތްތެރި އަޅުގަނޑު ނުވާނަން” ސާރާ ލޮލުގެ ކޮޅުން ވެއްޓުނު ކަރުނަ ތިކި ފުހެލަމުން ނޭފަތް ދަމާލިއެެވެ.\n” ވަރަށް ބޮޑު ތެދެއް, ދަރިންނަކީ އަހަރެމެންނާ ހަވާލުވެފައިވާ އަމާނާތެއް” ޑޮކްޓަރ ވެސް ސާރާގެ ވާހަކަ ތެދުކުރުމުގެ ގޮތުން ބުނެލިއެވެ.\nއިރު ކޮޅަކުން ދޮރު ހުޅުވާލާފައި ވަތް ފައުޒާން މަންމާއޭ ކިޔައި ސާރާގެ އުގަށް އެރިއެވެ.\n” އަހަ, މިހިރީ ފައުޒާންގެ ޑޮކްޓަރ” ޑޮކްޓަރ އެހެން ބުނުމާއެކު ސާރާ ފައުޒާން އުނގުން ބޭލުމަށްފަހު ކޮޅަށް ތެދުވެ ވަދެގެން އައި މީހާއަށް ބަލާލިއެވެ. އެވަގުތު ސާރާއަށް ހީވީ ސާރާގެ ފައިން ވަރު ދޫވެގެން ދިޔަހެންނެވެ. ކުރިމަތީ ހުރި އަރުޝް ފެނިފައި ސާރާގެ ހިތް ފަޅައިގެންދާ ވަރުވިއެވެ. މިފަދަ ގޮތަކަށް އަރުޝްއަށް ދިމާވާނެ ކަމަކަށް ސާރާ ދުވަހަކުވެސް ހިޔެއް ނުކުރެއެވެ.. ތަގްދީރު މި ކުޅުނީ ކޮންކަހަލަ ކުޅިވަރެއް ހެއްޔެވެ. އަނެއްކާވެސް ދެ ލޯބިވެރިން އެއްތަންވީއެވެ.\nއަރުޝްއަށް ވެސް ސާރާ ފެނި ގަބޫލު ނުކުރެވިފައި ހުރެވުނެވެ. ދެއަތް މުއްކަވާ ލެވުނީ އެ ފޮޓޯތަށް ހަނދާންވުމުންނެވެ. އެހެންނަމަވެސް އަމިއްލަ ނަފްސު ހަމައަކަށް އަޅުވާލީ މިއަދު ދުޝްމަނީ ކަން އެއްފަރާތް ކޮއް ޕޭޝަންޓަކާ ޑޮކްޓަރެއްގެ ހައިސިއްޔަތުން ވާހަކަ ދައްކަންް ޖެހޭނެތީއެވެ. އެހެންނޫންނަމަ އަރުޝް ސާރާ އަކާއި ވާހަކައެއް ނުދައްކާނެވެ. ދެމީހުން ދެމީހުންގެ ލޮލަށް ގެއްލި އެތަށް ވާހަކަ އެއް ބުނެދެމުން ދިޔައިރު އެތާ ބަޔަކު ތިބި ކަމެއް ރޭކާ ނުލާ ކަހަަލައެވެ. ސާރާއަށް އަރުޝްގެ ލޮލުން ނަފްރަތު ފެނުނެވެ. އަރުޝް ގަދަބާރުން ފިޔަވަޅު ނަގަމުން އައިސް ހާޝިމްއާ ޖެހިގެން އިށީނެވެ. ސާރާ އެ ހުރި ގޮތަށް ހުރީއެވެ.\n” މަންމީ” ފައުޒާން ސާރާގެ ހެނދުމުގެ ފަސްބައިގައި ހިފާ ތަޅުވާލުމުން ސާރާ ދިޔައީ ސިއްސައިގެންނެވެ. ފައުޒާން ސާރާއަށް މަންމާ ކިޔާ ގޮވާލުމުން އަރުޝްގެ ހިތަށް ދިޔައީ ތަދުވެގެންނެވެ. އެހެންނަމަވެސް ހިތް އޮބަހައްޓަން ޖެހޭކަން އަރުޝް އަށް އެނގެއެވެ. އަރުޝްއަށް އިރުކޮޅަކާ ސާރާއަށް ވައްކަޅިން ބަލާލައެވެ. ސާރާ ލޮލުގެ ތެރޭގައި ބޮނޑިވެފައިވާ ކަރުނަތަށް ވެއްޓުނަ ނުދީ ހިފެހެއްޓޭތޯ މަސައްކަތް ކުރަމުންދިޔައެވެ.\nޑޮކްޓަރުގެ ރޫމުން ނިކުތް ސާރާއަށް ހިނގެނީ ވަރަށް ލަސްލަހުންނެވެ. ގައިގެ ވަރު ދޫވެ, ވެއްޓޭ ކަހަލަ އިހްސާސް ކުރެވެނީއެވެ. ފައުޒާން އަތުގައި ހިފައިގެން ހުރި ކަމަކު މާ ބޮޑު ސަމާލުކަމެއް ދެވޭ ގޮތެއް ނުވިއެެވެ. ކުއްލިއަކަށް ސާރާ ކުރިމައްޗަށް ފަޒްލާ ފެނި ސާރާ ސިހުނެވެ.\n” ސާރާ ކިހިނެއްވެފަ” ފަޒްލާ ސާރާ ފެނުމާއެކު އަހާލިއެވެ.\n” މާ ބޮޑު ކަމެއް ނުވެ, ކުޑަކޮށް ބޮލުގަ ރިއްސާތީ” ސާރާ ބޮލުގައި ހިފަހައްޓާލަމުން ބުނެލިއެވެ.\nއެހެންތަ, ވެދާނެ ހޫނު ގަދަ ވީމަ ކަމަށް, ހިނގާ ފިނި އެއްޗެއް ބޯލަން” ފަޒްލާ ފައުޒާންގެ އިސްތަށިގަނޑާއި ކުޅެލަމުން ބުނެލިއެވެ.\n” ދަރިފުޅޫ ދޭ, ފަޒޫ ދައްތައާއެކު, މަންމި ދާނަން ފާހާނާއަށް ވަދެލާފަ” ސާރާ މިހެން ބުނުމުން ފަޒްލާ ފައުޒާންގެ އަތުގައި ހިފައިގެން ކެންޓީނަށް މިސްރާބު ޖެހިއެވެ. ފަޒްލާއަކީ ފައުޒިއްޔާގެ އެއްބަނޑު މީހެއްގެ ދަރިއެކެވެ. އެމީހުންވެސް ފައުޒާންދެކެ އިންތިހާއަށް ލޯބިވެއެވެ. އަދި ފައުޒާންއާ ދޭތެރޭ ކަންތަށް ދިމާވި ގޮތުން ހާއްސަ ސަމާލުކަމެއް ދެއެވެ.\nފާހާނާއިން ނުކުމެ ކެންޓީނަށް މިސްރާބު ޖެހި ސާރާ ފޯނު ނެގީ ހޮސްޕިޓަލް އިން ގުޅާތީއެވެ. ހައިރާންވެ ހުރެ ފޯނު ނެގުމާއެކު ބުނެލި ޖުމްލައިން އަތުގައި ހުރި ފައިލްތަކަށް ބަލާލެވުނެވެ. ފައިލްތަކަށް ބަލާލުމުން ރިޕޯޓް މަދުކަން ފާހަގަވިއެވެ. އަވަހަށް ނުކުންނަން ހަދައިގެން އެ ބާއްވަފަކަން އާދެވުނީ ސާރާއަށް އެނގުނެވެ. އަދި މިދަނީ ކަމަށް ބުނެ ފޯނު ބޭއްވިއެވެ.\nޑޮކްޓަރ ކޮޓަރި ދޮރުގައި ޓަކި ޖެހުމަށްފަހު އެތެރެއަަށްވަނީ ވަނުމަށް ބުނެލުމުންނެވެ. ސާރާ ވަތްއިރު ގަނޑުތަކެއް ބަލަން އަރުޝްއިނެެވެ. އެހެންކަމުން މޭޒުމަތީ އޮތް ސިޓީ އުރަ ނެގުމަށްފަހު މި ބަލައޭ ބުނެ ނުކުންނަން ހިނގައިގަތެވެ. ސާރާގެ ފިޔަވަޅު ހުއްޓުނީ އަރުޝް ސާރާގެ އަތުގައި ހިފެހެއްޓުމުންނެވެ. އަރުޝް ހިފަހައްޓާފައި ހުރިލެއް ބާރުކަމުން ސާރާ އަތަށް ތަދުވަމުން ދިޔައެވެ. އަދި ލޮލުން ހޫނު ކަރުނަ ފައިބަން ފެށީ އަރުޝްގެ މޫނުމަތީގައިވާ ރުޅިވެރިކަން ފެނިފައެވެ.\nއަރުޝް ލުތްކެއް ޖެހުމާއެކު ސާރާ އައިސް ޖެހުނީ އަރުޝްގެ މޭމަތީގައެވެ. އަދި އަރުޝްގެ އަތްނަގާ ސާރާގެ މޫނުގައި ފިރުމާލިއެވެ. އަނެއް އަތުން ސާރާގެ އުނަގަނޑުގައި ހިފަހައްޓާލިއެވެ. އަދި ފަހަތަށް ފަހަތަށް ގޮސް ފާރުގައި ސާރާ ލައްކޮއްލިއެވެ. ސާރާއަށް ބޭއިހްތިޔާރުގައި ދެލޯ މަރާލެވުނެވެ.\n” އައްޗި, ކަލޭ ހީކުރީ އަހަރެން މިއުޅެނީ ފިރުމާނެ މީހަކު ނެތިގެން ކަލޭ ގައިގަ ފިރުމަން ކަމަށްތަ, ފިރުމާފަ ހުރި މީހުންގެ ފަރާތުން ހިތް ނުފުރެނީދޯ, ތިކަހަލަ މީހުންގެ ވައްތަރު ތީ, ކަލޭ އުޅުނު ވިޔާނުދާ ގޮތުގެ ސަބަބުން އެ ކުޑަ ކުއްޖާ އެދަނީ ވޭން ތަހައްމަލް ކުރަމުން, ފަޒީލް އާ އިނދެގެން ވަރަށް އުފަލުގަ އުޅެވިއްޖެ އެއްނު” މިހެން ބުނެ ސާރާ އަތުން ދޫކޮއްލިއެވެ. އަރުޝްގެ ކޮންމެ ލަފްޒަކުން ސާރާގެ ހިތުން ދިޔައީ ލޭ ކަރުނަ ފައިބަމުންނެެވެ. އެފަދަ ބޮޑު ކަމެއް އަޅުވާއިރު ހަގީގަތް ބަލާލާކަށް އަރުޝް ބޭނުމެއްނުވިއެވެ.\nWoww vvv reethi speechless nxt part kon irakun baa can’t wait for nxr part avaha up kohdhehchey higey\nUgh arush keeh ve tha ehn hadhani…. Eh faharuves Sara kairin naahaa tha marry kurani? Pls stop that marriage.. 😣😣 Anyway story hama habeys ingey.. Pls upload soon.. 😘😘😍😍💜💛💚💙❤💙💚💚💛💜💜💙💙💛💚💚💙💙❤💚💛💛\nvarah reethi mi part ves can’t wait plx avahah up kohdhehchey\nYaa. Insha allah\nPlxx ..avahah up kohdhehchey ..mi part vx kiyaalan milibuny varah inthizaaru kuri fahun..hope kuran tommorw ga kiyaalan libeyne kamah..<3 u ❤❤\nThank you so much dear, v try kuraanan\nWow 👍👍👍… Alhey haadha reehchey mi story 🌺🌺🌺 plxxxxxxxx next avahah up kohdhybr 💙💙💙 mihaaruvx kiyaa hithun kehmadhu vehje\nDear readers. Here 35. I am so so sry. Shana Friday ga mi part up kuran fonuvin. Ehme fahun lasvegen admin kairy ves bunelin.adhi dhevana faharah vess fonuvin. thi kudhin story kiyan beynun vefa hun naane varu hithah araa kohme faharu v dheravey. Irukolhakaa shaana ah vess beley up veythw, up nuvaathy next part liyaane ehvess hiy vareh nethifa huhtaaeup v, ekm varah ufaavehje ehaa inthizaarah fahu vess thi kudhin nah kamudhiyaima❤😘❤❤\nWow…wn is next\nThank you gud\nAlhe adhivess falhaa aruvaala bala\nwow.. ur work is amazing. keep the good work.. waiting for next part\nAlhey arush ah visneynama dhw.adi insha allah hurihaa kameh ves rangalhu vaane.when next part.hope that it will not be late.and story hama v habeys shaana\n6ys fahunves adhives hageegai neeynge dhw …. 34 aaa balaafa mibaaa ehaa ehaaehnun … ekamu reethi 😊😊😊 36 avaha kiyaalan libeyne kamah … haalu rangalhutha ? 💙💙\nWow..Varah reethi mi part ves.. when is the next part..plis avah upkohladhehchey..can’t wait for the next part..\nFauzan aky Nauha ge dharifulhutha???\nThank you so much dear Aisha. Mihaaru liyamun midhany, ehme lasvegen maadhan kiyaalan libey varu vey thw mi balany\nKon irakun anehbai upkurany\nKon irakun anehbai upkurany v reethi bunaane ehchehves neygey\nThank you afy, thankolheh dhigu kohlevey thw miulheny\nMihaaru keihmadhu vejje🙊🙈\nDear all readers. Shana in naane 36 part fonuvaafa, story up viyas nuviyas shaana ah faharehga neygi dhaane, because shana 4nun data husvaathy, uhmeedhu kurany ithuru inthizaareh kuran nujehi ehme lasvegen mirey kiyaalan libeyne kamah😘❤❤\nHama nxt prt ah wait kohlaign mihury💖💖💖💖masha allah😘😘😘😘This is amazing and I don’t know how to tell it’s so interesting❤💜💙💚💛ehaa vx furihama viyya😉😉heheh💓💓💓💝💝💝💕💕💕Mirey kiyaalan libeyne kamah alhugandummeedhu vx ummeedhu kuran😂😂😂😄😄😄👍👍👍\nStill up eh nuveyy…😢😭


Bradley Cooper aai Lady Gaga filmakun | Mihaaru\nމުނިފޫހިފިލުވުން / ލޭޑީ ގާގާ\nލޭޑީ ގާގާ އާއި ބްރެޑްލީ ކޫޕާ "އަ ސްޓާ އިޒް ބޯން" ގެ މަންޒަރެއްގައި.\nމި ފިލްމް ހާއްސަވާ އެއް ކަމަކީ ކޫޕާއާ އެކު، ބަތަލާއެއްގެ ގޮތުގައި، މަޝްހޫރު އަންހެން ލަވަ ކިޔުންތެރިޔާ ލޭޑީ ގާގާ ފެންނާނެތީ އެވެ. ވާނާ ބްރަދާޒްގެ މި ފިލްމުގެ ޝޫޓިން ވެސް މިހާރު ވަނީ ފަށައިފަ އެވެ.\nގާގާ ވަނީ އޭނާގެ އިސްޓަގްރާމްގައި، ފިލްމުގެ ޝޫޓިންގެ ތެރެއިން ނަގާފައިވާ ފޮޓޯއެއް ވެސް ދައްކާލައިފަ އެވެ. އެ ފޮޓޯގައި ފެންނަނީ ކޫޕާއާ އެކު އޭނާ ސްޓޭޖެއްގެ މަތީގައި ލަވަ ކިޔާ ތަނެވެ. ގާގާ ލަވަ ކިޔާ އިރު، ކޫޕާ ހުންނަނީ ގިޓާ ކުޅޭށެވެ.\nއެ ފޮޓޯއާ އެކު ގާގާ ބުނީ އަބަދު ވެސް ބަތަލާއަކަށް ވާން ބޭނުން ކަމަށް ބުނެފަ އެވެ.\n"މިއީ އަހަރެންގެ ފުރަތަމަ ބޮޑު ސްކްރީން ފިލްމް. އަ ސްޓާ އިޒް ބޯންއަކީ ވަރަށް ހާއްސަ ފިލްމެއް. އަހަރެންގެ ހުވަފެން ކޫޕާ ހަގީގަތަކަށް ހަދައި ދިނީތީ ވަރަށް ބޮޑަށް ޝުކުރު އަދާ ކުރަން،" ގާގާ ބުންޏެވެ.\n"ސިލްވަ ލައިނިންސް ޕްލޭބުކް" އާއި "އެމެރިކަން ހަސްލް" ފަދަ ފިލްމްތައް ކުޅެފައިވާ އަދި ޖެހިޖެހިގެން ތިން ފަހަރެއްގެ މަތިން އޮސްކާ އަށް ނޮމިނޭޓްވެފައިވާ ކޫޕާގެ ފުރަތަމަ ޑައިރެކްޝަންގެ ކާސްޓުންގެ ތެރޭގައި ސޭމް އެލިއަޓް އާއި އެންޑްރޫ ޑައިޒް ކްލޭ ވެސް ހިމެނެ އެވެ.\nއަރަމުން އަންނަ ޒުވާން ބަތަލާއެއްގެ އެހީގައި އޮއްސެމުން ދިިޔަ އެކްޓަރެއްގެ ކެރިއާ ބިނާ ކުރަން ކުރާ މަސައްކަތް ދައްކުވައިދޭ "އަ ސްޓާ އިޒް ބޯން" އެންމެ ފުރަތަމަ ސްކްރީނަށް އައީ 1954 އެވެ. ޖޯޖް ކުކޯ ޑައިރެކްޓް ކުރި ފިލްމުގައި ލީޑް ރޯލް ކުޅުނީ ޖޫޑީ ގާލަންޑާއި ޖޭމްސް މޭސަން އެވެ. "އަ ސްޓާ އިޒް" ބޯން ދެވަނަ ފަހަރަށް ސްކްރީނަށް އައީ ފްރޭންކް ޕިއާސަން ޑައިރެކްޓްކޮށް، ބާބްރާ ސްޓްރެއިސެންޑާއި ކްރިސް ކްރިސްޓޮފާސަންގެ ޖޯޑާ އެކުގަ އެވެ. އެއީ 1976 ގަ އެވެ.\nތިން ވަނަ ފަހަރަށް މި ފިލްމް ސްކްރީނަށް އަންނަ އިރު، ފިލްމަށް ޝައުގު ހުއްޓޭ އެންމެ ވަރުގަދަ އުސްއަައްޔަކީ ގާގާ އާއި ކޫޕާގެ ޖޯޑް ސްކްރީނުން އެކުގައި ބަލާލުމުގެ ފުރުސަތު ލިބުމެވެ.\nކްލިންޓް އީސްޓްވުޑާއި ޖޮން ޕީޓާސް ޕްރޮޑިއުސް ކުރާ "އަ ސްޓާ އިޒް ބޯން" ރިލީޒް ކުރާ ތާރީހެއް އަދި އިއުލާނެއް ނުކުރެ އެވެ.


Ma haynethi dhaaney: Copy ekkan engunee adhi kiriyaa? | Mihaaru\n"މަ ހޭނެތި ދާނޭ" ލަވައިގެ މަންޒަރެއް.\n22 ޖެނުއަރީ 2019 - 07:33 30 comments\n"ހޭނެތޭ" ވަރަށް ނަށާލާ މި ލަވައިގެ ވާހަކަ އަނެއްކާ މި ދެކެވެނީ ލަވައިން ފެންނަ ނެށުމުގެ ސްޓެޕްތައް ހުރީ ހަމަ ސީދާ ހިންދީ ލަވަޔަކުން ކޮޕީކޮށްފައިކަން އެނގުމުންނެވެ.\nކޮލާޖްކޮށްފައިވާ ދެ ލަވައިގެ ވީޑިއޯ ބަލައިލާށެވެ.\nފޭސްބުކްގައި މިހާރު ވައިރަލް ވެފައިވާ މި ވީޑިއޯ އިން އެކަން ވަރަށް ރީތިކޮށް މިއޮތީ ފެންނާށެވެ. ލަވަ ތަފާތަސް "މަ ހޭނެތިނާދޭ" ގައި މިއޮތީ 1994 ގައި ރިލީޒްވި، އަކްޝޭ ކުމާރާއި މަދޫގެ ފިލްމު "އީލާން" ގެ ލަވަ "ސުބާ ހުއީ ޝާމް ހުއީ" ލަވައިގެ ސްޓެޕްތައް ހަމަ ދާދި އެއްގޮތަކަށް ކޮޕީކޮށްފަ އެވެ.\nއެކަމަކު، "މަ ހޭނެތިދާނޭ" ގެ ސްޓެޕްތަކަކީ ކޮޕީއެއްކަން އެނގުނީ އެ ލަވަ ނެރުނުތާ 25 އަހަރު ފަހުން ހެއްޔެވެ؟\n"ސުބާ ހުއީ ޝާމް ހުއީ" ލަވައިގެ ވީޑިއޯ.\nކޮންމެ ގޮތެއް ވިޔަސް، "މަ ހޭނެތިދާނޭ" ގެ މަގުބޫލުކަން ބޮޑުވި ވަރުން މި ލަވައަކީ އެކިއެކި ހަފުލާތަކުގައި ގެނެސްދޭ ޑާންސްތަކާއި ލަވަ ސެޓްތަކުގައި ވެސް ކޮންމެހެން ވެސް ހިމަނަން ޖެހޭ ލަވައެއްގެ ގޮތުގައި އޮތީ ވެފަ އެވެ.\n"މަ ހޭނެތިދާނޭ" ގެ ވީޑިއޯ.\nއެވޯޑް ހަފުލާތަކުގެ ސްޓޭޖް އައިޓަމްތަކުގެ ތެރޭގައި "މަ ހޭނެތިދާނޭ" މިހާތަނަށް ވަރަށް ގިނައިން ފެނިފައވެ އެވެ. އަދި މި ލަވައިގެ އާ ވާޝަނެއް ޑައިރެކްޓަރު އަމްޖަދު (އަމްޖޭ) އިބްރާހީމް، ކުރީގެ ބަތަލާ އާމިރާ ހިމަނައިގެން ގެނެސް ދީފައިވެ އެވެ.\nއަދި މި އަހަރުގެ ޖުލައި މަހު ރިލީޒްކުރާ ޑާކް ރެއިން އެންޓަޓައިންމަންޓްގެ ފިލްމު "މާމުއި" ގެ ދިވެހި ލަވަތަކުގެ ސްޓެޕްތަކަށް ދޭ ޓްރިބިއުޓްގައި ވެސް "މަ ހޭނެތިދާނޭ" ގެ ހަރަކާތްތަކުގެ ހަނދާން އާކޮށް ދޭނެ އެވެ.\nއިތުރު ލިޔުންތައް ބޮލީވުޑް ދިވެހި ފިލްމް އިންޑަސްޓްރީ އަކްޝޭ ކުމާރު އައިޝަތު ޝިރާނީ


Afraasheem ge maru ge report gai Shaheemah bodethi thuhumathuthakeh\nކުރީގެ އިސްލާމިކް މިނިސްޓަރު ޑރ މުހައްމަދު ޝަހީމް އަލީ ސައީދު: އަފްރާޝީމްގެ މަރާ ގުޅިގެން އޭނާއަށް ތުހުމަތުތަކެއް\nރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެންބަރު ޑރ. އަފްރާޝީމް އަލީ މަރުގެ މައްސަލައާ ގުޅިގެން މަރުތައް ތަހުގީގު ކުރާ ރިޔާސީ ކޮމިޝަނުން އެކުލަވާލި ރިޕޯޓްގައި ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދުގެ މައްޗަށް ތުހުމަތުތަކެއް ކޮށްފައިވެ އެވެ.\nކޮމިޝަންގެ ރިޕޯޓްގައި ބުނާ ގޮތުން އަފްރާޝީމް މަރާލީ ރާއްޖޭގައި ހިންގަމުން ގެންދާ ޖީހާދީ ފިކުރުގެ ޖަމާއަތަކުން ރާވައިގެންނެވެ. އެ ގޮތުް އަފްރާޝީމް މަރާލުމުގައި އަމަލީ ގޮތުން ބައިވެރިވެފައި ވަނީ ހ. ހިލްޓަން އަޒްލީފް ރައުފް އާއި، އެ މައްސަލާގައި ކުށް ސާބިތުވެފައިވާ ހ. ލޮބީ ހުސައިން ހުމާމް އާއި، ސާބިތު ނުވި އަލީ ޝާން (ސަޓޯ) އާއި އޭރު އުމުރުން 18 އަހަރު ނުފުރޭ ކުއްޖެއް ކަމަށް ރިޕޯޓްގަައިވެ އެވެ.\nޑރ. އަފްރާޝީމް އަލީ: އަވަހާރަކޮށްލާފައިވަނިކޮށް ފެނިފައިވަނީ ބޮޑެތި ޒަހަމްތަކާއެކު\nރައްޔިތުންގެ މަޖިލިސް ޑރ. މުހައްމަދު ޝަހީމް އަލީ ސައީދު މަރުތައް ތަހުގީގު ކުރާ ކޮމިޝަން + ޑރ. އަފްރާޝީމް އަލީ އަފްރާޝީމް ރިޕޯޓް


"ވެލާނާ" އެއަރ ޕޯރޓު ނަން އިބްރާހިމް ނާސިރުގެ ނަމަށް ނިސްބަތް ވޭބާ؟ :: މިކަލް ނޫސް\n"ވެލާނާ" އެއަރ ޕޯރޓު ނަން އިބްރާހިމް ނާސިރުގެ ނަމަށް ނިސްބަތް ވޭބާ؟\n28 ޑިސެމްބަރ 2016 12:40\nއިބްރާހިމް ނާސިރު އިންޓަރނޭޝަނަލް އެއަރ ޕޯރޓްގެ ނަން 1 ޖެނުއަރީން ފެށިގެން ވެލާނާ އިންޓަނޭޝަނަލް އެއަރ ޕޯރޓުގެ ނަމަށް ބަދަލުކުރަނީ. ފޮޓޯ: އޭވިއާ ޕްރޯ.\nއަންނަ ޖެނުއަރީ މަހުން 1 ފެށިގެން ރާއްޖޭގެ ގައުމީ އެއަރޕޯރޓުގެ ނަން ވެލާނާ އިންޓަރނޭޝަލް އެއަރ ޕޯރޓަށް ބަދަލުކުރަން ސަރުކާރުން ވަނީ ނިންމާފައެވެ. އަދި ސަރުކާރުން ވަނީ މިބަދަލު ގެނައުމުގެ ހުއްޖަތްތަކެއް ވެސް ދައްކާފައެވެ.\nނަމަވެސް ގިނަބަޔަކަށް އެކަން ބަލައިނުގަނެވޭ ކަމަށް ގަބޫލު ކުރެވެނީ ސޯޝަލް މީޑިއާއި އާއްމު މީޑިއާތަކުގައި އެކަމާއި ދެކޮޅަށް ދެކެވޭ ފާޑުކިޔުންތަކުންނެވެ. ސަރުކާރުން ބުނެފައި ވަނީ 'ވެލާނާ' އެނަން އިބްރާހިމް ނާސިރަށް ނިސްބަތްވާ ކަމަށެވެ. ސަރުކާރުގެ އެބުނުމާ އެއްގޮތަށް ކޮންމެވެސް ގުޅުމެއް ވާކަމަށް ފަހުގެ މީހުންނަށް ގަބޫލު ކުރެވޭނެ އެއްސަބަބަކީ އިބްރާހިމް ނާސިރުގެ ގެއަށް ވެލާނަގެ ކިޔާފައިވާ ކަމެވެ. ނަމަވެސް މިހާރަކު އެގެއް ނެތެވެ. މިހާރު ހުރީ ވެލާނާ ބިލްޑިންގް އެކެވެ. އެބިލްޑިން އަކީ ނާސިރުގެ ބިން ދައުލަތުން ނުއަގުގައި ގަނެގެން އަޅާފައިވާ ސަރުކާރުގެ އެންމެ ބޮޑު އޮފީސް އިމާރާތެވެ.\nދިވެހި ބަހުގެ ރަދީފުގައި ވެލާނާ މާނަކޮށްދީފައި ވަނީ 'ކޮލީ' ނަމެއްގެ ގޮތުގައެވެ. އެއީ އިހުގައި 'ހަވަރު'ގެ ހަބައިގެ ތެރެއިން 'ވެލާނާވަރު' ގެ ވެރިއަކަށް ހުންނަވާ ބޭކަލަކަށް ލައްވާ (ކޮލި) ކޮއްޔެވެ. މިބޭކަލަކަށް ރަސްކަމުން އަސާ ދެއްވައެވެ. މިއީ ބޭރުގެ ކަންތައްތަކާއި ބެހޭ އިސް ވަޒީރުކަމަށް ރަދީފުގައި ވެއެވެ. ނަމަވެސް ރާއްޖޭގެ ބޭރާ ބެހޭ ވަޒީރުގެ އޮފީސް ހުންނަނީ އެހެން އިމާރާތެއްގައެވެ.\nރައީސް އިބްރާހިމް ނާސިރަކީ ވެލާނާވަރުގެ ވެރިކަން ކުރެއްވި ބޭފުޅެއްކަން އެނގޭކަށް ނެތެވެ. އަދި ދިވެހި ދައުލަތުގެ ބޭރާބެހޭ ވަޒީރުގެ ހައިސިއްޔަތުން ހުންނެވިކަމެއް ވެސް އެގޭކަށް ނެތެވެ. ނަމަވެސް މުހައްމަދު އަމީނުގެ ވެރިކަމުގައި ވެލާނާގެ އިބްރާހިމް ދީދީއަކީ ނާސިރުގެ ބޮޑު ބޭބެއެކެވެ. ނާސިރުގެ ބައްޕައިކީ ވެލާނާގެ އަޙުމަދު ދީދީއެވެ. ވުމާއެކު އާއިލީ ގޮތުން ވެލާނާގެ ނިސްބަތް ވަނީ ނާސިރުގެ ތިމާގެ، އާއިލާއަށޭ ބުނެވިދާނެއެވެ.\nއިބްރާހިމް ނާސިރުގެ މައިފުށް ފުވައްމުލަކަށް ނިސްބަތްވުމުން އިބްރާހިމް ނާސިރުގެ ޒިކުރާ އާކުރެވުމަކީ ފުވައްމުލަކުގެ ވެސް ޒިކުރާ އާ ކުރެވުންކަމުގައި ފުވައްމުލަކުގެ ގިނަބަޔަކު ގަބޫލުކުރަނީ، ދިވެހި ދައުލަތުގެ ވެރިއަކަށްވެ ދިވެހި ރާއްޖެއަށް އެފަދަ ޚިދުމަތްތަކެއް ކުރި ދެވަނަ ފުވައްމުލަކުގެ ދަރިއެއްގެ ނެތުމުގެ އިތުރުން މުޅި ދިވެހި ފަސްގަނޑުގައި އެފަދަ ދެވަނައެއް ނުވާކަމަށް ގަބޫލުކުރެވޭ ގަބޫލުކުރުމެއްގެ މައްޗަށެވެ.\nރައީސް ޔާމީނުގެ ވެރިކަމުގައި މި ވީދުވަސްތަކަށް ބަލާއިރު ކުރީގެ ރައީސުން ކޮށްފައިހުރި ގިނަ ކަންތައްތަކެއް ވަނީ އެއިގެ އަސްލު ގެއްލުވާލައި، އެ ރައީސުންގެ ހަނދާންތައް ފޮހެލެއްވުމަށް މަސައްކަތް ކުރައްވާފައި ކަމަށް ގިނަ މީހުން އަންނަނީ ހާމަކުރަމުންނެވެ. އެގޮތުން ރައީސް މައުމޫނުގެ ވެރިކަމުގައި މާލޭގައި ހެދި ސުނާމީ ބިނާއާއި ސަލްޓަންޕާކު ކުރިމަތީ ހެދި ޖުމްހޫރީ ބިނާ، ނަގައި އެހެން ތަންތަނަށް ބަދަލުކުރުން ހިމެނެއެވެ. އެގޮތުން ސުނާމީ ބިނާ ބަދަލުކުރި ބަދަލުކުރުން، ފަހުން ގިނަބަޔަކަށް ގަބޫލުކުރެ ވުނީ މާލޭގައި އެބިނާ ބެހެއްޓުމަަށް ދެވަނަ ވިސްނެވުމަކަށް ސަރުކާރުން ދިއުމުންނެވެ.\nގައުމެއްގައި ގައުމިއްޔަތު ކަމުގެ ސިފަ ދެމިގެންދާނީ ގިނަ ޒަމާންތަކަކަށް އެނަމެއް ނުވަތަ އެކަމެއް ދެމިގެން ދިއުން ކަމަށް ގައުމީއްޔަތު ދެމެހެއްޓުމަށް ލޯބިކުރާ ފަރާތްތަކުން ގަބޫލުކުރެއެވެ. އެގޮތުން ރާއްޖޭގެ ކަންތައްތައް ވެސް ނުދާނަމަ ދިވެހިވަންތަކަން ވެސް ދެމިގެން ދިއުމަށް ހުރަސް އެޅިގެންދާނެ ކަމަށް އެފަދަ ފަރާތްތަކުން ގަބޫލުކުރެއެވެ.\nސޯޝަލް މީޑީއާ އެކްޓިވިސްޓުން މިކަން ދެކެނީ ޒާތީކަމެއްގެ ގޮތުގައިއެވެ. އެއީ ރައީސް މައުމޫނު "ހުޅުލޭ އިންޓަރނޭޝަނަލް އެއަރޕޯރޓް"ގެ ނަން މާލޭ އިންޓަރނޭޝަނަލް އެއަރޕޯރޓުގެ ނަމަށް ބަދަލުކޮށް 10 އަހަރަށް ވުރެ ގިނަ ދުވަސްވި ފަހުން އެމްޑީޕީ ސަރުކާރުގައި ރައީސް ނަޝީދު ވަނީ އެނަން އިބްރާހިމް ނާސިރު އިންޓަރނޭޝަނަލް އެއަރޕޯރޓުގެ ނަމަށް ބަދަލުކޮށްފައެވެ. އެބަދަލާއެކު ގިނަ ބަޔަކު އެކަން ބަލައިގަތް ކަމަށް ބެލެވެނީ، މިހާރަށް ވުރެ މީޑީއާ މިނިވަންކަމާއެކު ހަރަކާތްތެރި ވަމުން އައިދުވަސްވަރެއް ނަމަވެސް ފާޑުކިޔުންތަކެއް އާއްމުވެގެން ނުދިއުމުންނެވެ. އެއިގެ5އަހަރު ފަހުން ރައީސް ޔާމީނުގެ ވެރިކަމުގައި މިވަނީ އަނެއްކާ އެއަރ ޕޯރޓުގެ ނަން ވެލާނާ އެއަރ ޕޯރޓުގެ ނަމަށް ބަދަލުކުރުމަށް ނިންމާފައެވެ.\nމިފަހަރުގެ ބަދަލާއެކު، ގިނަބަޔަކު މިކަން ބަލައި ނުގަތަސް ޔާމީނުގެ ވެރިަކމަށް ތާއިދުކުރާ ފަރާތްތަކުން މިކަން ބަލައިގަންނަކަން އެނގެނީ ޚުދު ފުވައްމުލަކުން ވެސް ނާސިރު ނިސްބަތްވާ ދަޑިމަގު އަވަށުގެ ބައެއް މީހުން ވެސް މިކަމާއި ގުޅިގެން ނާސިރަށް ފާޑުކިޔުންތައް އަމާޒު ކުރާތީއެވެ.\n"ނާސިރު ވަޑައިގަތީ މިނިވަންކަން ހޯއްދަވާ ދެއްވާފައި އޭގެ ބަދަލުގައި ގައުމުގެ ބައިތުލް މާލު ހިއްޕަވައިގެން. އެވަރުން ނާސިރަށް ފުދޭ. ވެލާނާގެ ނަން ލާކަށް ނުޖެހޭ" ރައީސް ޔާމީނަށް ތާއިދުކުރާ ދަޑިމަގު މުހަންމަދު އަލީ ފޭސްބުކުގައި އެއަރ ޕޯރޓުގެ ނަން ބަދަލުކުރުމާއި ދެކޮޅަށް ބަހުސު ކުރެވެމުންދިޔަ 'ތްރެޑަ"ކަށް ކޮމެންޓް ކުރަމުން ލިޔެފައިވެއެވެ.\nމިފަދަ ގިނަ ޑިސްކަޝަން ތްރެޑްތަކަށް ބަލާއިރު ވެސް ފެންނަނީ މިބަދަލު ގިނަބަޔަކު ގަބޫލުނުކުރާ ތަނެވެ.\nތިބާ ދެކޭ ގޮތުގައި ރާއްޖޭގެ ގައުމީ އެއަރޕޯރޓް، އިބްރާހިމް ނާސިރު އިންޓަރނޭޝަނަލް އެއަރ ޕޯރޓުގެ ނަން ވެލާނާ އިންޓަރނޭޝަނަލް އެއަރ ޕޯރޓަށް ބަދަލުކުރުން އެންމެ ރަނގަޅު ހެއްޔެވެ؟\nފުވައްމުލަކު ދަރިޔެއްކަމަށްވާ ނިޝާން ޣާޒީ ގެ ޢިއްޒަތްތެރިޔާ އިބްރާހީމް ނާޞިރަށް ނިސްބަތްކޮށް ފުވައްމުލަކު އެއަރޕޯޓުގެ ނަން ބަދަލުކުރަން ފެނޭ. ޣާޒީ ނާޞިރު އެއަރޕޯޓު. ޏ. އަތޮޅު ތަޢުލީމީ މަރުކަޒުގެ ނަން: ނާޞިރިއްޔާ ސްކޫލް\nނާސިރަކީ ލޯކަލް ފުވައްމުލަކު މީހަކަށްވުރެ ބޮޑަށް މުޅި ގައުމުގެ މީހެއް. މުޅި ގައުމުގެ ވެރިކަން ކުރައްވައި ގިނަގުނ މުސީބާތްތަކަކުން ރާއްޖެ ސަލާމްތކޯށްދެއްވި ވެރިއެއް. އެނާއަށް ހައްގީ ގައުމީ ފެންފަރުގެ ލަގަބު. ލޯކަލް ލެވެލެއް ނޫން. އެއަރޕޯރޓު ނަން ބަދަލުކުރުމާއި ދެކޮޅު\nމުހައްމަދު އަލީ މެން ހިތައްއަރާ ބަސް ދޯ. އަދީބު ފަހަތުން ދުވިދުވަސް މިހާރު ހަނދާނެއް ނުހުންނާނެ. މިހަރު ހުރީ ޔާންޓޭ އެކަނި ވިއްޔާ!


Shipping Agentun registry kuran jehey gavaaidhu uvaalaifi – Iru\nރާއްޖޭގައި ހަރަކާތްތެރިވާ ޝިޕިން އެޖެންސީތައް ރަޖިސްޓްރީ ކުރަންޖެހޭ ގޮތަށް ޓްރާންސްޕޯޓް އޮތޯރިޓީން އެކުލަވާލި ގަވާއިދު އުވާލައިފިއެވެ.\nޝިޕިން އެޖެންސީގެ ހިދުމަތް ދިނުމާބެހޭ ގަވާއިދު އުވާލަން ނިންމި ސަބަބެއް ކަމަށް ޓްރާންސްޕޯޓް މިނިސްޓްރީން ބުނީ، އެ ގަވާއިދާ ގުޅިގެން ދާއިރާގައި މަސައްކަތް ކުރާ ފަރާތްތަކުން ގަވާއިދުގައި މައްސަލަތަކެއް ހުރިކަން ފާހަގަކޮށް ކަންބޮޑުވުން ފާޅުކޮށްފައިވުމާއި އެ ގަވާއިދުގައި ބައިނަލްއަގްވާމީ މިންގަޑުތަކާއި ތައާރަޒުވާ ޓެކްނިކަލް މައްސަލަތަކެއް ހުރުމުން ގަވާއިދު މުރާޖާކުރުމަށް ޓަކައި ކަމަށެވެ.\nމި ގަވާއިދު ފުރަތަމަ ދިވެހި ސަރުކާރުގެ ގެޒެޓުގައި ޝާއިއުކޮށްފައިވަނީ މިދިޔަ ޖުލައި މަހުގެ 16 ގައެވެ. އެ ގަވާއިދުގައި ބުނާ ގޮތުން، ދިވެހިރާއްޖޭގައި ޝިޕިންގ އެޖެންސީގެ ޚިދުމަތްދޭ ކުންފުނިތަކުން 16 އޮގަސްޓް 2020 ވަނަ ދުވަހުގެ ކުރިން މޯލްޑިވްސް ޓްރާންސްޕޯޓް އޮތޯރިޓީގައި ޝިޕިންގ އެޖެންސީއެއްގެ ގޮތުގައި ރަޖިސްޓަރީ ކުރަން ޖެހެއެވެ.\nއެ ތާރީހުގެ ފަހުން އެ އޮތޯރިޓީގައި ރަޖިސްޓަރީ ނުކޮށް ޝިޕިންގ އެޖެންސީގެ ޚިދުމަތް ދިނުމަކީ މަނާ ކަމެއް ކަމަށް ބުނިނަމަވެސް، ޓްރާންސްޕޯޓް އޮތޯރިޓީން ވަނީ އެ މުއްދަތު ސެޕްޓެމްބަރު މަހުގެ 15 ވަނަ ދުވަހާ ހަމައަށް އިތުރުކޮށްފައެވެ.\nއަދީބުގެ ދައުވާތައް ސާބިތުވާ ކަމަށް ނިންމައި، ހުކުމް ކުރުން މިއަދު އިރުއޮއްސި6ޖަހާއިރު!


Komandoo rayyithun beynumee fudhuntheri bayakah vaan, sarukaarah ekan nukohdhevey: Nazim | Mihaaru\nކޮމަންޑޫގެ ރައްޔިތުން ބޭނުމީ ފުދުންތެރި ބަޔަކަށް ވާން، ސަރުކާރަށް އެކަން ނުކޮށްދެވޭ: ނާޒިމް\nކޮމަންޑޫގައި އެމްއެންޕީގެ ޖަގަހަ ހުޅުވުމުގެ ހަފްލާގައި ނާޒިމް ރޭ ވާހަކަ ދައްކަވަަނީ-- ފޮޓޯ/އެމްއެންޕީ\n11 ޖެނުއަރީ 2022 - 11:59\nކޮމަންޑޫ ދާއިރާގެ މީހުން ބޭނުންވަނީ ފުދުންތެރި ބަޔަކަށް ވާން ކަމަށާއި ނަމަވެސް ސަރުކާރަށް އަސާސީ ކަންކަން ފުރިހަމަ ކޮށް ނުދެވޭ ކަމަށް ދަނގެތީ ދާއިރާގެ މެމްބަރު ކާނަލް މުހައްމަދު ނާޒިމް ރޭ ވިދާޅުވެއްޖެ އެވެ.\nއަންނަ މަހުގެ ފަހެއްގައި ބާއްވާ ކޮމަންޑޫ ދާއިރާގެ ބައި-އިލެކްޝަންގައި އެމްއެންޕީން ވާދަކުރާ ކެންޑިޑޭޓް އަބްދުލްހަންނާންގެ ކެމްޕެއިން ޖަގަހަ ހުޅުވުމަށް ކޮމަންޑޫގައި ބޭއްވި ހަފުލާއެއްގައި ނާޒިމް ވިދާޅުވީ، ކޮމަންޑޫ ދާއިރާގެ ރަށްތަކަށް ދަތުރުކުރެއްވުމުން، ރައްޔިތުންގެ ނިކަމެތިކަން އިހުސާސްވި ކަމަށެވެ. އެ މީހުން ބޭނުންވަނީ ފުދުންތެރި ބަޔަކަށް ވުމަށް ކަމަށާއި އެކަމަކު ފެނިވަޑައިގަންނަވަނީ އެ ދާއިރާގެ ރަށްރަށުން ދުވާލަކު ދެ ފަހަރަށް ކަރަންޓު ކެނޑޭ ތަން ކަމަށް ނާޒިމް ވިދާޅުވި އެވެ.\n"މިއީތޯ ރައްޔިތުންނަށް ހައްގު މިންވަރަކީ. ކޮންމެ ދުވަހަކު ބޮޑު ޖަލްސާ ބާއްވާފައި އެބަ ވިދާޅުވެ ކަންކަން ވާނެ ވާހަކަ. އެކަމަކު މިއަދު ވެސް ފާހަނާ އަށް ވަދެ މަޑުކޮށްލަން މި ޖެހެނީ ފެންފުޅިއަކުން ފެން އަޅައިލަން،" އެމްއެންޕީގެ ރައީސް ނާޒިމް ވިދާޅުވި އެވެ.\nކޮމަންޑޫގައި އެމްއެންޕީ ކެނޑިޑޭޓްގެ ޖަގަހަ ރޭ ހުޅުވަނީ-- ފޮޓޯ/އެމްއެންޕީ\nއޭނާ ވިދާޅުވިގޮތުގައި، މި ކެމްޕެއިންގެ ތެރޭގައި އެމްއެންޕީން ފާޅުކުރި ޝުއޫރުތައް ސަރުކާރުން އަޑު އަހައިފި އެވެ. އަދި އެކަންކަން ހާސިލް ވާން ފަށައިފި ކަމަށާއި އެއީ ރައްޔިތުންގެ މަޖިލީހުގެ މެންބަރުންގެ މަސައްކަތް ކަމަށް ނާޒިމް ވިދާޅުވި އެވެ.\n"މަޖިލީހުގައި އިންނަވާ މެންބަރަކު ކުރައްވާ ކަމަކީ ރައްޔިތުންގެ ޝުއޫރުތައް އިއްވުން. ޕާޓީގެ މެންބަރުން މި ޖަލްސާގައި ޝުއޫރުތައް އިއްވައިފި. ސަރުކާރުން އަޑު އިވިއްޖެ އެ ކަންކަން ހާސިލްވާން ފަށައިފި،" ނާޒިމް ވިދާޅުވ ިއެވެ.\nދާއިރާގެ ކަންކަން ރަނގަޅުކުރުމަށް ހަންނާން ހޮވަންޖެހޭ ކަމަށާއި އެ ކަމަށްޓަކައި ތިން ގިޔަރު މަތިކޮށްގެން މަސައްކަތް ކުރަން ޖެހޭ ކަމަށް އޭނާ ވިދާޅުވި އެވެ.\nއެމްއެންޕީން ވަނީ ހަންނާންގެ ކެމްޕެއިން ޖަގަހައެއް އެ ދާއިރާގެ ފޯކައިދު އާއި މަރޮށީގައި ވެސް ހުޅުވައިފަ އެވެ. ރޭ ޖަގަހަ ހުޅުވީ ކޮމަންޑޫގަ އެވެ.\nށ. ކޮމަންޑޫ މެމްބަރު މުހައްމަދު ނާޒިމް (ދަނގެތި) މޯލްޑިވްސް ނޭޝަނަލް ޕާޓީ (އެމްއެންޕީ) ރައްޔިތުންގެ މަޖިލިސް\nމިނާޒިމްގެ މޮޔަކަން މިދަނީ ހައްތަހާ މައްޗައްދޯ! ތިވިދާޅުވާ ދެގަޑިން ދެގަޑިން ކަރަންޓު ކެނޑުންނިމި ގެދަބުޅި އިންޖީނުގެ އާ އަލްވަދާއު ކިޔާ ކަފުންކޮއް ވަޅުލި ވާހަކަ އެއްވެސް ނާހަންދޯ އާނ! އަހާކައް އިނގޭކައް އެމަންޒަރު ދެކޭކައް ހިތަކައް ކުޅަދާނައެއް ނުވާނެ. ތިމާމެންގެ ޖަގަހައެއް ހުޅުވުމަކީ އެދާއިރާ އައް ކޯއްޗެއްލިބޭނެކަމެއްތޯ.\nރައްޔިތުނަށް މިއަދު މޮޅުއޮތީ އެމްޑީޕިއަށް ވޯޓުދީގެން..\nއެމްޑީޕީގެ އިސްމެމްބަރަކުހުރެ ނުކޮށްދިންކަމެއް ތި ޕާޓީގެ މެމްބަރަކަށް ވާނީ އަމިއްލަ ހަރަދުގަ.. ރައްތިތުން ވިސްނަން ޖެހޭ ކޮންމެ ސަރުކާރެއް އޮތަސް އެސަރުކާެއްގެ މެމްބަރުގެ އަޑު އެސަރުކާރަށް ބޮޑަށްއިވޭނީ..\nސަރުކާރުން ދާއިރާތަކަށް ކަންކަން ކޮށްދޭން ޖެހެނީ ސަރުކާރަށް ނިސްބަތްވާ ޕާޓީގެ މަޖިލިސް މެމްބަރުގެ އަޑު އަހައިގެންނެއް ނޫން. މަޖިލިސް އުވާލިޔަސް، ސަރުކާރުން ރައްޔިތުންނަށް ކަންކަން ހަމަހަމަ ކަމާއެކު ކޮށްދޭން ޖެހޭނެ.\nސަރުކާރުން ކޮމަންޑޫއަށް ކޮށް ނުދެވުނު ކަމެއް ނާޒިމަށް ކުރެވޭތަ؟ބަލަގަ ތިޔަ ތަނަކަށް މީހުން ހޮވަނީ ގާނޫނު ހަދަން.....\nފައިސާ ހުރިއްޔަ ކުރެވޭނެ\nއޯކޭ މަ ހަބަ ތިކަމާ އެއްބަސް. އެކަމަކު ސަރުކާރުން ނުކޮށްދޭ ކަމެއް ތިޔަ ހޮވަން އުޅޭ މީހަކު ކޮށްދޭނެ ފަހެ ވަކިން ކިހިނަކުން. އަމިއްލަ ޚަރަދުގަ ތަ؟\nމަޖިލިސް މެމްބަރުގެ ޒިންމާއަކީ ޤާނޫނު ހެދުން. މަޖިލިސް މެމްބަރު ނުޖެހޭނެ ދާއިރާގައި ޕްރޮޖެކްޓް ހިންގާކަށް. ސަރުކާރުން ޖެހޭނެ ރައްޔިތުންނަށް ލުއިފަސޭހަވާނެކަންކަން ކޮށްދޭން. އެވަރިހަމަ އިދިކޮޅު މެމްބަރަކު ހުއްޓަސް.\nކަލޭ ކޮސްނުގޮވާ ހުރެބަލަ.މީނަ މިއީ ބޮޑު ފޫއްސެއް.\nނާޒިމްގެ އަމިއްލަ ކުންފުނީގަ ތިބެނީ ހުސް ބިދޭސީން! ވެރިކަމަށް އާދެވިއްޖެއްޔާ ސަރުކާރުވެސް ބިދޭސީން ލާ ފުރާނުލާނެ ކަމެއްވެސް ނޭނގޭ! ދިވެހިން ފުދުންތެރިކުރެވޭނީ ދިވެހިންނަށް އިސްކަންދެވޭ ބަޔަކަށް!


Youth Ministry Ge Muvazafunnah Thuhthu Dharin Govaigen Offeehah Dheveyne - Vaguthu\nޔޫތު މިނިސްޓްރީގެ މުވައްޒަފުންނަށް ތުއްތު ދަރިން ގޮވައިގެން އޮފީހަށް ދެވޭނެ\nމިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް ގައި މަސައްކަތް ކުރާ މުވައްޒަފުންގެ ތުއްތު ދަރިންނަށް، އެކުދިންގެ މައިންބަފައިން މަސައްކަތުގައި އުޅޭ ވަގުތު ޒިޔާރަތްކޮށް ވަގުތުކޮޅެއް ހޭދަކޮށްލުމުގެ ފުރުޞަތު ދިނުމަށް ނިންމާފައިވާކަމަށް، މިނިސްޓަރ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް، އަޙުމަދު މަހުލޫފު ވިދާޅުވެއްޖެއެވެ.\nމިނިސްޓަރ މަހުލޫފު މިހެން ވިދާޅުވީ މިއަދު ކުރެއްވި ޓްވީޓެއްގައެވެ.\nމަހުލޫފުގެ ޓްވީޓުގައި އިތުރަށް ވިދާޅުވީ، ތުއްތު ކުދިންނަށް އެކުދިންގެ މައިންބަފައިން އޮފީހުގައި އުޅޭ ވަގުތު އެކުގައި ވަގުތު ހޭދަކޮށްލުމުގެ ފުރުޞަތު ދިނުމަށް ނިންމާފައިވަނީ އެކަމަށް ކަނޑައެޅޭ އުސޫލެއްގެ ދަށުންކަމުގައެވެ.\n"ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް މިނިސްޓްރީގައި މަސައްކަތް ކުރައްވާ މުވައްޒަފުންގެ ތުއްތު ދަރިންނަށް މައިންބަފައިން ވަޒީފާގައި އުޅޭ ވަގުތު ޒިޔާރަތްކޮށް ވަގުތުކޮޅެއް ހޭދަކޮށްލުމުގެ ފުރުޞަތު، ކަނޑައެޅޭ އުސޫލެއްގެ ތެރެއިން ހަމަޖައްސައިފިން." މިނިސްޓަރު މަހުލޫފު ކުރެއްވި ޓްވީޓުގައި ވިދާޅުވިއެވެ،\nޔޫތު މިނިސްޓްރީގައި މިގޮތަށް ހަމަޖައްސާފައިވާއިރު ރާއްޖޭގެ ސަރުކާރު އެހެން އެއްވެސް މުއައްސަސާއެއްގައި މިފަދަ އިންތިޒާމެއް ހަމަޖައްސާފައިވާކަން އެނގިފައި ނުވެއެވެ. އެހެންނަމަވެސް، މިއީ ބައެއް ޤައުމުތަކުގައި ވަރަށް ގިނައިން ކުރަމުން އަންނަ ކަމެކެވެ.\nއެމްއެމްޕީއާރްސީގެ ފައިސާ ލިބުނު މިނިސްޓަރ މަހްލޫފްގެ ސަސްޕެންޝަން އުވާލައިފި\nޑިސެމްބަރު 6, 2018 14:55\nޑިސެމްބަރު 6, 2018 15:09\nވަރަށް ރަގަޅު ކަމެއް އެކުރީ????\nޑިސެމްބަރު 6, 2018 15:05\nސާބަސް ޔޫތު މިނިސްޓަރަށް އަހުމަދު މަހުލޫފް ???\nޑިސެމްބަރު 6, 2018 15:07\nމަހުލޫފް ގޭންގުތަކާ ވާހަކަދެއްކުމާ ގުޅޭގޮތުން ރަނގަޅު އެއްގޮތްވެސް ނެތޭ ބުނީމަ އަޅުގަނޑަށް ފެންނަ އެއްޗެއްވެސް ދަންނަވާލާނަން.\nގާނޫނީ ފިޔަވަޅު އަޅާބަލަ ވަގުތުން. މަޝްވަރާ ކުރާކަށް ނުޖެހޭ. އެއީ ގާނޫނީ ބާރުތަކެއް ކިބިފައިއޮތް ސަރުކާރުގެ މުއައްސަސާއެއްނޫން. ކުރާކަމެއް ކުރަނީ މަނާ ކަމެއްކަން އެނގިތިބެ. ސަރުކާރުގަ ތިއްބެވި ބޭފުޅުން މިގައުމުގެ މުސްތަގުބަލަށް ވިސްނާ ހެޔޮލަފާ އަމާން އިލްމީ ވެއްޓެއް ގާއިމްކުރަން ބޭނުމިއްޔާ ފިޔަވަޅުއަޅާ ގޭންގުތައް ނައްތާލަންޖެހޭ. ޢެމީހުނާ ވާހަކަދައްކާ އެމީހުންގެ ދަށުވެ ޑީލްތައް ހެދިގެން ދިޔުމަކީ ހިތާމަހުރިކަމެއް.\nޓުވީޓުން ގައުމް ހިންގާލަނީ..\nކޮބާ އާއިލާ ތަކާ އަންހެނުންގެ ހައްޤަށް ގޮވާ މާރިޔާ؟ އެންމެ ޅަދަރި މައިންނާ ބަފައިން އުޅޭ މިނިސްޓްރީގަ އެ ހުރީ؟ ނޭނގުނު މިވަރުވެސް ކުރަން..\nޑިސެމްބަރު 6, 2018 15:10\nކުދީން ގޮވައިގެން ތިބެ އަދާކުރެވޭނީ ވަޒީފާއެއްނޫނެވެ.މާމޮޅު މީހަކަށް ވެގެން ހުރެ މީނަ މިކިޔަނީ ކީކޭތަ؟ އާކަމެއްކޮށްލުމަށް މީނަ ގޮވަނީ މޮޔަތަ؟\nޑިސެމްބަރު 6, 2018 16:47\nކަލޭ ތީ ފައްކާ މޮޔައެއް\nޑިސެމްބަރު 6, 2018 15:11\nސަޅި ވަރަށް ސަޅި. ?\nޑިސެމްބަރު 6, 2018 15:24\nކޮފީ ބޮއެފަ ސްކޫލަށް ކުދިން އުފުލާފަ އޮފީހުން ބާއްވާ ކުޅިވަރުތަކުގައި ބައިވެރިވެފަ ޚިދުމަތްދޭނެ ވަގުތެއް ނެތް\nޑިސެމްބަރު 6, 2018 15:26\nތިއޮތީ ސަރުކާރު ރަނގަޅަށް ހިންގިފަ\nޑިސެމްބަރު 6, 2018 15:35\nކޮންމެ މުވައްޒަފަކަަށް އެނދެއްވެސް ދޭން ފެނޭ.. ނާޗަރަންގީ ކުޅެން..\nޑިސެމްބަރު 6, 2018 15:41\n1. ދަރި ގެނެން ކޮމްޕް ކައިރީ ބައިންދާނެ އެއާ ކުޅޭނެ ސަރުކާރުމުދާ ދޯމީ ހަލާކުވެ ކަމެއްވިޔަސް\n2. ގެނެސްބައިންދައިގެން ފޮޓޮކޮޕީހަދާފައި ކުލަޖައްސަންދޭނެ\n3. ޑެންތިބޭމީހުންގެ ހަމަހިމޭން ވަގުތު ގެއްލޭ ނެ ބުނަން ބޭނުނއެއްޗެއް ނުބުނެވޭނެ..\nޑިސެމްބަރު 6, 2018 15:58\nޑިސެމްބަރު 6, 2018 16:29\nމަމެންނަން ރަނގަޅީ ތިފަދަ އުސޫލުތައް ނަހަދާ އުޅެވޭ ވަރަށް މުސާރަ ބޮޑުކޮށް ދިނިއްޔާ.....\nޑިސެމްބަރު 6, 2018 19:03\nދެން އެންމެ އަވަހަށް ކުޑަކުއްޖެއްގެ މައްސަލައިގައި ހައްޔަރުކުރާނީ މަހުލޫފު ތޯއްޗެ.\nޑިސެމްބަރު 6, 2018 19:10\nބަލާވެރިކަމެއް މީދެން. ކަލޭ މާ ކަންތައް ދައްކަން ހަދާނެ ކަމެއްނެތް. ތިޔައީ ރައްޔިތުންނަށް ކިދުމަތް ދޭ ތަނެއްތައް. ނޫނީ ތިތާ މުވައްޒަފުންނަށް ކިދުމަތް ދޭ ތަނެއްތަ\nޑިސެމްބަރު 6, 2018 20:26\nސާބަހޭ ރީލޯޑް މިނިސްޓަރ\nޑިސެމްބަރު 6, 2018 21:11\nމަގޭ ދަރި އަބަދުވެސް ގެންގުޅެން ބޭނުންވަނީ ތި އޮފީހުގަ އަނެއްކާ ނެޕީ ބަދަލުކުރަންވީމާ ހަދާނީ ކިހިނެއް މިކަންކުރަން ޖެހޭގޮތް ރައްޔަތުންނަށް ބުނެދީބަލަ މަހޭ.\nޑިސެމްބަރު 6, 2018 23:52\nމައިން ކީއްކުރަން އޮފީހައްދަރިން ގޮވައިގެން މައިން ގޭގަ ބައިތިއްބައިގެން މުސާރަ ދީބަލަ..\nޑިސެމްބަރު 7, 2018 04:34\nކަމަކު ނުދޭ ހޯރަ އިއްބެ ދޫ ކޮއްފަ ތިޔަ ގޮއި ހެދީމަ އިއްބެ މެން ހަށީގަ ހޭނުހުންނާނެ\nޑިސެމްބަރު 7, 2018 10:10\nކުރިންސުރެއްވެސް ކުދިން އޮފީސްއަށް ގެނެސް އުޅޭ !!!\nޑިސެމްބަރު 7, 2018 15:59\nމިކަން މިހާރުވެސް ވަރަށް ގިނަ ސްކޫލްތަކުގަ ޕްރެކްޓިސްކުރޭ


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ފެބްރުވަރީ 21 ވާ ބުރާސްފަތި ދުވަހުގެ 13:00 ގެ ކުރިން، ރެހެންދި ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށް ބަލައިގަނެވޭނެއެވެ. އީ-މެއިލް އެޑްރެހަކީ،[email protected] އެވެ. އަދި އިއުލާންގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައިގަނެވޭއެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައިނުވާނަމަ އެޕްލިކޭޝަން ބާތިލް ކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2019 ފެބްރުވަރީ 24 އާއި 2019 ފެބްރުވަރީ 28 އާ ދެމެދު، ރެހެންދި ސްކޫލް ގައެވެ.ވުމާއެކު މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ\n08 ޖުމާދުލްއާހިރާ 1440


Saaid aai Himna ah kaamiyaabu dhuvaheh | Mihaaru\nހިމްނާ (ކ) އާއި ސާއިދު: މުހިއްމު ދެ އިވެންޓެއް ކާމިޔާބުކުރި.\n04 މެއި 2019 - 09:314comments\nރާއްޖޭގެ އެންމެ ކާމިޔާބު ދުވުންތެރިޔާ ސާއިދު، 15 އަހަރުން މައްޗަށް ހާއްސަކޮށްފައިވާ އޯޕަން ބައިގެ، 100 މީޓަރު ރޭހުން އެއް ވަނަ އިއްޔެ ހޯދީ 10.97 ސިކުންތުން ދުވެގެންނެވެ. ސާއިދު ދިވެހި ސިފައިންގެ ކްލަބަށް ދުވިއިރު، މި ރޭހުގެ ދެ ވަނަ އާއި ތިން ވަނަ ހޯދީ އޭނާގެ އަމިއްލަ ކްލަބެއް ކަމަށްވާ ސާއިދު ސްޕޯޓްސްގެ ދެ ދުވުންތެރިންނެވެ. އެއީ 11.26 ސިކުންތުން ދުވި ސަރީސް އަހުމަދާއި 11.39 ސިކުންތުން ދުވި ނުޖޫމް ހަސަނެވެ.\n100 މީޓަރު (15 އަހަރުން ދަށް)\nފިރިހެން - އީޒާން އަހުމަދު (ކޭވައި ސްޕޯޓްސް އެކަޑަމީ) – 12.40 ސިކުންތު\nއަންހެން - މަރިޔަމް ރުޔާ އަލީ (ކުޑަހުސެން ސްޕޯޓްސް) – 13.94 ސިކުންތު\nމާލޭ އެކުވެނި ޓްރެކުގައި ކުރިއަށްދާ މުބާރާތުގެ އަންހެނުންގެ 100 މީޓަރު ދުވުން ކްލަބް ރައިވެރިޔާގެ ހިމްނާ ކާމިޔާބުކުރީ 13.25 ސިކުންތުން ދުވެގެންނެވެ. ކްލަބް މުގޫ ސްޕޯޓްސްގެ ނަޝާ ނިޒާރު 13.42 ސިކުންތުން ދުވެ ދެ ވަނަ ހޯދިއިރު ތިން ވަނަ އަކީ 13.66 ސިކުންތުން ދުވި ރައިވެރިޔާގެ މަރިޔަމް އަލްހާ ހުސެއިން އެވެ.\nސާއިދު 200 މީޓަރު ދުވުމުން އެއް ވަނަ ހޯދީ 22.39 ސިކުންތުން ދުވެގެންނެވެ. ދެ ވަނަ އަކީ 22.65 ސިކުންތުން ދުވި ސަރީހެވެ. ތިން ވަނަ ހޯދީ 23.49 ސިކުންތުން ދުވި ސާއިދު ސްޕޯޓްސްގެ އިބްރާހިމް އަޝްފާން އަލީ (އައްޕި) އެވެ. މި އިވެންޓުގެ އަންހެން ބައިގެ އެއް ވަނަ ހިމްނާ ހޯދާފައިވަނީ 27.49 ސިކުންތުން ދުވެގެންނެވެ. ދާންދޫ ސްކޫލުގެ ސާރާ މަސްއޫދު 28.57 ސިކުންތުން ދުވެ ދެ ވަނަ ހޯދިއިރު ތިން ވަނަ އަކީ 29.07 ސިކުންތުން ދުވި ރައިވެރިޔާގެ އަލްހާ އެވެ.\n5000 މީޓަރު ދުވުމުން އެއް ވަނަ ހޯދީ ފަޒީލް. --ފޮޓޯ: ހުސެއިން ވަހީދު/ މިހާރު\nއޯޕަން ކެޓަގަރީގެ 5000 މީޓަރު ދުވުމުން އެއް ވަނަ ހޯދީ އެ އިވެންޓުން ދާދި ފަހުން އޭޝިއަން ޗެމްޕިއަންޝިޕުގައި ގައުމީ ރެކޯޑް މުގުރާލި ހުސެއިން ފަޒީލް ހާރޫނެވެ. ދިވެހި ސިފައިންގެ ކްލަބުގެ ދުވުންތެރިޔާ ރޭސް ނިންމީ 16:32 މިނެޓުންނެވެ. ދެ ވަނަ އަކީ އެ ކްލަބުގެ މުހައްމަދު ރަޝީދު (މޯޑް) އެވެ. ޓައިމިން އަކީ 16:51 މިނެޓެވެ. ތިން ވަނަ އަށް ދިޔަ ސިފައިންގޭގެ އަހުމަދު ޖަވާދު ރޭސް ނިންމީ 18:49 މިނެޓުންނެވެ.\n200 މީޓަރު (15 އަހަރުން ދަށް)\nފިރިހެން - ނާއިހް އިލްޔާސް އަހުމަދު (ކޭވައި ސްޕޯޓްސް އެކަޑަމީ) – 25.54 ސިކުންތު\nއަންހެން - މަރިޔަމް ރުޔާ އަލީ (ކުޑަހުސެން ސްޕޯޓްސް) – 29.07 ސިކުންތު\nއަންހެނުންގެ 5000 މީޓަރު ދުވުމުގެ އެއް ވަނަ އަކީ، މިޑްލް އަދި ލޯންގް ޑިސްޓެންސް ރެކޯޑްތައް ހަދާފައިވާ މަރިޔަމް އަބްދުލްކަރީމް (މަރީ) އެވެ. ކުޑަހުސެން އެކަޑަމީ އަށް ދުވި މަރީ ރޭސް ނިންމީ 21:07 މިނެޓުންނެވެ. ދެ ވަނަ އަށް ދިޔަ ޓްރެކް އެންޑް ފީލްޑް އެސޯސިއޭޝަނުގެ ޒުލައިޚާ އަބްދުﷲ 25:40 މިނެޓުން ރޭސް ނިންމިއިރު ތިން ވަނަ އަށް ދިޔައީ 25:42 މިނެޓުން ދުވި ކްލަބް މުގޫ ސްޕޯޓްސްގެ ރިފާ މުހައްމަދެވެ.\n800 މީޓަރު ދުވުން ކާމިޔާބުކުރި ޖައިޝާ. --ފޮޓޯ: ނިޝާން އަލީ/ މިހާރު\nމުބާރާތުގެ 800 މީޓަރު ދުވުމުގެ ފިރިހެން ބައިގެ އެއް ވަނަ ހޯދީ ހުސެއިން ރިޒާ އެވެ. ސިފައިންގެ ކްލަބުގެ ރިޒާ 1:59.13 މިނެޓުން ދުވިއިރު، ދެ ވަނަ އަކީ 2:09.31 މިނެޓުން ދުވި ރައިވެރިޔާގެ މުހާޖިރު ޒިޔާދެވެ. ތިން ވަނަ އަކީ 2:09.62 މިނެޓުން ދުވި ސިފައިންގެ ކްލަބުގެ މުހައްމަދު ރަޝީދެވެ. އަންހެން ބައި ކާމިޔާބުކުރީ އައިމިނަތު ޖާއިޝާ ޖުނީޒެވެ. ޓްރެކް އެންޑް ފީލްޑް އެސޯސިއޭޝަނަށް ދުވި ޖައިޝާގެ ޓައިމިން އަކީ 2:41.55 މިނެޓެވެ. ކްލަބް ޓޫ އެތުލެޓިކްސްގެ ފާތިމަތު އިޝްނާ 2:57.52 މިނެޓުން ދުވެ ދެ ވަނަ ހޯދިއިރު ތިން ވަނަ އަކީ 2:58.28 މިނެޓުން ރޭސް ނިންމި ކްލަބް މުގޫ ސްޕޯޓްސްގެ ރިފާ މުހައްމަދެވެ.\n800 މީޓަރު (15 އަހަރުން ދަށް)\nފިރިހެން – މުހައްމަދު އަލްހާން (ޓްރެކް އެންޑް ފީލްޑް އެސޯސިއޭޝަން) – 2:24 މިނެޓު\nއަންހެން – އައިޝަތު އައިން އަހުމަދު (ޓްރެކް އެންޑް ފީލްޑް އެސޯސިއޭޝަން) – 2:41 މިނެޓު\nމުބާރާތުގެ އޯޕަން ބައިގެ ފީލްޑް އިވެންޓްތަކުގެ ތެރެއިން ލޯންގް ޖަމްޕުގެ ފިރިހެން ބައިގެ އެއް ވަނަ ހޯދީ 5.82 މީޓަރަށް ފުންމި ސިފައިންގެ ކްލަބުގެ އަހުމަދު މުނައްވަރެވެ. ޝޮޓްޕުޓް އުކުމުން އެއް ވަނަ އަކީ 9.34 މީޓަށް އުކި ސިފައިންގެ ކްލަބުގެ އާދަމް ހަލީމެވެ. އަންހެނުންގެ ޑިސްކަސް އުކުން ކާމިޔާބުކުރީ ސިފައިންގެ ކްލަބުގެ ޑރ. ޝިފްލާ އަބްދުލްލަތީފެވެ. އޭނާ އުކާފައިވަނީ 22.47 މީޓަރަށެވެ. ޖެވެއިލިން އުކުމުގެ އިވެންޓުގެ ފިރިހެން ބައި ކާމިޔާބުކުރީ 39.08 މީޓަށް އެއްލި ސިފައިންގެ ކްލަބުގެ ޔައުގޫބް އަހުމަދެވެ. އަންހެން އެއް ވަނަ އަކީ ކޭވައި ސްޕޯޓްސް އެކަޑަމީގެ ނީޝާ ހަލީމެވެ. އެއީ 20.10 މީޓަރަށް އެއްލައިގެންނެވެ.\nމުބާރާތުގެ 1500 މީޓަރު ދުވުމާއި 400 މީޓަރު ދުވުން އަދި ލޯންގް ޖަމްޕުގެ ފައިނަލް އޮންނާނީ މިއަދު ހަވީރެވެ.\nއިތުރު ލިޔުންތައް އެތުލެޓިކްސް ހަސަން ސާއިދު މަރިޔަމް އަބްދުލް ކަރީމް